মৃত্যু নহয়! বন বিভাগে হত্যা কৰিলে কৃষ্ণক... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\n‘কৃষ্ণ’ এতিয়া চৰ্চাত। লাডেন ওৰফে কৃষ্ণক লৈ প্ৰথমে চৰ্চা হৈছিল এই বনৰীয়া হাতীটোৱে গোৱালপাৰাৰ ৰংজুলি অঞ্চলত সন্ত্ৰাস চলাইছিল। স্থানীয় লোকসকলে সেই হাতীটোৰ সন্ত্ৰাসৰ পৰা অঞ্চলবাসীক ৰক্ষা কৰিবলৈ বন বিভাগত আবেদন নিবেদন কৰিছিল।\nএকেদিনাই ৫জনকৈ লোকক হত্যা কৰাৰ পিছত সেই দাবী আৰু তীব্ৰতৰ হৈছিল। বন বিভাগৰ লোকে অঞ্চলটোত হাতীৰ উপদ্ৰৱৰ পৰা ৰক্ষা কৰিবলৈ কোনো ফলপ্ৰসূ ব্যৱস্থা গ্ৰহণ কৰাত ব্যৰ্থ হোৱাৰ পাছত সেই ব্যৰ্থতাৰ দায়িত্ব কেতিয়াও ল’ব খোজা নাছিল।\nৰাজ্যত হাতী-মানুহৰ সংঘাত দীৰ্ঘদিন ধৰি চলি আহিছে। দুদিনৰ পূৰ্বে আমনিত বিদ্যালয়ত পাঠদান চলি থকাৰ সময়তে আৱিৰ্ভাৱ হোৱা হাতীক লৈ সৃষ্টি হৈছিল সংশয়ৰ। শ্ৰেণীকোঠাত আবদ্ধ কৰি থব লগা হৈছিল কণ কণ ছাত্ৰ-ছাত্ৰীক।\nহঠাৎ হাতী দেখি ভয়তে যোগেন্দ্ৰ ভূমিজ নামৰ এজন কিশোৰৰ মৃ্ত্যু হৈছিল। সেইদিনাই চৰ্চালৈ আহিছিল এক ভিডিঅ’। নুমলীগড়ৰ তেল শোধানাগাৰ টাউন শ্বিপত সোমাইছিল বনৰীয়া হাতী। বনৰীয়া হাতীৰ আক্ৰমণৰ ঘটনা, বনৰীয়া হাতীৰ মৃত্যু আদি খবৰবোৰৰ মাজতেই গোৱালপাৰাৰ ৰংজুলিত লাডেনক কৰায়ত্ব কৰাত অঞ্চলবাসীয়ে স্বস্তিৰ নিশ্বাস কাঢ়িছিল।\nকাৰোবাৰ মতে লাডেন, আন কাৰোবাৰ মতে কৃষ্ণক কৰায়ত্ব কৰি ওৰাঙলৈ প্ৰশিক্ষণৰ বাবে প্ৰেৰণ কৰালৈকে এই হাতীটোৰ কৰায়ত্ব কৰাত সহযোগ কৰাৰ বাবে ৰাইজে চতিয়াৰ বিধায়ক পদ্ম হাজৰিকাক প্ৰশংসাৰে উপচাই পেলাইছিল। দীৰ্ঘদিন ধৰি হাতীৰ সৈতে পৰিয়ালটোৰ সম্পৰ্ক থকাৰ সূত্ৰে হাতীৰ সন্দৰ্ভত যথেষ্ট অভিজ্ঞ পদ্ম হাজৰিকাই চিকিৎসক আৰু বন বিভাগৰ বিষয়া-কৰ্মীৰ উপস্থিতিত হাতীটোক কৰায়ত্ব কৰাত সফল হৈছিল।\nলাডেনক এনেদৰে স্থানান্তকৰণ কৰা হৈছিল ওৰাঙলৈ\nৰাইজৰ অনুৰোধ, বন বিভাগক পদ্ম হাজৰিকাই কৰা এই সহযোগ আৰু বনৰীয়া হাতীটোক কৰায়ত্ব কৰাত সফলতা কেৱল এক সাধাৰণ বিষয় হৈ নাথাকিল। ইয়াৰ কৃতিত্বৰ দাবী খোদ বন মন্ত্ৰীয়ে সংবাদ মেল পাতি নিজেই লোৱাৰ লগতে বন বিভাগক দিয়াৰ চেষ্টাও কৰিলে।\nনিৰপেক্ষভাৱে সমগ্ৰ ঘটনাৰাজি পৰ্য্যালোচনা কৰিলে দেখা যায়, লাডেন বা কৃষ্ণ নামৰ এই হাতীটোক লৈ হোৱা চৰ্চা আৰু তাৰ অন্তৰালত আন কিছু ৰাজনৈতিক দৃষ্টিকোণ লুকাই আছিল। বিশেষকৈ এই ঘটনাৰ আলম লৈ এচামে ৰাইজৰ উপকাৰ কৰিবলৈ অহা পদ্ম হাজৰিকাকে যেন বিচাৰৰ কাঠগড়াত উঠাবলৈ অপেক্ষা কৰি আছিল।\nওৰাং ৰাষ্ট্ৰীয় উদ্যানৰ প্ৰশিক্ষণ কেন্দ্ৰলৈ প্ৰেৰণ কৰা হাতীটোৰ্ খবৰ ল’বলৈ পৰৱৰ্তী সময়ত পদ্ম হাজৰিকা নিজেও গৈ হাতীটোৰ স্বাস্থ্য আৰু আন দিশ তদাৰক কৰিছিল। মৃত্যুৰ দুদিনৰ আগলৈকে হাতীটোৱে স্বাভাৱিকভাৱে খাদ্য গ্ৰহণ কৰিছিল বন বিভাগৰ সূত্ৰত প্ৰকাশ।\nওৰাঙলৈ স্থানান্তৰিত কৰাৰ মুহূৰ্তৰ এক দৃশ্য\nগোৱালপাৰাৰ ৰংজুলিত ধৰা হাতীটোৰ গাত আঘাতৰ চিন আছিল বুলিও এক পক্ষই দাবী কৰিব খোজে। কিন্তু বন বিভাগে ১৭ নৱেম্বৰ, ২০১৯ৰ পুৱা ৫.৪০ বজাত মৃত্যু হোৱা হাতীটোৰ সন্দৰ্ভত প্ৰাথমিক তদন্তৰ যি মৰোণোত্তৰ পৰীক্ষাৰ প্ৰতিবেদনৰ আধাৰত আনুষ্ঠানিক প্ৰতিক্ৰিয়া ব্যক্ত কৰিছে, তাত হাতীটোৰ হৃদৰোগত আক্ৰান্ত হৈ মৃত্যু হোৱাৰ কথা কোৱা হৈছে।\nমঙলদৈ বন সংমণ্ডলৰ পৰা জাৰি কৰা এক বিজ্ঞপ্তিত কোৱা হৈছে যে ১১ নৱেম্বৰ, ২০১৯ত কন্যাকুছি সংৰক্ষিত বনাঞ্চলৰ পৰা কৰায়ত্ব কৰা এই হাতীটোৰ দেহৰ বিভিন্ন স্থানত আঘাতৰ চিন আছিল। হাতীটোক ১৩ নৱেম্বৰ, ২০১৯ত প্ৰশিক্ষিত কৰিবলৈ ওৰাং ৰাষ্ট্ৰীয় উদ্যানত থকা প্ৰশিক্ষণ কেন্দ্ৰলৈ নিয়া হৈছিল।\nকৃষ্ণ ওৰফে লাডেনক কৰায়ত্ব কৰাৰ পিছত চাবলৈ এনেদৰে ভিৰ লাগিছি গোৱালপাৰাত\nহাতীটোৰ স্বাস্থ্য তথা আন যত্ন লোৱাত বন বিভাগৰ লোকে কোনো কৃপণালি কৰা নাছিল বুলিও এই প্ৰেছ বিজ্ঞপ্তিত সদৰী কৰা হৈছে। হাতীটোৰ মৃত্যুৰ পাছত বিশেষজ্ঞ পশু চিকিৎসকৰে গঠিত এটা দলে ইয়াৰ মৰোণোত্তৰ পৰীক্ষাৰ অন্তত হৃদৰোগত আক্ৰান্ত হৈ হাতীটোৰ মৃত্যু হোৱা বুলি প্ৰকাশ কৰিছে।\nমৃত এই হাতীটোৰ উচ্চতা আছিল- ৩.১৫ মিটাৰ। ৩ মিটাৰ দৈৰ্ঘ্যৰ এই হাতীটোৰ ওজন আছিল ৫৫০০ কিলোগ্ৰাম। ইতিমধ্যে এই হাতীটো এই প্ৰশিক্ষণ কেন্দ্ৰৰ সমীপতে পোতাৰ ব্যৱস্থা কৰে বন বিভাগে। ইয়াৰ পূৰ্বে হাতীটোৰ মৃত্যুৰ পৰৱৰ্তী তদন্তৰ বাবে তেজ আৰু দেহৰ অন্যান্য অংগৰ নমুনা চিকিৎসকৰ দলে সংগ্ৰহ কৰে।\nএই হাতীটোক কৰায়ত্ব কৰি দিয়ালৈকেহে দায়িত্ব আছিল পদ্ম হাজৰিকাৰ। ইয়াৰ পাছত হাতীটোক ক’লৈ নিয়া হ’ব, কেনেদৰে চিকিৎসা কৰা হ’ব সেই সন্দৰ্ভত সিদ্ধান্ত লোৱাৰ দায়িত্ব বন বিভাগৰ আছিল। বন বিভাগৰ লোকে হাতীটোৰ মৃত্যুৰ পাছত এই কথা সদৰী কৰিছে যে প্ৰাপ্তবয়স্ক হাতীৰ প্ৰশিক্ষণৰ ব্যৱস্থা এই কেন্দ্ৰটোত থাকিলেও ৩৫ বছৰীয়া এটা হাতীক প্ৰশিক্ষণ কৰাৰ অভিজ্ঞতা তেওঁলোকৰ নাছিল।\nএনে অভিযোগো উঠিছে, বন বিভাগৰ গাফিলতিৰ বাবে হাতীটোক একাধিক বাৰ ট্ৰেংকুলাইজ কৰা হৈছিল। এই সন্দৰ্ভত বন বিভাগ তথা পশু চিকিৎসকৰ মতামত এয়ে যে তেনে হোৱা হ’লে হাতীটোৰ পূৰ্বতেই মৃত্যু হ’লহেঁতেন।\nকৃষ্ণ বা লাডেনৰ এই মৃত্যুৰ বাবে বন বিভাগৰ লোকেই জগৰীয়া হ’ব। কিয়নো হাতীটোক কৰায়ত্ব কৰাৰ পাছত হাতীটোক স্থানান্তৰিত কৰিবলৈ বন বিভাগৰ উদ্যোগত গ্ৰহণ কৰা ব্যৱস্থাক লৈ বহু প্ৰকৃতিপ্ৰেমী সংগঠন ক্ষুণ্ণ হৈ পৰিছিল।\nবন বিভাগৰ উচ্চ পদস্থ বিষয়াই মৰোণোত্তৰ পৰীক্ষা সম্পন্ন কৰা চিকিৎসকৰ উদ্ধৃতিৰে এই কথা কৈছে যে হাতীটোৰ হৃদযন্ত্ৰত ৪-৫ লিটাৰ মান তেজ জমা হৈ আছিল। যিটো সাধাৰণতে থাকিব নালাগে। চিকিৎসকে সেয়ে অনুমান কৰিছে- হৃদজনিত ৰোগত মৃত্যু হোৱাৰ বাবেই হাতীটোৰ হৃদযন্ত্ৰত তেজ জমা হৈছিল।\nট্ৰেংকুলাইজ কৰাৰ পাছত এনেদৰে কৃষ্ণ ওৰফে লাডেন\nবন বিভাগে বাৰে বাৰে এটা কথাই ক’ব বিচাৰে যে বন বিভাগে এই হাতীটোৰ ক্ষেত্ৰত কোনো গাফিলতি কৰা নাই। কিন্তু সংবাদ মাধ্যমক এপিচিচিএফ মহেন্দ্ৰ কুমাৰ যাদৱে কয় যে যদি সোনকালে লামডিং বা ওৰাঙলৈ হাতীটো আনিব পৰা গ’লহেঁতেন, তেনেহ’লে কাহিনী বেলেগ হ’লহেঁতেন। বন বিষয়াগৰাকীয়ে এই কথা ক’ব বিচাৰে যে হাতীটোক স্থানান্তৰিত কৰাত পলম হোৱাৰ বাবেই এনে ঘটনা হ’ব পাৰিলে। যদি সেয়াই হয়, তেনেহ’লে সেই ব্যৱস্থা কোনে কৰিব লাগিছিল?\nপদ্ম হাজৰিকাই লাডেন ওৰফে কৃষ্ণৰ সন্ত্ৰাসৰ পৰা গোৱালপাৰাৰ ৰাইজক উদ্ধাৰ কৰিবলৈ যোৱাৰ এই প্ৰচেষ্টাৰ যে ব্যৱহাৰিক দিশত হাতী-মানুহৰ সংঘাতৰ সমাধানৰ যে একমাত্ৰ পথ নহয়, সেই কথা আমি পূৰ্বতে এক লেখাত উল্লেখ কৰিছিলো। সাময়িকভাৱে এই বনৰীয়া হাতীটোক কৰায়ত্ব কৰাৰ বাবে অতি আন্তৰিকতাৰে পদ্ম হাজৰিকাই গৈছিল।\nএগৰাকী ৰাজনীতিবিদ হিচাপে পদ্ম হাজৰিকাই জীৱনক বাজীত লগাই এই কাম কৰিছিল কেৱল সৰ্বসাধাৰণৰ স্বাৰ্থত। বৃক্কৰ সংৰোপন, দেহৰ ভিতৰত গুলী লৈও বনৰীয়া হাতী ধৰাৰ এই অভিযানত অংশ ল’বলৈ পদ্ম হাজৰিকাই যাওতে তেওঁক সহযোগ কৰিছিল বন বিভাগে। আন্তৰিকতা আৰু দায়বদ্ধতা নাথাকিলে কোনো এজন লোকে কেৱল ৰাজনৈতিক মাইলেজ লোৱাৰ স্বাৰ্থত এনে কাম নকৰে। সেই কথাও অনুধাৱন কৰা উচিত। অসুস্থ গাৰে পদ্ম হাজৰিকাই এই অভিযানত কেৱল নামিছিল মানুহৰ প্ৰতি থকা আন্তৰিকতা আৰু দায়বদ্ধতাৰ বাবে।\nএতিয়া বনৰীয়া হাতীটোৰ মৃত্যুৰ পাছত কেৱল তেওঁক কাঠগড়াত উঠাইছে একাংশই। কিন্তু ইয়াৰ বাবে সামগ্ৰিকভাৱে জগৰীয়া ৰাজ্যৰ বন বিভাগ আৰু বন মন্ত্ৰী। বন মন্ত্ৰীয়ে হাতীটো কৰায়ত্ব কৰাৰ পাছত হাতীটো নিয়ন্ত্ৰণ কৰিবলৈ পদ্ম হাজৰিকাক মাতি নিয়া বুলি ৰাজহুৱা ভাৱে ঘোষণা কৰিছিল। যদি এয়াই সত্য, তেনেহ’লে বন্যপ্ৰাণী সংৰক্ষণ আইনৰ অধীনত হাতীটোক কৰায়ত্ব কৰিবলৈ পদ্ম হাজৰিকাক অনুমতি দিয়াৰ সময়ত সেই সংশ্লিষ্ট দিশবোৰ বন বিভাগে চোৱা-চিতা কৰিব।\nযদি অভিযোগ উঠাৰ দৰে তেনে কোনো নিয়ম ভংগ হৈছে, তেন্তে ইয়াৰ বাবে জবাবদিহী হ’ব লাগিব ৰাজ্যৰ বন বিভাগ। বনৰীয়া হাতীটোৰ প্ৰতি অতি সুক্ষ্মভাৱে প্ৰতিটো দিশ চালিজাৰি চাই পদ্ম হাজৰিকাই আনকি হাতীটোক কৰায়ত্ব কৰাৰ পাছত বান্ধিবলৈ মৰাপাতৰ ৰচী পৰ্যন্ত যোগাৰ কৰিছিল। আগতীয়াকৈ তেওঁ সেইবোৰ ব্যবস্থা কৰাৰ পাছতহে হাতীটো কৰায়ত্ব কৰিবলৈ গৈছিল।\nলাডেনৰ সন্ধানত অভিযানৰ আৰম্ভণি আছিল এইদৰে\nহাতীটো কৰায়ত্ব কৰাৰ পাছত হাতীটো কি কৰিব সেই সিদ্ধান্ত পদ্ম হাজৰিকাই ল’ব কেনেকৈ? সেই সিদ্ধান্ত আৰু পৰিকল্পনা বন বিভাগে লৈছিল। এতিয়া হাতীটোৰ মৃত্যুৰ পাছত ইয়াৰ বাবে পদ্ম হাজৰিকাক একাংশই জগৰীয়া কৰা দৃষ্টিগোচৰ হৈছে। কিন্তু ইয়াৰ সফলতা বা বিফলতাৰ দায়িত্ব বন বিভাগৰহে।\nৰাজনৈতিক কাৰণত এই কৃষ্ণ নামৰ হাতীটোৰ মৃত্যুক লৈ নানা চৰ্চা চলিছে। হাতীটোৰ মৃত্যুৰ পাছত বন বিভাগৰ লোকে কিহৰ বাবে হাতীটোক শেষ দৰ্শন কৰিবলৈ সংবাদ মাধ্যমক অনুমতি প্ৰদান নকৰিলে, সেয়াও এক ৰহস্যৰ বিষয়। চৰ্চাত থকা এই হাতীটোৰ মৃ্ত্যু হোৱা স্থানলৈ কোনো সংবাদ মাধ্যমৰ লোককে যাবলৈ দিয়া নহ’ল। আনকি বন বিভাগৰ উচ্চ পদস্থ বিষয়াক সংবাদ মাধ্যমে এই বিষয়ে প্ৰশ্ন কৰাত হাতযোৰ কৰি সেই প্ৰশ্ন এৰাই চলিলে।\nযদি বনৰীয়া হাতী এটা কৰায়ত্ব কৰাৰ দৃশ্য বন বিভাগে সংবাদ মাধ্যমক মুকলিকৈ দিব পাৰে, তেন্তে মৃত হাতীটোৰ খবৰ সংগ্ৰহ কৰিবলৈ কিয় দিয়া নহ’ল? তাতোকৈ ডাঙৰ কথা, হাতীটোৰ মৃত্যুৰ পাছত ৰাজ্যৰ বাহিৰৰ বিশেষজ্ঞ পশু চিকিৎসকৰ দ্বাৰা ইয়াৰ মৰোণোত্তৰ পৰীক্ষা সম্পন্ন কৰাৰ দাবী উত্থাপন হৈছিল।\nহাতীটোৰ মৃত্যু সন্দৰ্ভত বন বিভাগে জাৰি কৰা প্ৰেছ বিজ্ঞপ্তি\nকিন্তু সেই দাবীক গুৰুত্ব দিয়াৰ বিপৰীতে সংবাদ মাধ্যম তথা সাধাৰণ লোকৰ পৰা আতৰত ৰাখি খৰখেদাকৈ হাতীটো পুতি থোৱাৰ ব্যৱস্থা কৰা হ’ল। বন বিভাগে যিমান নিজকে নিৰ্দোষী বুলি প্ৰমাণ কৰাৰ চেষ্টা নকৰক কিয়, এই কৃষ্ণ বা লাডেন নামৰ বনৰীয়া হাতীটোৰ দায়িত্ব প্ৰথমে বন বিভাগে ল’ব লাগিব।\nবন মন্ত্ৰী পৰিমল শুক্লবৈদ্যৰ ভূমিকাও সমালোচনাৰ উৰ্ধ্বত নহয়। এই হাতীটোৰ মৃত্যুৰ পাছত সমষ্টিত সভা সমিতিত ব্যস্ত থকা বন মন্ত্ৰীগৰাকীয়ে এই সন্দৰ্ভত প্ৰতিক্ৰিয়া জানিবলৈ যোগাযোগ কৰাত সভাত ব্যস্ত আছে বুলি সংবাদ মাধ্যমৰ পৰা আঁতৰত থকাৰ কাৰণ কি?\nপদ্ম হাজৰিকাক হাতীটো কৰায়ত্ব কৰিবলৈ দায়িত্ব দিয়া বুলি প্ৰকাশ কৰা বন মন্ত্ৰীজনে এতিয়া হাতীটোৰ মৃত্যুৰ পাছত সেই দায়িত্বও স্বীকাৰ কৰি লোৱা উচিত। বৰ্তমান ৰাজ্যত বন বিভাগ এটা অকৰ্মণ্য বিভাগলৈ পৰিণত হৈছে। আনকি বন আৰু আবকাৰী বিভাগৰ দায়িত্বত থকা এইগৰাকী মন্ত্ৰীয়ে কোনো এটা বিভাগকে সুচাৰুৰূপে পৰিচালনা কৰাত সফল হোৱা যেন বোধ নহয়।\nমহানগৰীত কৰ্মৰত বিষয়া-কৰ্মচাৰীক আন কোনো নেতাৰ ফৰমাইচ অনুসৰি নিযুক্তি দিয়াতহে তেওঁৰ দায়িত্ব শেষ হৈছে বুলিহে অভিযোগ উঠিছে। পদ্ম হাজৰিকাৰ ওপৰত দোষ জাপি দি বন বিভাগ এতিয়া ধুৱা তুলসীৰ পাত হ’বলৈ চেষ্টা কৰিলে নহ’ব।\nৰাজ্যত এফালৰ পৰা বন ধ্বংস অভিযান চলি আছে। হাতী-মানুহৰ সংঘাত তীব্ৰতৰ হৈছে। তেনে পৰিস্থিতিত নিয়ম মাফিক বন মন্ত্ৰীৰ প্ৰয়োজন নাই ৰাজ্যত। কাৰ্যতঃ এই সমস্যাবোৰ উপলব্ধি কৰিব পৰা আৰু ব্যৱহাৰিকভাৱে বিভাগক লৈ তৎপৰ হ’ব পৰা মন্ত্ৰীৰ হে প্ৰয়োজন এতিয়া।\nগভীৰ বনাঞ্চলত আশ্ৰয় লৈ থকা মুহূৰ্তত বন্যহস্তীটো\nকাজিৰঙাত গঁড় হত্যা হ’লে কাজিৰঙাত গৈ উপস্থিত হোৱা পূৰ্বৰ বন মন্ত্ৰী প্ৰমিলাৰাণী ব্ৰহ্মৰ বন মন্ত্ৰীৰূপে সফলতা বা বিফলতা পিছৰ কথা, কিন্তু তেওঁ বিভাগটোৰ কাম-কাজক লৈ সক্ৰিয় আছিল। কিন্তু এতিয়াৰ বন মন্ত্ৰীয়ে সেই সক্ৰিয়তাৰ প্ৰমাণ দিবলৈ নোৱাৰাৰ বাবেই বন বিভাগটোৱেই এতিয়া নেতৃত্বহীন এটা বিভাগলৈ পৰিণত হৈছে।\nহাতীটোক কৰায়ত্ব কৰোতে কৃতিত্বৰ ভাগ লোৱা বন মন্ত্ৰী পৰিমল শুক্লবৈদ্যই কিয় কি পৰিস্থিতিত হাতীটোৰ মৃত্যু হ’ল, সেই খবৰ ল’বলৈ এবাৰ যাবলৈ আজৰি নাপালে। নে এইবোৰ বিষয়ৰ প্ৰতি তেওঁৰ উদাসীনতাই প্ৰমাণ কৰে যে এই বিভাগটোৰ চৰ্দাৰৰ ৰূপত তেওঁ কেৱল চকু মুদা কুলি হৈ বিষয়া-কৰ্মচাৰীয়ে যি কয় তাকে শুনি কোনোমতে বিভাগটো চলাই গৈছে।\nকৃষ্ণৰ মৃত্যু হ’ল! যদি ইয়াৰ বাবে প্ৰাথমিক পৰ্যায়ত কাৰোবাক দায়ী কৰিব লাগে, তেন্তে সেয়া বন বিভাগ তথা বন মন্ত্ৰীক। বন ধ্বংসৰ অভিযান চলি আছে। বন বিভাগে এইবোৰ প্ৰতিৰোধ কৰিব পৰা নাই। হাতীৰ বাবে খাদ্যৰ অভাৱ। পাহাৰ বা আন বনাঞ্চলসমূহত হাতীৰ বাবে পৰ্যাপ্ত খাদ্যৰ আঁচনি গ্ৰহণ কৰাত ব্যৰ্থ হৈছে এই বিভাগটো।\nকৃষ্ণ বা লাডেনক লৈ সফলতাৰ জয়গান গাব খোজা সকলে এতিয়া ইয়াৰ মৃত্যুৰ দায়িত্বও স্বীকাৰ কৰি লওক। এটা বিয়াগোম বিভাগে কোনো এজন লোকৰ মূৰত শিল ভাঙিলে নহ’ব। প্ৰথমে বন বিভাগে উত্তৰ দিয়ক, এই বনৰীয়া হাতীটোৰ স্থানান্তৰনত কিয় পলম হ’ল? এই হাতীটোৱে কিয় উপযুক্ত চিকিৎসা নাপালে? মৃত্যুৰ পাছত এই হাতীটোক কিয় সংবাদ মাধ্যমৰ লোকক চাবলৈ দিয়া নহ’ল? প্ৰশিক্ষণৰ নামত হাতীটোক অত্যাচাৰ কৰিছিল নেকি বন বিভাগৰ লোকে? কিয়নো বন বিভাগৰ উচ্চ পদস্থ বিষয়াই ক’ব খোজে- হাতীটোৰ গাত বহু আঘাতৰ চিন আছিল। সেইবোৰ কথা লুকুৱাবলৈ চেষ্টা কৰা বন বিভাগে এতিয়া ৰাইজৰ দৃষ্টিত প্ৰকৃত আচামী।অৱশ্যে পদ্ম হাজৰিকাও এগৰাকী জন প্ৰতিনিধি তেৱোঁ বন্যপ্ৰাণী আইন সম্পৰ্কীয় খুটি নাটি সকলো জানে বুলি আমাৰ ধাৰণা। কিন্তু ৰংজুলিৰ বন্যহস্তী কৃষ্ণক বশ কৰিবলৈ অভিযানত নমা হাজৰিকাই ইয়াৰ স্থানান্তৰকৰণ আৰু চিকিৎসাৰ সকলো দিশ সুক্ষ্মভাৱে পৰ্যবেক্ষণ কৰা উচিত আছিল। সেয়ে এনে প্ৰশ্ন বা ৰাইজৰ মাজত উত্থাপিত অভিযোগৰ পৰা পদ্ম হাজৰিকাইও নিশ্চয় গা এৰা দিব নোৱাৰিব।


সময়ৰ গতিশীলতাই আমাৰ 'জ্ঞানম্' ই-আলোচনীখনক দুবছৰীয়া কৰিলে। পৱিত্ৰ শিক্ষক দিৱসৰ দিনা ভূমিষ্ঠ হোৱা আলোচনীখনৰ প্ৰথম বৰ্ষপূৰ্তিত পঢ়ুৱৈ তথা শুভাকাঙ্খীসকলক যাচিছোঁ অলেখ শুভকামনা। আপোনালোকৰ অভূতপূৰ্ব সঁহাৰি, আশীৰ্বাদ শিৰত লৈ ন-উদ্যমেৰে আমি আকৌ আগবাঢ়িছোঁ আপোনাসৱৰ আমাৰ প্ৰতি থকা আস্থা, বিশ্বাসক সাকাৰ ৰূপ দিয়াৰ উদ্দেশ্যে।\nএক সুন্দৰ শাৰদীয় বতৰত যেন আমাৰ সকলোৰে মন-প্ৰাণ পুলকিত হৈছে । পৰিস্থিতিও স্বাভাৱিক পৰ্যায়লৈ উন্নীত হ'ব ধৰিছে । আকৌ এবাৰ সুন্দৰ দিনবোৰলৈ উভতি গৈ আছোঁ । কিন্তু আমাৰ সন্মুখত এক বিৰাট প্ৰত্যাহ্বান । অৰ্থনৈতিক, মানসিক, শৈক্ষিক আদি প্ৰতিটো ক্ষেত্ৰতে এক অভাৱনীয় ঘাটি । শৈক্ষিক ক্ষেত্ৰখনৰ কথা উনুকিয়াব বিচাৰিলে বৌদ্ধিক মহল, শিক্ষক সমাজ, অভিভাৱক তথা সমাজ এক গভীৰ চাপৰ সন্মুখীন হৈছে । কণ-কণ শিশুহঁতৰ সৈতে আমি কিদৰে মোকাবিলা কৰিবলৈ সাজু হৈছোঁ ? উচ্চ শিক্ষাৰ কথা নকলোঁৱেইবা । পাৰিমনে ফুলকুমলীয়া শিশুহঁতৰ মানসিক জগতখনত বিচৰণ কৰি আস্থাৰে সিহঁতৰ সপোনবোৰক বাস্তৱায়িত কৰিবলৈ ! আমি নিশ্চয় পাৰিব লাগিব । আহক, আমি সকলোৱে মিলি আগবাঢ়োঁ, য'ত ন- উদ্যম হওঁক আমাৰ চালিকা শক্তি, সু-পৰিকল্পনা হওঁক সঠিক খোজ, নিষ্ঠা হওঁক আমাৰ আত্মবল, সৃষ্টিশীলতা হওঁক আমাৰ ইন্ধন ।\nশৈক্ষিক গোট, জ্ঞানম্, কামৰূপ উৎসাহী সদায় সৃষ্টিৰ পথাৰত । ইতিমধ্যে ছটা সংখ্যা প্ৰকাশিত হোৱা ই-আলোচনী 'জ্ঞানম'ত আমি য'ত সম্ভৱ শিক্ষা ক্ষেত্ৰত জড়িত সকলক তেওঁলোকৰ সৃষ্টিশীলতা প্ৰকাশৰ এক মঞ্চ দিয়াৰ চেষ্টা কৰি আহিছোঁ । তদুপৰি আপোনালোক সকলো জ্ঞাত শৈক্ষিক গোট, 'জ্ঞানমে' আলোচনীখন প্ৰকাশৰ লগতে বিগত বৰ্ষত অনুষ্ঠিত কৰা বিভিন্ন শিক্ষামূলক কাৰ্যসূচীৰ বিষয়ে। জিলাখনৰ প্ৰতি থকা সেৱাৰ মনোভাৱেৰে এই দ্বিতীয় বছৰৰ প্ৰাকক্ষণতে যোৱা ৫ ছেপ্টেম্বৰ তাৰিখে শিক্ষক দিৱসৰ লগত সংগতি ৰাখি সমগ্ৰ শিক্ষা কামৰূপৰ সহযোগত অনুষ্ঠিত কৰা হয় এখনি শৈক্ষিক আলোচনাচক্ৰ । কোভিডসৃষ্ট পৰিস্থিতিত প্ৰায় স্থবিৰ হৈ পৰা শিক্ষা ক্ষেত্ৰখনত ছাত্ৰ-ছাত্ৰীৰ শিকন ঘাটি পূৰাবলৈ ল'ব পৰা ব্যৱস্থা , শিক্ষকৰ সমস্যা তথা কৰণীয় আৰু গুণোৎসৱ সম্পৰ্কীয় কিছু কথাক মূল বিষয় হিচাপে লৈ অনুষ্ঠিত কৰা আলোচনা চক্ৰখনত শিক্ষা ক্ষেত্ৰৰ লগত জড়িত বিভিন্ন বিশিষ্ট ব্যক্তিয়ে বহুতো সময়োপযোগী পৰামৰ্শ আগবঢ়ায় । আশা কৰা হৈছে এই তথ্য-পৰামৰ্শখিনিয়ে জিলাখনৰ শিক্ষা ব্যৱস্থাত আশাৰ ৰেঙনি কঢ়িয়াই আনিব ।\nশেষত সকলোলৈকে শাৰদীয় শুভেচ্ছা জ্ঞাপন কৰিলোঁ । অশুভ শক্তিৰ বিনাশ হওঁক, সকলোৱে কুশলে থাকক।\nজয়তু আই অসমী\nজয়তু ভাষা জননী\nসহ - সম্পাদকদ্বয়:-\nপূবালী শইকীয়া দাস, নয়ন মণি দাস I\nদ্বিতীয় বছৰ-১ম সংখ্যা সম্পাদকীয়\nUnknown October 24, 2021 at 8:25 PM


‘আনখন গাল আগবঢ়াই দিবলৈ সাহস লাগে‘; কংগনাক উভতি ধৰিলে মহাত্মা গান্ধীৰ নাতিয়ে -\nHomeব্ৰেকিং নিউজ‘আনখন গাল আগবঢ়াই দিবলৈ সাহস লাগে‘; কংগনাক উভতি ধৰিলে মহাত্মা গান্ধীৰ নাতিয়ে\n‘আনখন গাল আগবঢ়াই দিবলৈ সাহস লাগে‘; কংগনাক উভতি ধৰিলে মহাত্মা গান্ধীৰ নাতিয়ে\nনৱেম্বৰ 19, 2021\n‘আনখন গাল আগবঢ়াবলৈ ভয়াতুৰে নোৱাৰে, ইয়াৰ বাবে সাহস লাগে’; কংগনাক প্ৰত্যুত্তৰ মহাত্মা গান্ধীৰ নাতিৰ\nডিজিটেল ডেস্কঃ বিতৰ্কিত মন্তব্য কৰি সংবাদ শিৰোনাম দখল কৰাটো যেন অভ্যাসত পৰিণত হৈছে বলীউড অভিনেত্ৰী কংগনা ৰাণাৱটৰ। দেশৰ স্বাধীনতাক লৈ এবাৰ তীৰ্যক মন্তব্য কৰাৰ পাছত জাতিৰ পিতা মহাত্মা গান্ধীকো আক্ৰমণৰ লক্ষ্য কৰি লৈছিল কংগনাই। দেশজুৰি ইয়াৰ তীব্ৰ প্ৰতিক্ৰিয়াৰ সৃষ্টি হৈছিল। মহাত্মা গান্ধীৰ অহিংস নীতিক চৰম তাচ্চিল্য কৰি পুনৰ বিতৰ্কত সোমাই পৰিল কংগনা।\nমহাত্মা গান্ধীৰ এটি জনপ্ৰিয় নীতি হ’ল-”তোমাক যদি এখন গালত কোনোবাই চৰ মাৰে তেন্তে আনখন গালো পাতি দিবা।” এই নীতিৰে বাপুজীয়ে মানুহক অহিংসাৰ শিক্ষা দিছিল। মঙলবাৰে ‘অহিংসা পৰম ধৰ্ম’ক তাচ্চিল্য কৰি কংগনাই কয় যে, ”আনখন গাল পাতি দিলে ভিক্ষাহে পাই স্বাধীনতা নাপায়৷ ১৯৪৭ চনত দেশে লাভ কৰা স্বাধীনতা ব্ৰিটিছে দিয়া ভিক্ষা আছিল৷ মহাত্মা গান্ধীয়ে আমাক শিকাইছিল যে, কোনোবাই এখন গালত চৰ মাৰিলে আনখন গাল পাতি দিব লাগে৷ এইদৰেই স্বাধীনতা পোৱাতো অসম্ভৱ৷ এনেকৈ কোনেও স্বাধীনতা পাব নোৱাৰে, ভিক্ষাহে পাব৷”\nএনে বিতৰ্কিত মন্তব্যৰে শাসনাধিষ্ঠ বিজেপি চৰকাৰৰ প্ৰিয়ভাজন হ’বলৈ চেষ্টা কৰি থকা কংগনা ৰাণাৱটৰ পৰা সন্মানীয় পদ্মশ্ৰী সন্মান ঘূৰাই ল’বলৈও দাবী জনায় বহুলোকে। বিতৰ্কিত মন্তব্যৰে বাপুজীক অপমান কৰি সম্প্ৰতি চৰ্চাৰ শীৰ্ষত থকা কংগনা ৰাণাৱটক উচিত প্ৰত্যুত্তৰ দিছে মহাত্মা গান্ধীৰ নাতি তুষাৰ গান্ধীয়ে।\nআৰু পঢ়কঃ ১৪৪০ চনৰ পাছত আজি হ’ব বিৰল চন্দ্ৰগ্ৰহণ; কেতিয়া, ক’ত দেখা যাব?\nতুষাৰ গান্ধীয়ে কয় যে “আন এখন গাল আগবঢ়াই দিবলৈ ভয়াতুৰৰ সাহস নাই, ইয়াৰ বাবে অনেক সাহসৰ প্ৰয়োজন হয়। গান্ধীজীয়ে আন এখন গাল আগবঢ়াই দিবলৈ কোৱা কথাৰ আঁৰত যি বীৰত্ব লুকাই আছে, সেই বীৰত্ব অনুভৱ কৰাৰ ক্ষমতা নাই একাংশ লোকৰ। তেওঁলোকে কেতিয়াও এই বীৰত্ব বুজি নাপাব। কিন্তু সেই সময়ৰ ভাৰতীয়সকলৰ এই বীৰত্ব বুজি পোৱাৰ প্ৰতিভা আছিল। আচলতে তেওঁলোক সকলো একোজন নায়ক আছিল।ইংলেণ্ডৰ প্ৰধানমন্ত্ৰীয়ে বাপুজীক অৰ্ধনগ্ন ভিক্ষাৰী বুলি ইতিকিং কৰিছিল। অৱশেষত কিন্তু ভাৰতৰ ব্ৰিটিছ ৰাজে সেই ফকীৰৰ ওচৰতে আত্মসমৰ্পণ কৰে।”তুষাৰ গান্ধীৰ এই মন্তব্য এতিয়া চৰ্চিত হৈ পৰিছে। কংগনাই ইয়াৰ উত্তৰ কেনেকৈ দিয়ে সেয়াহে হ’ব লক্ষ্যণীয়।\nPrevious article১৪৪০ চনৰ পাছত আজি হ’ব বিৰল চন্দ্ৰগ্ৰহণ; কেতিয়া, ক’ত দেখা যাব?\nNext articleস্বামীৰ পৰকীয়া প্ৰেমৰ পৰিণতিত কৰুণ মৃত্যু ৫ মহীয়া সন্তানৰ মাতৃৰ\n‘কা’ বিৰোধী আগাথা, মুকুল মমতাৰ দললৈ যোৱাৰ পাছত সলনি মেঘালয়ৰ ৰাজনীতি\nচিকিত্‍সাকৰ্মীৰ হেলেম-হেতেম! ডেৰটা বছৰে ম’ৰ্গত পচিছে ক’ৰ’নাক্ৰান্তৰ শৱদেহ…


চেন্নাই গাণিতীয় প্ৰতিষ্ঠান - অসমীয়া ৱিকিপিডিয়া\nচেন্নাই গাণিতীয় প্ৰতিষ্ঠান\nশিক্ষা আৰু গৱেষণা প্ৰতিষ্ঠান\nচি এচ চেঁচাদ্ৰী\nচেন্নাই, তামিলনাডু, ভাৰত\nSuburban, 5.4 acre\nচেন্নাই গাণিতীয় প্ৰতিষ্ঠান (ইংৰাজী: Chennai Mathematical Institute) হৈছে ভাৰতবৰ্ষৰ চেন্নাইত অৱস্থিত এটা শিক্ষা আৰু গৱেষণা প্ৰতিষ্ঠান। এই প্ৰতিষ্ঠানটো প্ৰতিষ্ঠা হৈছিল ১৯৮৯ চনত, SPIC বিজ্ঞান ফাউণ্ডেচনৰ দ্বাৰা। অংকশাস্ত্ৰৰ উচ্চ পৰ্যায়ৰ গৱেষণাৰ উপৰি ইয়াত পদাৰ্থ বিজ্ঞান, গণিত বিজ্ঞান আৰু সাংগণনিক বিজ্ঞানৰ স্নাতক আৰু স্নাতকোত্তৰ পাঠ্যক্ৰমৰ ব্যৱস্থা আছে। এই প্ৰতিষ্ঠানটো মুখ্যতঃ বীজগণিতীয় জ্যামিতিৰ ওপৰত কৰা গৱেষণাৰ বাবে বিখ্যাত।\nপোনপ্ৰথমে এই প্ৰতিষ্ঠানটো চেন্নাইৰ টি নগৰত আছিল যদিও পাছত চিৰুচেৰীৰ কেম্পাছলৈ ২০০৫ চনৰ অক্টোবৰত সলনি হয়।\n২০০৬ চনৰ ডিচেম্বৰ মাহত UGC Act 1956 ৰ Section3ৰ অধীনত প্ৰতিষ্ঠানটোৱে ডীমড বিশ্ববিদ্যালয়ৰ পৰ্যায় লাভ কৰে।\n3 নামভৰ্তিৰ প্ৰক্ৰিয়া\nCMI মূখ্য ভৱন\nCMI শৈক্ষিক ভৱন\nএই প্ৰতিষ্ঠানটো পোনপ্ৰথমে স্কুল অৱ মেথমেটিকছ হিচাপে ১৯৮৯ চনত SPIC ছায়েন্স ফাউণ্ডেচনৰ দ্বাৰা প্ৰতিষ্ঠা হৈছিল। ১৯৯৬ চনত প্ৰতিষ্টানটো এটা স্বাধীন প্ৰতিষ্ঠান হিচাপে প্ৰতিষ্ঠা লাভ কৰে আৰু ইয়াৰ নাম সলনি কৰাই SPIC মেথমেটিকেল ইনষ্টিটিউট কৰা হয়। ১৯৯৮ চনত পুনৰ ইয়াৰ নাম সলনি কৰাই বৰ্তমানৰ নাম ৰখা হয়।\nজন্মলগ্নৰে পৰাই ইয়াত গণিত আৰু সাংগণনিক বিজ্ঞান বিষয়ত পি এইচ ডি ডিগ্ৰীৰ ব্যৱস্থা আছিল। ১৯৯৮ চনত ইয়াত স্নাতক আৰু স্নাতকোত্তৰ পৰ্যায়ৰ পাঠ্যক্ৰমৰ ব্যৱস্থা কৰা হয়।\n২০১০ চনৰ পৰা ইয়াত ইয়াৰ অধ্যাপকসকলৰ অধীনত বিভিন্ন বিষয়ৰ গৱেষণা কৰিবলৈ ভাৰতৰ ৩০জন ছাত্ৰক ফেলশ্বিপ প্ৰদানৰ প্ৰক্ৰিয়াটো আৰম্ভণি কৰা হয়।\nইয়াত সাংগণনিক বিজ্ঞান, গণিত আৰু পদাৰ্থ বিজ্ঞানত পি এইচ ডিগ্ৰীৰ ব্যৱস্থা আছে। শেহতীয়াকৈ ইয়াত অংশকালীন হিচাপে পি এইচ ডিগ্ৰীৰ বাবে কৰিবলৈও ব্যৱস্থা ৰখা হৈছে। তদুপৰি পদাৰ্থ বিজ্ঞান, গণিতৰ স্নাতক আৰু স্নাতকোত্তৰ পৰ্যায়ৰ পাঠ্যক্ৰমৰ ব্যৱস্থা আছে। প্ৰত্যেক শ্ৰেণীৰ ছাত্ৰৰ সংখ্যা ৫ ৰ পৰা ২৫ আৰু সৰ্বমুঠ ছাত্ৰ প্ৰায় ১০০-১২৫ আৰু অধ্যাপক ৪০ ৰ পৰা ৫০ জন।\nনামভৰ্তিৰ প্ৰক্ৰিয়া[সম্পাদনা কৰক]\nএক সৰ্বভাৰতীয় পৰ্যায়ৰ প্ৰৱেশিকা পৰীক্ষাৰ যোগেদি প্ৰত্যেকটো বিষয়ৰ নামভৰ্তিকৰণ প্ৰক্ৰিয়া হয়। প্ৰত্যেক বৰ্ষৰ ফেব্ৰুৱাৰীৰ পৰা মাৰ্চৰ ভিতৰত বিজ্ঞাপন প্ৰকাশ হয়। মে' মাহৰ শেষৰ ফালে প্ৰৱেশ পৰীক্ষাটো অনুষ্ঠিত হয় আৰু জুনৰ শেষলৈ ফলাফল প্ৰকাশ হয়।\nযিসকল ছাত্ৰই সৰ্বভাৰতীয় গণিত অলিম্পিয়াড পৰীক্ষাত উত্তীৰ্ণ হয় তেওঁলোকৰ বাবে গণিত আৰু সাংগণনিক বিজ্ঞান বিষয়ৰ স্নাতক পাঠ্যক্ৰমৰ বাবে পোনপতীয়া নামভৰ্তিৰ সুযোগ থাকে। আনহাতে সৰ্বভাৰতীয় পদাৰ্থ বিজ্ঞান অলিম্পিয়াডৰ উত্তীৰ্ণ সকলৰ বাবে পদাৰ্থ বিজ্ঞানৰ স্নাতক পৰ্যায়ৰ পাঠ্যক্ৰমত এই ব্যৱস্থা উপলব্ধ। অৱশ্যে এই সুবিধাৰ বাবে ছাত্ৰসকলে মাৰ্চ মাহত নিজাকৈ আবেদন কৰা জৰুৰী।\n↑ Special Correspondent (2007-02-02). "New Facilities for CMI". প্ৰকাশক Chennai, India: The Hindu. http://www.hindu.com/2007/02/02/stories/2007020219490300.htm। আহৰণ কৰা হৈছে: 2010-02-13.\n↑ Banumathi Krishnaswamy (2009-07-16). "Future in the making". India Today. http://indiatoday.intoday.in/site/Story/52129/Future+in+the+making.html?page=1। আহৰণ কৰা হৈছে: 2010-02-13.\n↑ "Campus". Chennai Mathematical Institute. http://www.cmi.ac.in//about/campus.php। আহৰণ কৰা হৈছে: 2010-02-13.\n↑ "UGC Act-1956". Secretary, University Grants Commissionmhrd.gov.in/. http://mhrd.gov.in/sites/upload_files/mhrd/files/upload_document/ugc_act.pdf। আহৰণ কৰা হৈছে: 1 February 2016.\n↑ Special Correspondent (2004-08-07). "Kakodkar cautions against missing research-technology connectivity". http://www.hinduonnet.com/2004/08/07/stories/2004080709130400.htm। আহৰণ কৰা হৈছে: 2010-02-13.\n↑ "CMI Annual Report 2005-2006". http://www.cmi.ac.in/about/reports/cmi-annual-report-2005-2006.pdf.\n"https://as.wikipedia.org/w/index.php?title=চেন্নাই_গাণিতীয়_প্ৰতিষ্ঠান&oldid=250969"ৰ পৰা অনা হৈছে\nভাৰতৰ শৈক্ষিক প্ৰতিষ্ঠান\nএই পৃষ্ঠাখন ০৩ নৱেম্বৰ, ২০২০ তাৰিখে ১৪:৫১ বজাত অন্তিম সংশোধন কৰা হৈছিল।


অনুবাদ – Page 14 – ফটাঢোল\nOctober 1, 2017 অনুবাদ\t3 Comments\nভেড়াছাগলী আৰু কুকুৰনেচীয়া বাঘ – মূল কাহিনীঃ হৰিশংকৰ পৰছাই (অনুবাদ: পূৰৱী কটকী)\nএবাৰ এখন হাবিত পশুবোৰে অনুভৱ কৰিলে যে, তেওঁলোক সভ্যতাৰ উচ্চ শিখৰত অবস্থান কৰিলে৷ য’ত তেওঁলোকে এটা ভাল শাসন ব্যৱস্থা স্থাপন কৰিব লাগে৷ আৰু তাত সকলোৰে একমতত নিৰ্দ্ধাৰিত কৰা হ’ল যে বন-প্ৰদেশত প্ৰজাতন্ত্ৰ স্থাপন কৰা হওক৷ কথামতেই শীঘ্ৰেই এখন সমিতি গঠন কৰি বিধান মতে পঞ্চায়ত নিৰ্মাণৰ ঘোষণা কৰা হ’ল৷ য’ত বনৰ সমূহ পশুৰদ্বাৰা নিৰ্বাচিত প্ৰতিনিধি থাকিব, যি বন-প্ৰদেশৰ বাবে আইন আৰু শাসন কৰিব৷ পশুসমাজত এই “ক্ৰান্তিকাৰী“ পৰিবৰ্তনৰ পৰা আনন্দৰ জোৱাৰ উঠিল৷ কাৰণ সুখ, সমৃদ্ধি আৰু সুৰক্ষাৰ যেন স্বৰ্ণযুগ আহিবলৈ ধৰিছে৷ যিখন\nOctober 1, 2017 অনুবাদ\t9 Comments\nবিলাসিতাৰ সুখ – মূল-বিলাসিতা কি সুখ, লেখক- অৰবিন্দ সৰস্বত (অনুবাদ: পৰিস্মীতা গগৈ)\nবিলাসিতাৰ সুখ -পৰিস্মীতা গগৈ মূল-বিলাসিতা কি সুখ লেখক- অৰবিন্দ সৰস্বত। যেতিয়াই অন্য বিকশিত ৰাষ্ট্ৰৰ সুখ সুবিধাবোৰৰ কথা ক’ৰবাত পঢ়োঁ বা শুনিবলৈ পাওঁ তেতিয়াই মোৰ হৃদয়ৰ পৰা দুখবোৰ নিমিষতে অন্তৰ্ধান হৈ যায়। মোৰ এই কথাষাৰ শুনি আপোনালোকে আকৌ ভাবি নল’ব যে আনৰ সুখ সুবিধা দেখিলে মোৰ জ্বলন হয়। এচিকুটো আত্মপ্ৰৱঞ্চনা নকৰাকৈ যদি কও মই আকৌ এনেকুৱা সুখ সুবিধাবোৰ তেওঁলোকৰ দুভাগ্য বুলিহে ভাবোঁ। সুখ সুবিধাৰ যি মায়াজাল আমাৰ দেশত আছে, সেয়া আন ক’ৰবাত আছে বুলি মোৰ বিশ্বাস নহয়। এতিয়া আপোনালোকেই কওকচোন, সেই\nOctober 1, 2017 অনুবাদ\tOne comment\nগণতন্ত্ৰ – মূল: ড° নৰেন্দ্ৰ কোহলী; অনুবাদ: হিমাংশু ভাগৱতী (একে নামৰ লেখাৰ ভাবানুবাদ)\nভোলাৰামৰ সাংঘাতিক ল’ৰালৰি৷ হাতত এডাল লাঠি আৰু এখন পতাকা লৈ সি প্ৰায় লৰ দিয়াৰ দৰে খোজ দিছে৷ “ক’লৈ যাৱ অ’ই? “ মই সুধিলোঁ৷ “ষ্টে’ছন৷ “ “ৰে’লত ক’ৰবালৈ যাবি? ? “ “নহয়৷ ৰে’লত জুই লগাবলৈ গৈ আছোঁ‌৷ “ “কিয়? “ মই আচৰিত হৈ সুধিলোঁ, “বেচেৰা ৰে’লখনে তোৰ কি ক্ষতি কৰিলে৷ সেইখন চৰকাৰী সম্পত্তিহে৷ “ “তেন্তে দেশে বিহাৰত আমাৰ দলৰ চৰকাৰ কিয় নবনালে? ? “ সি খঙত ক’লে৷ “আমাৰ চৰকাৰ নহ’লে আমি দেশত জুই লগাই দিম৷ “ “এয়াটো গণতান্ত্ৰিক কথা নহ’ল৷ “\nSeptember 1, 2017 অনুবাদ\t2 Comments\nSeptember 1, 2017 অনুবাদ\tLeaveacomment


Elucin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Elucin ar byavahar, ppali, parshwakriya, upkaar, kriya-pratikriya aaru satarkatabani\nElucin ৰ মূল্য আৰু পেকৰ চাইজ - Elucin Price and Pack Size in Assamese - Elucin ar mulya aaru pakor size\nElucin ৰ লাভ আৰু ব্যৱহাৰসমূহ- Elucin Benefits & Uses in Assamese- Elucin ar laabh aaru byavaharsamuh\nElucin ৰ পালি আৰু সেয়া কেনেদৰে ল'ব- Elucin Dosage & How to Take in Assamese - Elucin ar paali aaru xeya kenedore lobo\nElucin ৰ পাৰ্শ্চক্ৰিয়াসমূহ- Elucin Side Effects in Assamese- Elucin ar parshwakriyasamuh\nElucin সংক্ৰান্ত সতৰ্কতাবাণীসমূহ- Elucin Related Warnings in Assamese- Elucin xonkranta xatarkatabanisamuh\nঅইন দৰৱৰ সৈতে Elucinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Elucin with Other Drugs in Assamese- Oinor xoite Elucin ar gurutor kriya-pratikriya\nElucin মতভেদসমূহ- Elucin Contraindications in Assamese- Elucin nishedhsamuh\nElucin ৰ বিষয়ে সততে সোধা প্ৰশ্নসমূহ- Frequently asked Questions about Elucin in Assamese- Elucin ar bikhoye satate xodha prashnasamuh\nখাদ্য আৰু মদৰ সৈতে Elucin ক্ৰিয়া-প্ৰতিক্ৰিয়া- Elucin Interactions with Food and Alcohol in Assamese- khadya aaru modor xoite Elucin kriya-pratikriya\nElucin ৰ লাভ আৰু ব্যৱহাৰসমূহ - Elucin Benefits & Uses in Assamese - Elucin ar laabh aaru byavaharsamuh\nElucin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nElucin ৰ পালি আৰু সেয়া কেনেদৰে ল'ব - Elucin Dosage & How to Take in Assamese - Elucin ar paali aaru xeya kenedore lobo\nElucin-ৰ উপাদানসমূহ - Elucin Active Ingredients in Assamese - Elucin-ar upadaansamuh\nElucin ৰ পাৰ্শ্চক্ৰিয়াসমূহ - Elucin Side Effects in Assamese - Elucin ar parshwakriyasamuh\nগৱেষণাৰ ভিত্তিত, Elucin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nElucin সংক্ৰান্ত সতৰ্কতাবাণীসমূহ - Elucin Related Warnings in Assamese - Elucin xonkranta xatarkatabanisamuh\nElucin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nElucin গৰ্ভাবস্থাৰ সময়ত গ্ৰহণ কৰা সুৰক্ষিত।\nElucin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nElucin স্তন্যপায়ী মহিলাৰ বাবে সম্পূৰ্ণৰূপে সুৰক্ষিত।\nবৃক্কত Elucin কি প্ৰভাৱ দেখা গৈছে?\nElucinৰ বৃক্ক ৰ ওপৰত কোনো পাৰ্শ্ব-প্ৰতিক্ৰিয়া নাই।\nযকৃতত Elucin কি প্ৰভাৱ দেখা গৈছে?\nElucinৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Elucin ৰ কি প্ৰভাৱ দেখা গৈছে?\nহৃদয় ৰ বাবে Elucin সম্পূৰ্ণৰূপে সুৰক্ষিত।\nঅইন দৰৱৰ সৈতে Elucinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Elucin with Other Drugs in Assamese - Oinor xoite Elucin ar gurutor kriya-pratikriya\nElucin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nElucin মতভেদসমূহ - Elucin Contraindications in Assamese - Elucin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Elucin লোৱা অনুচিত যাতে -\nElucin ৰ বিষয়ে সততে সোধা প্ৰশ্নসমূহ - Frequently asked Questions about Elucin in Assamese - Elucin ar bikhoye satate xodha prashnasamuh\nএই Elucin-এ অভ্য়াস বা নিচাৰ সৃষ্টি কৰে নেকি?\nনহয়, Elucinয়ে অভ্যাসৰ সৃষ্টি নকৰে।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Elucin লোৱাৰ পিছত ই আপোনাৰ টোপনি ভাৱ নানে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Elucin লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Elucin ব্যৱহৃত নহয়।\nখাদ্য আৰু মদৰ সৈতে Elucin ক্ৰিয়া-প্ৰতিক্ৰিয়া - Elucin Interactions with Food and Alcohol in Assamese - khadya aaru modor xoite Elucin kriya-pratikriya\nখাদ্য আৰু Elucinৰ ক্ৰিয়া-প্ৰতিক্ৰিয়া\nকেতবোৰ বিশেষ খাদ্যৰ সৈতে Elucin লোৱাটোৱে দৰৱৰ প্ৰভাৱ বিলম্বিত কৰিব পাৰে। এইবিষয়ে আপোনাৰ ডাক্তৰৰ সৈতে কথা পাতক।\nমদ আৰু Elucinৰ মাজৰ প্ৰতিক্ৰিয়া\nElucinৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nElucin ৰ অনুকল্প - Substitutes for Elucin in Assamese\nআপুনি বা আপোনাৰ পৰিয়ালৰ কোনোবাই Elucin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Elucin ব্যৱহাৰ কৰিছিল নেকি?\nআপুনি কিমান পৰিমাণে Elucin সেৱন কৰিছিল?\nআপুনি Elucin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Elucin সেৱন কৰে?


মহৌষধ -দেৱ দাস\n“ কোন ঐ সেই কিটা(কেইটা)? কি কৰিছ তাত ?”\nগ্ৰীলৰে আবৰা বাৰান্দাৰ এন্ধাৰ চুক এটাৰ পৰা প্ৰশ্ন এটা ওলাই গ'ল।\n“ আ..মি ”\nদোৰোল খোৱা জিভাৰ সমবেত চুটি উত্তৰ এটা লগে লগে ওফৰি আহিল।\n“ আমি? কোন আমি ? কʼৰ আমি ? কিয় আমি ??” চৌহদৰ ভিতৰ ফালে ৰুৱা কিন্তু পদুলিত থকা বাঁহৰ তোৰণ খনৰ পৰা বাহিৰ ফালে ওলমি,ৰাস্তাৰ চুকটোত ছাঁ পেলাই এন্ধাৰ কৰা, কাগজ ফুল জোপাৰ তলত একেলগে পেচাব কৰি থকা , কোনোবা ‘আমি’ লৈ পুণৰ প্ৰশ্ন কৰি উঠিবলৈ লওঁতেই লাখুটিডাল পৰি খুতুংকৈ শব্দ এটা হ'ল। ‘বুৰা ফিটিং হৈ গ'ল, ফুট ফুট ’ বুলি কৈ কোনোবা দুটা বেগা বেগিকৈ গুছি গ'ল।\nপত্নীৰ মৃত্যুৰ পিছৰে পৰা অকলশৰীয়া হোৱা, এছ এছ বিৰ অৱসৰপ্ৰাপ্ত বিষয়া মন মোহন শইকীয়াই অকালতে বৰপুত্ৰকো হেৰুৱালে। শিক্ষয়িত্ৰী বোৱাৰী তৃষ্ণা, দুগৰাকী কন্যাৰ লগতে, বৰপুত্ৰ বিদ্যুতে গঢ় দি যোৱা অনাথ আশ্ৰম খনৰ বৃহৎ পৰিয়ালটোক লৈ অত্যন্ত ব্যস্ত। সৰু পুত্ৰ-বোৱাৰী গুৱাহাটীতে নিগাজীকৈ থাকিবলৈ লৈছে। বহুদিন অনাথ সকলৰ লগতেই সাধু কোৱা, নাচ-গানত সহায় কৰা, খেল-ধেমালিৰ লগ হোৱা,বজাৰ কৰা, তদাৰকী কৰা আদিত ব্যস্ত আছিল। আজিকালি ডাঙৰ হোৱা অনাথ বোৰে শইকীয়াৰ সঙ্গ নলয়। আতঁৰি ফুৰে। পঢ়া, ক্ৰিকেট খেলা, টিভি চোৱা , গান-বাজনা, ছবি অঁকা আদিত ব্যস্ত থাকে। 'এইটো নকৰিবি, সেইটো কৰ' বুলি কলে ‘ ফটা লেকচাৰ' দিয়া বুলি চাইদ কাটে। বোৱাৰীয়েও শহুৰেকৰ কষ্ট হয় বুলি দায়িত্ব বোৰৰ পৰা অব্যাহতি দিলে। জুমৰ মাজত থাকিও অকলশৰীয়া মানুহজনে পাৰ্ট টাইম বনকৰা মানুহ এজনী ৰাখিছে। তাইয়ে তেওঁৰ ৰন্ধা-বঢ়াৰ পৰা সকলো কামেই নিয়াৰিকৈ কৰে। প্ৰাতঃভ্ৰমণৰ লগতে লাফিং ক্লাবৰ পৰা অহাৰ পৰাই ৰাতি শোৱালৈকে কৰিব লগা একো কামেই নাথাকে।সময় নাযাই নুপুৱায়। চৌহদটোত মানুহ বহুত কিন্তু দুখ-সুখৰ কথা এষাৰ পাতিবলৈও মনে মিলা মানুহ এটাৰ অভাৱ। বাতৰি কাকত খন বা কিতাপ এখন পঢ়িবলৈ ললে টোপনিয়ে হেঁচা মাৰি ধৰে , কিন্তু বিছনালৈ গলে টোপনি পলাই পত্ৰং দিয়ে।\nকেইবছৰমান আগতে এদিন আশ্ৰমৰ ছোৱালী এজনীৰ সম্পৰ্কীয় মোমায়েক, চিলাছ নামৰ মানুহ এটা দূৰৈৰ ভিতৰুৱা গাওঁ এখনৰ পৰা কাণি-মুনি গধুলি আহি ওলাইছিলহি। ওভতি যোৱাৰ উপায় নথকাত, দিনত ল'ৰা ছোৱালী বোৰে ব্যায়াম কৰা , লুডু, কেৰম ,ডবা আদি খেলা মুকলি ঘৰটোৰ মজিয়াতে ৰাতি শোৱাৰ ব্যৱস্থা কৰি দিছিল। ৰাতি সন্দেহ ভাঙিবলৈ পুলিচৰ দৰে জেৰাও কৰিছিল। বিশ্বাস জন্মাত বহু কথা পাতিছিল। স্কুলত পঢ়ি থকা সময়ত চʼত বহাগ মাহত জাক ফুৰা গৰুৰ লগত গৈ দুই তিনি দিনলৈ ওভতি নহা হালোৱা আৰু দমৰা গৰু বিচাৰি গৈ ভোকে পিয়াহে পথাৰৰ চপৰাত উজুতি খাই নখ ছিঙি, খোজ কাঢ়িব নোৱাৰা হৈ কাৰোবাৰ পাম ঘৰত ৰাতি কটোৱা ; ৰিণিকি ৰিণিকি দেখা, দূৰৈত চৰি থকা গৰুবোৰৰ মাজৰ এটাক ঘৰৰটো বুলি গৈ গৈ ওচৰ পাইহে বেলেগ গৰু বুলি গম পোৱা, ৰাতি ধনগুলৈয়ে আধামুৰি জুই হৈ পিছে পিছে খেদি আহি থকা কিন্তু ধৰ্মত থকা বাবে ক্ষতি নকৰা, এটকাৰ ভাৰাত বল খেলিবলৈ গৈ ঘুৰি আহোঁতে পথাৰৰ মাজত পৰুৱাই পাই এন্ধাৰত একে ঠাইতে লগৰটোৰ সৈতে দুপৰ নিশালৈ ঘুৰি ফুৰা আদি কথাবোৰৰ নিৰৱ শ্ৰুতা এজন পাই হেপাহ পলোৱাই পাতিছিল। ভাত খোৱাৰ আগে আগে পগলা পানী অকন খাইলৈ ৰিম জিম লগাত, স্কুলৰ কাষত থকা বৃটিছ চাহাবৰ বগী ছোৱালী জনী ভঙাবলৈ নাৰায়ণ কলিতাৰ লগত গৈ বেজৰ পৰা মোহিনী মন্ত্ৰ আনি ‘যিয়ে ভঙাব পাৰিব তাৰে হ'ব’ বুলি পানী , ফুল , তেল জাৰি লগাই দিবলৈ দিয়া গাৱৰ ছোৱালী জনীয়ে ফাঁকি দি পইছা খাই নিজে আহিবলৈ মন মেলা ; ৰাতি তাবিজ পুতিবলৈ গৈ কেনেকৈ কুকুৰৰ কামোৰ খাইছিল, চকিদাৰৰ ফৰ্মুটি মৰা লাঠিৰ কোব ক'ত লাগিছিল ; ভুল মন্ত্ৰ দিয়াৰ বাবে এন্ধাৰত বেজক দুয়ো চেকনীৰে কোবাওঁতে ভূতে পোৱা বুলি কাপোৰে কাণিয়ে হগা আদি বোৰ কৈ শেষ নহৈছিল। পিছদিনা যাবলৈ ওলোৱা চিলাছক একেবাৰেই ৰাখি দিছিল। আগভাগ লৈ তাক সংসাৰ পাতি দিয়াৰ পিছত সি আজি কালি ওচৰৰে ভাৰা ঘৰত থাকি ৰিক্সা চলায়। মদ খাই ৰাতি পলমকৈ ঘৰ সোমায়।\nশইকীয়া আকৌ অকলশৰীয়া হ'ল।বয়সো বাঢ়িল। টি ভি চালে মূৰ বিষায়, ৰেডিঅ' শুনে। গুৰুপাকী ভোজন, পানী দুনী বাদ পৰিল, কিন্তু সন্ধিয়া বাৰান্দাৰ চুকটো আৰু কেইটামান মদাহীলৈ প্ৰতীক্ষায়েই সঙ্গী হৈ পৰিছে। সন্ধিয়া সমূখৰ বাটটোৰে বহু মানুহ অহা যোৱা কৰে কিন্তু কামৰ পিছত পগলা পানী খাই ঘৰলৈ ওভতা দুষ্ট ল'ৰা দুটা মানৰ দুষ্টামী ভৰা উত্তৰ কেইটামান নুশুনা লৈকে আজিকালি ভাত খাবলৈ মন নোযোৱা হৈছে।.....\n“তহঁতৰ গাঁৱৰ কোনোবা ছোৱালী ৰাতি পলাই গৈছে নেকি অ’?”\n“ কিয় ? আপোনাৰ আনিবলৈ মন আছিল নি?.....”\n“ঐ তহঁতৰ গাৱঁৰ কোনোবাই বেলেগৰ মাইকী লৈ পলাইছে নেকি ঐ? .........\n“ কিয়? আপোনাৰ বুৰিটো ঘৰত নাই নি?....\n“ৰাতি তহঁতৰ ফালে ধুমুহা-বৰষুণ দিছিল নেকি ঐ?”\n“কিয়, উজানৰ বুকু ৰঙা কাৱৈ ধৰিবলৈ যোৱা মন আছিল নি”?\n“ঐ তহঁতে ভাং খাই আহিছ নেকি?"\n“আপোনাৰ ভাগটো থৈ আহিছুং”\nএই মদাহী কেইটাৰ পোহাৰী চুপতি উত্তৰ কেইটাকে শুনিবলৈ আজি কালি সন্ধিয়াৰ পৰা পৰ দি থাকে । শুনিলে হজম আৰু টোপনিৰ মহৌষধ খোৱা যেন লাগে।


চেমচাং গেলেক্সী A7 Price in India, Full Specs - 1st December 2020 | Digit\nCurrent Best Price of চেমচাং গেলেক্সী A7 is ₹ 17990\nচেমচাং গেলেক্সী A7 Specifications\nম'ডেল : Galaxy A7\nৰঙসমূহ : Champagne Gold, Blue, Pearl White, Midnight Black, Champagne Gold\nপ্ৰডাক্টৰ নাম : Samsung Galaxy A7\nচেমচাং গেলেক্সী A7 Brief Description\nচেমচাং গেলেক্সী A7 Smartphone প্ৰতি ইঞ্চি 401 -ৰ এটা পিক্সেল ঘনত্বত 1080 x 1920 পিক্সেল ৰিজ’লিউশ্বনৰ সৈতে 5.5 -ইঞ্চি Super AMOLED Capacitive touchscreen -ৰ সৈতে আহে৷ চেমচাং গেলেক্সী A7 Android 4.4 OS-ত চলে৷\nচেমচাং গেলেক্সী A7 Smartphone December 2015 -ত মুকলি কৰা হৈছে৷\nফোনটো Qualcomm MSM8939 Snapdragon 615 প্ৰচেশ্বৰৰ দ্বাৰা সক্ষমিত৷\nচেমচাং গেলেক্সী A7 -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,HotSpot,,\nচেমচাং গেলেক্সী A7 -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,Face Detection,HDR,Geo-tagging,,Video Recording\nচেমচাং গেলেক্সী A7 Price in India updated on 9th Apr 2019\nচেমচাং গেলেক্সী A7 Price In India Starts From Rs. 17990 The best price of চেমচাং গেলেক্সী A7 is Rs. 17990 in Flipkart, which is 39% less than the cost of চেমচাং গেলেক্সী A7 in Amazon Rs.24975.This Mobile Phones is expected to be available in 16GB variant(s).


Romans7(ASSAMESE)\n1হে ভাই সকল, মানুহ যিমান কাল জীয়াই থাকে, সিমান কাললৈহে যে বিধানে তাৰ ওপৰত প্ৰভুত্ব কৰে, ইয়াক আপোনালোকে নাজানে নেকি? (যি সকলে বিধান জানে, মই সেই বিধান জনা সকলক কৈছোঁ)\n2কাৰণ সধৱা স্ত্ৰী, জীয়াই থকা স্বামীৰে সৈতে বিধানেৰে বন্ধা, কিন্তু স্বামীৰ মৃত্যু হ'লে তেওঁৰ স্বামীৰ বিধানৰ পৰা মুক্ত হয়।\n3এতেকে তেওঁৰ স্বামী জীৱিত থাকোতেই যদি তেওঁ আন পুৰুষৰ সৈতে সহবাস কৰে, তেতিয়া তেওঁক ব্যভিচাৰীণী বোলা যায়৷ কিন্তু স্বামীৰ মৃত্যু হ'লে তেওঁ বিধানৰ পৰা মুক্ত হয়, পাছত আন পুৰুষৰ হ’লেও, তেওঁ ব্যাভিচাৰীণী নহয়।\n4সেইদৰে, হে মোৰ ভাই সকল, আমি যেন ঈশ্বৰলৈ ফল উৎপন্ন কৰোঁ, এই কাৰণে আপোনালোকো আন এজনৰ, অৰ্থাৎ মৃত লোকৰ মাজৰ পৰা উত্থিত কৰোঁতা জনৰ হ’বলৈ, খ্ৰীষ্টৰ শৰীৰৰ যোগেদি বিধানৰ সম্বন্ধে মৃত হ’ল।\n5কিয়নো যেতিয়া আমি মাংসৰ বশত আছিলো, তেতিয়া মৃত্যুলৈ ফল উৎপন্ন কৰিবলৈ, বিধানৰ যোগেদি হোৱা পাপৰ অভিলাষবোৰৰ বাবে আমাৰ অঙ্গ-প্ৰত্যঙ্গবোৰে নিজ নিজ কাৰ্য সাধন কৰিলে।\n6কিন্তু এতিয়া আমি বিধানৰ পৰা মুক্ত হ’লো; যিহতে বন্ধ আছিলো, তাৰ সম্বন্ধে আমি মৃত হ'লো৷ গতিকে এতিয়া আমি আখৰৰ লিখনিৰ প্ৰাচীনতাৰে নহয়, কিন্তু আত্মাৰ নতুনতাৰে সেৱাকৰ্ম কৰোঁ।\n7তেন্তে আমি কি ক’ম? বিধানেই পাপ নে? এনে নহওক। কিন্তু পাপনো কি, সেই মই বিষয়ে আগতে নাজানিছিলোঁ; কেৱল বিধানৰ যোগেদিহে জানিবলৈ পালো৷ "কিয়নো তুমি লোভ নকৰিবা," বিধানে ইয়াক নোকোৱা হ’লে, লোভ নো কি সেই বিষয়ে নাজানিলোহেঁতেন৷\n8কিন্তু পাপে ছল পাই, সেই আজ্ঞাৰ যোগেদি মোৰ অন্তৰত লোভ আদি সকলো অভিলাষ সাধন কৰিলে, কিয়নো বিধান অবিহনে পাপ মৃত।\n9পুৰ্বতে বিধান অবিহনে মই জীয়াই আছিলো, কিন্তু পাছত সেই আজ্ঞা অহাত, পাপ পুনৰায় জীয়াই উঠিল আৰু মই মৰিলোঁ।\n10দেখা গ’ল যে, জীৱনৰ কাৰণে দিয়া যি আজ্ঞা, সেই আজ্ঞা মোৰ বাবে মৃত্যুজনক হ’ল৷\n11কিয়নো পাপে ছল পাই, সেই আজ্ঞাৰ যোগেদি মোক ভুলায় আৰু তাৰ দ্বাৰাই ই মোক বধ কৰিলে।\n12এই কাৰণে বিধান পবিত্ৰ, আজ্ঞাও পবিত্ৰ, ন্যায়পৰায়ণ আৰু উত্তম।\n13তেন্তে যি উত্তম, সেয়ে মোলৈ মৃত্যুজনক হ’ল নে? এনে নহওক। কিন্তু যি উত্তম, তাৰ দ্বাৰাই পাপে মোৰ জীৱনত মৃত্যু সাধন কৰাৰ যোগেদি সেয়ে পাপ বুলি প্ৰকাশ পায় আৰু আজ্ঞাৰ দ্বাৰাই পাপ যেন অতিশয় পাপ পুৰ্ণ হয়, এই কাৰণে পাপহে মোৰ বাবে মৃত্যুজনক হ’ল।\n14কিয়নো বিধান যে আত্মিক, সেই বিষয়ে আমি জানো, কিন্তু মই হ’লে মাংসিক৷ মই পাপৰ অধিনলৈ বিক্ৰীত হ'লো।\n15কাৰণ মই যি সাধন কৰোঁ, সেই বিষয়ে মই আচলতে নাজানো৷ কিয়নো মোৰ ইচ্ছা অনুসাৰে আচৰণ নকৰোঁ; কিন্তু যিহকে ঘিণাও, তাকেই কৰোঁ।\n16কিন্তু মোৰ ইচ্ছাৰ দৰে যদি নকৰোঁ, তেন্তে বিধান যে উত্তম, ইয়াক স্বীকাৰ কৰোঁ।\n17কিন্তু এতিয়া মই নহয়, মোৰ জীৱনত নিবাস কৰা পাপেহে তাক সাধন কৰিছে।\n18কিয়নো মই জানো যে, মোৰ জীৱনত, অৰ্থাৎ মোৰ মাংসত উত্তমতা বাস নকৰে৷ ইচ্ছা কৰিবলৈ মই সমৰ্থ, কিন্তু উত্তমতা সাধন কৰিবলৈ হ’লে নোৱাঁৰো।\n19কিয়নো যি উত্তমতালৈ ইচ্ছা হয়, তাক নকৰো; কিন্তু যি মন্দলৈ মোৰ ইচ্ছা নাই, তাকেই কৰোঁ।\n20কিন্তু মোৰ ইচ্ছাৰ দৰে যদি মই নকৰো, তেন্তে মই নহয়, মোৰ জীৱনত নিবাস কৰা পাপেহে তাক সাধন কৰিছে।\n21এতেকে বিচাৰি পাইছোঁ যে, যেতিয়া উত্তম কৰ্ম কৰিবলৈ মোৰ ইচ্ছা হয়, তেতিয়া মন্দ মোৰ ওচৰত থাকে, এনে এক ধাৰণা মোৰ হৈছে।\n22কিয়নো মই আন্তৰিক পুৰুষৰ দৰে ঈশ্বৰৰ বিধানত সন্তুষ্ট হৈছোঁ;\n23কিন্তু মোৰ মনৰ বিধানৰ বিৰুদ্ধে যুদ্ধ কৰা আৰু মোৰ অঙ্গ-প্ৰত্যঙ্গবোৰত থকা পাপৰ বিধানৰ অধিনত মোক বন্দী কৰা, এনে আন এক ধাৰণা মোৰ অঙ্গ-প্ৰত্যঙ্গ বোৰত দেখোঁ।\n24হায়, হায়, মই কেনে দুৰ্ভগীয়া মানুহ! এই মৃত্যুৰ দেহৰ পৰা মোক কোনে নিস্তাৰ কৰিব?\n25আমাৰ প্ৰভু যীচু খ্ৰীষ্টৰ যোগেদি মই ঈশ্বৰৰ ধন্যবাদ কৰোঁ। এতেকে এহাতে মই আপোন মনেৰে ঈশ্বৰৰ বিধানৰ, কিন্তু আনহাতে মাংসেৰে পাপৰ বিধানৰ সেৱাকৰ্ম্ম কৰোঁ।


Kelac in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Kelac ar byavahar, ppali, parshwakriya, upkaar, kriya-pratikriya aaru satarkatabani\nKelac ৰ মূল্য আৰু পেকৰ চাইজ - Kelac Price and Pack Size in Assamese - Kelac ar mulya aaru pakor size\nKelac की जानकारी\nKelac ৰ লাভ আৰু ব্যৱহাৰসমূহ- Kelac Benefits & Uses in Assamese- Kelac ar laabh aaru byavaharsamuh\nKelac ৰ পালি আৰু সেয়া কেনেদৰে ল'ব- Kelac Dosage & How to Take in Assamese - Kelac ar paali aaru xeya kenedore lobo\nKelac ৰ পাৰ্শ্চক্ৰিয়াসমূহ- Kelac Side Effects in Assamese- Kelac ar parshwakriyasamuh\nKelac সংক্ৰান্ত সতৰ্কতাবাণীসমূহ- Kelac Related Warnings in Assamese- Kelac xonkranta xatarkatabanisamuh\nঅইন দৰৱৰ সৈতে Kelacৰ গুৰুতৰ ক্ৰিয়া-প্ৰতিক্ৰিয়া- Severe Interaction of Kelac with Other Drugs in Assamese- Oinor xoite Kelac ar gurutor kriya-pratikriya\nKelac মতভেদসমূহ- Kelac Contraindications in Assamese- Kelac nishedhsamuh\nKelac ৰ বিষয়ে সততে সোধা প্ৰশ্নসমূহ- Frequently asked Questions about Kelac in Assamese- Kelac ar bikhoye satate xodha prashnasamuh\nখাদ্য আৰু মদৰ সৈতে Kelac ক্ৰিয়া-প্ৰতিক্ৰিয়া- Kelac Interactions with Food and Alcohol in Assamese- khadya aaru modor xoite Kelac kriya-pratikriya\nKelac ৰ লাভ আৰু ব্যৱহাৰসমূহ - Kelac Benefits & Uses in Assamese - Kelac ar laabh aaru byavaharsamuh\nKelac তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nKelac ৰ পালি আৰু সেয়া কেনেদৰে ল'ব - Kelac Dosage & How to Take in Assamese - Kelac ar paali aaru xeya kenedore lobo\nKelac-ৰ উপাদানসমূহ - Kelac Active Ingredients in Assamese - Kelac-ar upadaansamuh\nKelac ৰ পাৰ্শ্চক্ৰিয়াসমূহ - Kelac Side Effects in Assamese - Kelac ar parshwakriyasamuh\nগৱেষণাৰ ভিত্তিত, Kelac ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nKelac সংক্ৰান্ত সতৰ্কতাবাণীসমূহ - Kelac Related Warnings in Assamese - Kelac xonkranta xatarkatabanisamuh\nKelac-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Kelac লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nKelac-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Kelac এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Kelac কি প্ৰভাৱ দেখা গৈছে?\nKelac গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Kelac কি প্ৰভাৱ দেখা গৈছে?\nKelac গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Kelac ৰ কি প্ৰভাৱ দেখা গৈছে?\nKelacএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Kelacৰ গুৰুতৰ ক্ৰিয়া-প্ৰতিক্ৰিয়া - Severe Interaction of Kelac with Other Drugs in Assamese - Oinor xoite Kelac ar gurutor kriya-pratikriya\nKelac তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nKelac মতভেদসমূহ - Kelac Contraindications in Assamese - Kelac nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Kelac লোৱা অনুচিত যাতে -\nKelac ৰ বিষয়ে সততে সোধা প্ৰশ্নসমূহ - Frequently asked Questions about Kelac in Assamese - Kelac ar bikhoye satate xodha prashnasamuh\nএই Kelac-এ অভ্য়াস বা নিচাৰ সৃষ্টি কৰে নেকি?\nনহয়, Kelac আসক্তি সৃষ্টি কাৰক বুলি কোনো সাক্ষ্য নাই।\nKelac আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু Kelac লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nKelac য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Kelac ক্ৰিয়া-প্ৰতিক্ৰিয়া - Kelac Interactions with Food and Alcohol in Assamese - khadya aaru modor xoite Kelac kriya-pratikriya\nখাদ্য আৰু Kelacৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Kelac আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Kelacৰ মাজৰ প্ৰতিক্ৰিয়া\nমদ আৰু Kelac একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nKelac ৰ অনুকল্প - Substitutes for Kelac in Assamese\nআপুনি বা আপোনাৰ পৰিয়ালৰ কোনোবাই Kelac লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Kelac ব্যৱহাৰ কৰিছিল নেকি?\nআপুনি কিমান পৰিমাণে Kelac সেৱন কৰিছিল?\nআপুনি Kelac ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Kelac সেৱন কৰে?


ভীষ্ম - অসমীয়া ৱিকিপিডিয়া\nভীষ্ম (সংস্কৃত: भीष्‍म) হ'ল কুৰু ৰজা শান্তনু আৰু গংগাদেৱীৰ অষ্টম পুত্ৰ। ভীষ্মৰ প্ৰকৃত নাম দেৱব্ৰত। মহামুনি বশিষ্ঠৰ পৰা বেদ-বেদান্তৰ জ্ঞান তথা শুক্ৰাচাৰ্যৰ পৰা সকলো শাস্ত্ৰ, কলা আৰু বিজ্ঞানৰ শিক্ষা লাভ কৰা মহাবীৰ ভীষ্ম অদ্বিতীয় ধনুৰ্দ্ধৰ আৰু ৰাষ্ট্ৰনীতিত সুপণ্ডিত আছিল। বাৰজন মহাৰথীক একেবাৰতে পৰাস্ত কৰিব পৰা সামৰ্থ্য থকা শক্তিশালী ভীষ্ম আছিল এজন অতিমহাৰথী।\n1 নামৰ অৰ্থ\n3 ভীষ্মৰ প্ৰতিজ্ঞা\n4 কুৰুক্ষেত্ৰ যুদ্ধত\n6 ব্যক্তিত্ব, উত্তৰাধিকাৰ আৰু দক্ষতা\nনামৰ অৰ্থসম্পাদনা কৰক\nসংস্কৃত শব্দ ভীষ্মৰ অৰ্থ হ'ল ভয়ানক। ভীষ্মৰ অন্যান্য নাম সমূহ হল-\nএসময়ত অষ্টবসুৱে নিজৰ নিজৰ ভাৰ্যাসহিতে প্ৰমোদ ভ্ৰমণৰ বাবে এখন পৰ্বতলৈ গৈছিল। দৈৱক্ৰমে সেই পৰ্বততে বশিষ্ঠ মুনিৰ আশ্ৰমো (বশিষ্ঠাশ্ৰম) আছিল। বশিষ্ঠাশ্ৰমত চৰি ফুৰা কামধেনুৰ সৌন্দৰ্য দেখি বসুসকলৰ পত্নীসকল বিমোহিতা হয় আৰু তাৰেই এজন পত্নীয়ে কামধেনুক নিজৰ লগত লৈ যাবলৈ ইচ্ছা প্ৰকাশ কৰিলে। পত্নীয়ে বেছিকৈ জোৰ দিয়াত এজন বসুৱে (প্ৰভাস) আনকেইজনৰ সহায়ত বশিষ্ঠাশ্ৰমৰ পৰা কামধেনুক চুৰি কৰি স্বৰ্গলৈ লৈ যায়। এই সকলোবোৰ কথা গম পাই বশিষ্ঠ মুনি ক্ৰোধান্বিত হৈ বসুসকলক অভিশাপ দিলে যে তেওঁলোকে পৃথিৱীত মনুষ্যজন্ম ল'ব লাগিব। অৱশেষত ভুল স্বীকাৰ কৰি অষ্টবসুৱে মুনিজনাৰ ওচৰত বহুতো কাকূতি-মিনতি কৰাত মুনিয়ে সাতজন বসুৰ অভিশাপ চুটি কৰিলে, অৰ্থাত্ জন্মৰ লগে লগেই তেওঁলোকে মুক্তি লাভ কৰিব পাৰিব। আনহাতে প্ৰভাসে দীৰ্ঘকাল মনুষ্যজীৱন কটাব লাগিব যিহেতু প্ৰভাসেই প্ৰথমে কামধেনুক ধৰিছিল আৰু সেই প্ৰভাসেই অৱশেষত ভীষ্মৰ ৰূপত মানৱ হৈ জন্ম গ্ৰহণ কৰিলে। বাকী সাতজন বসুৱে জন্ম লাভ কৰাৰ পাছতেই গংগা দেৱীয়ে নৈত পেলায় দিয়ে আৰু মুনিয়ে কোৱাৰ দৰেই সিহঁতে জন্মৰ লগে লগেই শাপমুক্ত হয়।\nভীষ্মৰ প্ৰতিজ্ঞাসম্পাদনা কৰক\nপ্ৰতিজ্ঞা লোৱা মুহূৰ্তত পিতামহ ভীষ্ম\nকুৰুক্ষেত্ৰ যুদ্ধতসম্পাদনা কৰক\nব্যক্তিত্ব, উত্তৰাধিকাৰ আৰু দক্ষতাসম্পাদনা কৰক\n↑ Manish Verma (2000). Fasts and Festivals of India. Diamond Pocket Books (P) Ltd.. পৃষ্ঠা. 73–. ISBN 978-81-7182-076-4. https://books.google.com/books?id=z4gzFFLdBoYC&pg=PA73। আহৰণ কৰা হৈছে: 13 June 2012.\n↑ চক্ৰবৰ্ত্তী ৰাজাগোপালাচাৰী. কথা-মহাভাৰত.\n↑ Gopal, Madan (1990). K.S. Gautam. ed. India through the ages. Publication Division, Ministry of Information and Broadcasting, Government of India. পৃষ্ঠা. 77–78.\nৱিকিমিডিয়া কমন্সত Bhishma সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=ভীষ্ম&oldid=236197"ৰ পৰা অনা হৈছে\nLast edited on5June 2020, at 04:20\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=41827।


কথা ৰত্নাকৰ - অসমীয়া ৱিকিপিডিয়া\nকথা ৰত্নাকৰৰ সপ্তম প্ৰকাশৰ বেটুপাত\nসামাজিক উপন্যাস, কল্পকাহিনী\nকথা ৰত্নাকৰ হ'ল ড॰ ধ্ৰুৱজ্যোতি বৰাৰ দ্বাৰা ৰচিত এক উপন্যাস। স্বাধীনতাৰ উত্তৰ কালত, অসমৰ পিছপৰা সমাজ এখন আৰু অনুন্নত সম্প্ৰদায় এটাৰ জীৱনলৈ সমাজবাদী ৰাজনৈতিক আন্দোলন আৰু মহাপুৰুষীয়া ধৰ্মৰ প্ৰভাৱে কঢ়িয়াই অনা পৰিৱৰ্তন বৰ্ণিত হৈছে এই উপন্যাসখনত। দৈনিক জনসাধাৰণ কাকতত খণ্ড খণ্ডকৈ প্ৰকাশিত এই উপন্যাসখনৰ প্ৰথম প্ৰকাশ হয় ২০০৭ চনত। কথা ৰত্নাকৰে ২০০৯ চনৰ সাহিত্য অকাডেমি বঁটা লাভ কৰে।\n2.1 প্ৰথম খণ্ড\n2.2 দ্বিতীয় খণ্ড\n2.3 তৃতীয় খণ্ড\n3 প্ৰধান চৰিত্ৰসমূহ\nপ্ৰধান প্ৰবন্ধ: ধ্ৰুৱজ্যোতি বৰা\nধ্ৰুৱজ্যোতি বৰা এগৰাকী ঔপন্যাসিক, প্ৰবন্ধকাৰ আৰু পেছাগতভাৱে চিকিৎসক। তিনি দশকযোৰা সাহিত্যিক জীৱনত তেখেতৰ বহু উচ্চ-সমালোচিত লিখনি প্ৰকাশ পাইছে। তেখেতে যোৰহাট চিকিৎসা মহাবিদ্যালয়ৰ অধ্যক্ষ হিচাপে কাৰ্যনিৰ্বাহ কৰিছিল। বৰাই "কালান্তৰৰ গদ্য" উপন্যাসৰ বাবে অসম সাহিত্য সভাৰ অম্বিকাগিৰী ৰায়চৌধুৰী বঁটা (২০০১) আৰু কথা ৰত্নাকৰ উপন্যাসৰ বাবে ২০০৯ চনৰ সাহিত্য অকাডেমি বঁটা লাভ কৰে।\nকথা ৰত্নাকৰ বিস্তৃত পটভূমিত ৰচিত এক উপন্যাস। অতিকথা ৰূপকথাৰে উপচি থকা অসমৰ গ্ৰাম্য জীৱনৰ সুখ-দুখ, হিংসা অসূয়া প্ৰেম ভালপোৱাত নিহিত হৈ থকা মানৱীয় প্ৰবৃত্তি আৰু অসমৰ বৰ্ণিল নৈসৰ্গ উজ্জীৱিত হৈ উঠিছে কাহিনীকাৰৰ লিখনিত। কিতাপখনৰ কাহিনীটো তিনিটা খণ্ডত ৰচিত।\nইয়াৰে প্ৰথম খণ্ডটিত মইনাৰ লৰালিকাল আৰু পৰিস্থিতিৰ দাস হৈ সি অপৰাধ জগতত খোজ দিয়াৰ কাহিনী বৰ্ণিত। মইনাৰ ঘৰ জহাখাতত। জাতত কৈৱৰ্ত্ত। খুব সৰুতে এবাৰ সি সহপাঠী নৰেশ্বৰৰ ঘৰত সকাম খাবলৈ যাওঁতে ডোমৰ লৰা বুলি অপমানিত হয় আৰু তেতিয়াৰে পৰা এক প্ৰতিশোধৰ মনোভাৱে তাৰ মনত গা কৰি উঠে। সেইদিনাই সি মনৰ দুখত এৰাবাৰীৰ বিশাল বটগছ জোপাত উঠি থাকোঁতে গছডালৰ খোৰোঙত ৰজাদিনীয়া মানুহ লগোৱা বিশাল বৰশী এডাল বিচাৰি পায়। বুদু আৰু লেধাই ভঙুৱাই তাক খালৰ পানীৰে গা ধুওৱাত তাৰ ডাবল নিমুনিয়া হয়। মাকৰ মোমায়েক-ককাকে তাকে মাককে গোলাঘাটলৈ নি তাৰ বেমাৰৰ চিকিৎসা কৰে। সেই সময়ছোৱাতে সি ককাকৰ বহুত কাষ ছাপি যায়। কিন্তু সি ঘৰলৈ অহাৰ কিছুদিন পিছতে তাৰ উচ্চ শিক্ষাৰ একমাত্ৰ সমৰ্থনকাৰী ককাকৰ মৃত্যু হোৱাত তাৰ শিক্ষাগ্ৰহণ সাং হয়। এন্ধাৰময়, বিস্বাদ, আকালে দেখা দিয়া দিনবোৰতে বুদু ভঙুৱাই তাক বিড়ি খাবলৈ, চুৰি কৰিবলৈ শিকাই, প্ৰেম ডকাইতৰ লগত চিনাকি কৰি দিয়ে। প্ৰেমৰ লগলাগি মইনাই "বচাৰ বাঁহ-গেলেকৰ হাঁহ, ঢেকীয়ালৰ গুৰ-জহাখাটৰ চোৰ" ফকৰাটিক সঁচা ৰূপ দি এক ডাঙৰ ডকাইত হৈ পৰে।\nদ্বিতীয় খণ্ডটিত মইনাই পাপৰ অন্ধকূপৰ পৰা মুক্তি লভাৰ চেষ্টা চলাইও অতীতৰ দাগ আৰু ভাগ্যৰ আঁচোৰত সেই অন্ধকাৰলৈ বেছিকৈ সোমাই যোৱা দেখিবলৈ পোৱা যায়। বেয়া কামত লিপ্ত হৈ সি এক অপৰাধবোধত ভুগিবলৈ লয়। সম্বন্ধীয় ভায়েক গোপালে তাৰ লগত ছাঁৰ দৰে লাগি থাকি তাৰ মনটোক কিছু সকাহ দি থাকে। ইপিনে নৰেশ্বৰে "মেলটৰী"ত সোমোৱা দেখি সিয়োঁ দুবাৰকৈ চেষ্টা কৰে যদিও এবাৰ তাৰ হাৰ্ণিয়াৰ কাৰণে আৰু দ্বিতীয়বাৰ তাৰ পুলিছ ৰেকৰ্ড ভাল নোহোৱা বাবে সি বিফল হয়। তেতিয়া মইনাৰ মনলৈ ভাৱ আহে যে সিহঁত নীচকূলৰ মানুহ, সেয়েহে সিহঁতৰ উদ্ধাৰৰ কোনো বাট নাই। বিভিন্ন কামত ঘূৰি ফুৰোতে মইনাই ছ'চিয়েলিষ্ট সোণেস্বৰ মাষ্টৰকো লগ পায় যিয়ে গ্ৰেজিঙৰ মাটি ভাঙি দুখীয়াৰ মাজত বিলাই দিয়াৰ কথা কয়। ইপিনে কৈৱৰ্ত গাঁৱৰ ল'ৰা এটাই নৰেশ্বৰৰ খুড়াকৰ ছোৱালীক পলুৱাই নিয়াত সি প্ৰেমই সিহঁতক লুকুৱাই থোৱা বুলি চোভা কৰি হত্যাৰ চেষ্টা কৰে। ইয়াৰ পোটক তুলিবলৈ মইনাই তাক গুলীয়াই হত্যা কৰিবলৈ চেষ্টা কৰিও বিফল হয়।\nতৃতীয় খণ্ড[সম্পাদনা কৰক]\nতৃতীয় খণ্ডই মইনাৰ কাৰাবন্দী জীৱন আৰু কৈৱৰ্ত গাঁও খনলৈ মহাপুৰুষীয়া নামধৰ্মই নমাই অনা পৰিৱৰ্তনৰ নজিৰ কঢ়িয়াই। ইপিনে ৰাজনৈতিক উন্নতিয়েহে দুখীয়াসকলৰ প্ৰগতি আনিব বুলি বিশ্বাস কৰি গোপালে মইনাৰ সংগ এৰি "কমুনিচ"(কমিউনিষ্ট) বাহিনীত যোগ দিয়ে। নৰেশ্বৰৰ দিনে দিনে বাঢ়ি অহা উদ্ধতালি সহিব নোৱাৰি মইনাই তাক পুনৰ হত্যাৰ চেষ্টা কৰে আৰু সেইবাৰ নৰেশ্বৰৰ হাত এখন কাটি পেলাবলগীয়া অৱস্থা হয়। মইনা পলাই সাৰে কিন্তু পুলিছে প্ৰেম, তিলেশ্বৰী সকলোকে গ্ৰেপ্তাৰ কৰে আৰু প্ৰেমৰ কাৰাবাসৰ শাস্তি হয়। কিছু বছৰ আত্মগোপন কৰি থকাৰ পিছত এদিন মইনাকো পুলিছে গ্ৰেপ্তাৰ কৰে আৰু তাৰ দুবছৰ কাৰাদণ্ড হয়। জেলৰ পৰা ওলায়েই সি সিহঁতৰ গাঁওখনলৈ নামধৰ্মই অনা পৰিৱৰ্তন দেখি স্তম্ভিত হয়। যি কৈৱৰ্তক সত্ৰৰ গোঁসায়ে শৰণ দিওঁতেও ভৰিৰ খোজতহে সেৱা কৰিবলৈ দিয়ে, সেই কৈৱৰ্তই নামপ্ৰসংগ কৰি উদ্ধাৰ হব পাৰিবনে নাই সেই সম্পৰ্কে সন্দিহান হ'লেও সি তাত যোগদান কৰে। পিছলৈ সি দৈয়াঙৰ পাৰৰ মাটি ভাঙি তাতেই থাকিবলৈ লয়। সংসাৰৰ চক্ৰবৎ গতিত হিচাপ নোহোৱাকৈ বৈচিত্ৰ্যহীন, স্মৃতিহীন দিন-স্মৃতিহীন ৰাতি কটাই মইনাই জীৱনৰ বাকীকেইটা দিন দৈয়াঙেৰে খলকনি তুলি কোনো জলকুঁৱৰী অহালৈ বাট চাই ৰ'ল যিয়ে তাক এক নতুন পৃথিৱীলৈ লৈ যাব।\nকাহিনীৰ এক আভাস দিবলৈ কিতাপখনৰ আৰম্ভণিতে 'উপন্যাসৰ গতি নিৰ্ণায়ক' হিচাপে 'কৃত্তিবাসী ৰামায়ণ'ৰ ৰত্নাকৰৰ কাহিনীটো বৰপেটাৰ কথিত ভাষাত উল্লেখ কৰা হৈছে।\nমইনা: মইনা উপন্যাসখনৰ কেন্দ্ৰীয় চৰিত্ৰ। সৰুতেই সহপাঠী নৰেশ্বৰৰ ঘৰত সকাম খাবলৈ গৈ ডোম বুলি অপমানিত হোৱাৰে পৰা তাৰ মনত এক প্ৰতিবাদী সত্তাই ঘৰ কৰি উঠে। অভাৱৰ তাড়না, ভাগ্যৰ ছাকনৈয়াত পৰি সি ক্ৰমে অপৰাধৰ ঘোলা জগত খনত সোমাই পৰে। বুদু ভঙুৱা আৰু প্ৰেম ডকাইতৰ লগ লাগি সিয়ো এক ডাঙৰ ডকাইত হৈ পৰে। সেই জগতত খনৰ পৰা উভতি অহাৰ চেষ্টা কৰিও বাৰে বাৰে ভাগ্যৰ ওচৰত পৰাস্ত হয়। উদণ্ড নৰেশ্বৰক দুবাৰকৈ হত্যা কৰিবলৈ চেষ্টা কৰাৰ অপৰাধত সি জেলত সোমাই। জেলৰ পৰা ওলাই সি গ্ৰেজিঙৰ মাটি ভাঙি তাতেই থাকিবলৈ লয়। দুবাৰকৈ বিয়া পাতিও বৈশিষ্ট্যহীন দিন ৰাতিৰ অন্তহীন প্ৰবাহৰ মাজেদিয়েই সি জীৱনৰ বাকীকেইটা দিন কটায়।\nবুদু: বুদু আছিল জহাখাটৰ এক নম্বৰ ভঙুৱা ভকত। লেধাইৰ লগ লাগি দিন ৰাতি সি ভাং খায়েই কটাইছিল। সিয়েই মইনাক চুৰি বিদ্যাৰ শিক্ষা দিছিল। মইনাই পুলিছৰ পৰা পলাই থকা কালছোৱাত বুদুৱে গাঁৱৰ খবৰ বাতৰিবোৰ নি তাক দিছিলগৈ। পিছলৈ লেধাইৰ লগত সি ছাগলী পোহাত লাগিছিল। নামধৰ্মৰ সংস্পৰ্শলৈ আহি বুদুৱে সকলো বেয়া কাম আনকি ভাং হোপাও বাদ দিছিল আৰু ঘৰে ঘৰে নামধৰ্মৰ গুণ গৰিমা গাই ফুৰিছিল।\nনৰেশ্বৰ: নৰেশ্বৰ আছিল মইনাৰ বাল্যবন্ধু। কিন্তু কালৰ কুটিল চক্ৰত পৰি দুয়ো ঘোৰ শত্ৰু ই পৰে। নৰেশ্বৰে "মেলটৰী"ত যোগ দিয়ে আৰু গাঁৱলৈ আহিলে মইনাহঁতৰ গাৱঁৰ মানুহক দেখিলেই ডোম বুলি গালি শপনি আৰু নানা অবাইচ মাত মাতিবলৈ ধৰিলে। এবাৰ প্ৰেমক প্ৰাণে মৰাৰ চেষ্টা কৰে। তাৰ অতপালি সহিব নোৱাৰি মইনাই তাক দুবাৰো হত্যাৰ চেষ্টা কৰে আৰু দ্বিতীয় বাৰ যাঠিয়ে শালি পেলোৱা বাবে তাৰ এটা বাহু গুৰিতে কাটি পেলাব লগীয়া হয়।\nগোপাল: গোপাল মইনাৰ সম্বন্ধীয় ভায়েক। মইনাৰ বীৰত্বমূলক কাম-কাজ বোৰ দেখি সি মইনাৰ লগ লয়। মইনাৰ লগ লাগি সি দুই এটা ডকাইতি কামতো ভাগ লয় যদিও মইনাই কিন্তু কোনোদিনেই গোপালক ডকাইতৰ ৰূপত চাব খোজা নাছিল। লাহে লাহে শোষিতসকলৰ মুক্তি সম্বন্ধে দুয়োৰে মত সলনি হৈ যায় আৰু গোপালে "কমুনিচ"(কমিউনিষ্ট) সকলৰ লগ লাগে। সমাজৰ তলশ্ৰেণীৰ মানুহৰ ৰাজনৈতিক অধিকাৰ প্ৰতিষ্ঠা কৰিবলৈ গোপালে নিজা পথত আগবাঢ়ি যায়।\nতিলেশ্বৰী: তিলেশ্বৰী হ'ল মদ বেচা পোহাৰী কামিনী বাইৰ জীয়েক। কোনোবাই ডোম বুলিলে কওঁতাজনৰ চৈধ্য পুৰুষ উজাৰি গালি পৰা তিলেশ্বৰীয়ে মইনাই আত্মগোপন কৰি থকা কালত তাক বহুধৰণে সহায় কৰে। ডকাইতৰ লগত চামিল হোৱা অপৰাধত পুলিছে তিলেশ্বৰীকো ধৰি নিয়ে যদিও প্ৰমাণৰ অভাৱত মুকলি কৰি দিয়ে।\nপ্ৰেম: প্ৰেম ডকাইত দৰাচলতে কোঁচ আছিল। কিন্তু কৈৱৰ্ত ছোৱালী এজনী বিয়া কৰি সি নিজা জ্ঞাতি-কুটুম্বক এৰি কৈৱৰ্ত গাঁৱতে থাকিবলৈ লয়। মইনাক প্ৰেময়েই ডকাইত হোৱাৰ পথত আগবঢ়াই লৈ যায়। নৰেশ্বৰে দাৰে ১৭টা ঘাপ মৰাৰ পিছৰে পৰা সি ভালকৈ চলা ফুৰা কৰিব নোৱাৰা হয়। পিছত সি এবাৰ জেললৈ যাব লগাও হয়। ছোৱালীজনীক নাৰ্ছ কৰাৰ প্ৰেমৰ সপোনটো সঁচা হয় আৰু তাৰ পুতেকেও বোকাখাটত চাকৰি এটা পায়।\nকথা ৰত্নাকৰ এক সফল উপন্যাস হিচাপে পৰিগণিত হৈছে। সাহিত্য অকাডেমি বঁটা লাভ কৰাৰ আগতেই গ্ৰন্থখন তিনিবাৰকৈ পুনৰমুদ্ৰণ কৰিব লগা হৈছিল। বিশিষ্ট সাহিত্যিক নলিনীধৰ ভট্টাচাৰ্যই লিখিছে "ঔপনিবেশিক কালছোৱাৰ, উজনি অসমৰ এখন পাচপৰা কৈৱৰ্ত সমাজৰ জীৱন, পৰিৱেশ, সুখ-দুখ, হাঁহি-অশ্ৰু, ভোক, ক্ষোভ, বিদ্ৰোহ, শিক্ষাহীনতা, জাতিভেদৰ ঘৃণাৰ আৱৰ্তত দুখবৰণ, অন্তবেৰ্দনা আৰু স্বপ্নৰ কলাত্মক উপস্থাপন উপন্যাসখনৰ ঘাই কথা।"\nসাহিত্য ডট অৰ্গত ধ্ৰুবজ্যোতি শৰ্মাই কথা ৰত্নাকৰৰ গ্ৰন্থ আলোনাত লিখিছে "এখন সমাজৰ সৰু-বৰ সকলো দিশেই সামৰি সৰু-বৰ কাহিনীবোৰক কাহিনীৰ ৰূপ দি ‘কথা ৰত্নাকৰ’ যেন এক আধুনিক আখ্যানহে। গ্ৰাম্য জীৱনত পৰিপূৰ্ণ সুখ-দুখ, হিংসা-অসূয়াৰ বৰ্ণনাত সম্পূৰ্ণৰূপে সফল ঔপন্যাসিক। প্ৰেম-ভালপোৱা, সহায়-সহানুভূতিৰ এক বহুল মিলনভূমি ‘কথা-ৰত্নাকৰ’। মানৱীয় প্ৰবৃত্তিও জলজল-পটপটকৈ পৰিষ্ফুট হৈছে উপন্যাসখনত। শিক্ষাহীন, জাতিভেদ, সাম্প্ৰদায়িকতাত জৰ্জৰ পিছপৰা এখন সমাজৰ কিযে এক সুন্দৰ বিশ্লেষণ। ক্ষুধা আৰু অৰ্থনৈতিক দৈন্যই কেনেকৈ মানুহৰ প্ৰবৃত্তিত হিংসাৰ প্ৰলেপ সানিব পাৰে তাকো উপন্যাসখনত সুন্দৰভাৱে অংকন কৰা হৈছে।"\n"কথা ৰত্নাকৰে" ২০০৯ চনৰ সাহিত্য অকাডেমি বঁটা লাভ কৰে।\n↑ 1.0 1.1 1.2 বেটুপাতৰ চতুৰ্থ পৃষ্ঠা, কথা ৰত্নাকৰ\n↑ 2.0 2.1 কথা ৰত্নাকৰৰ শেষ পৃষ্ঠা. অন্বেষা. ২০১০. ISBN 81-89003-23-2.\n↑ 3.0 3.1 3.2 "Poets dominate 2009 Sahitya Akademi Awards". The Hindu. December 24, 2009. http://www.hindu.com/2009/12/24/stories/2009122457512000.htm। আহৰণ কৰা হৈছে: January 30, 2013.\n↑ ধ্ৰুৱজ্যোতি শৰ্মা (১৫ নৱেম্বৰ, ২০১১). "কথা ৰত্নাকৰ (ঔপন্যাসিক- ড॰ ধ্ৰুৱজ্যোতি বৰা) গ্ৰন্থ আলোচনা". সাহিত্য ডট্ অৰ্গ. http://www.xahitya.org/2011/11/15/%E0%A6%95%E0%A6%A5%E0%A6%BE-%E0%A7%B0%E0%A6%A4%E0%A7%8D%E0%A6%A8%E0%A6%BE%E0%A6%95%E0%A7%B0-%E0%A6%94%E0%A6%AA%E0%A6%A8%E0%A7%8D%E0%A6%AF%E0%A6%BE%E0%A6%B8%E0%A6%BF%E0%A6%95%E0%A6%83-%E0%A6%A1/। আহৰণ কৰা হৈছে: ৩০ জানুৱাৰী, ২০১৩.\n"https://as.wikipedia.org/w/index.php?title=কথা_ৰত্নাকৰ&oldid=255496"ৰ পৰা অনা হৈছে\nএই পৃষ্ঠাখন ২২ ডিচেম্বৰ, ২০২০ তাৰিখে ১৩:৫৪ বজাত অন্তিম সংশোধন কৰা হৈছিল।


assam-assembly-election-2021-minister-siddhartha-bhattacharya-on-cm-candidate-tv-balen-skd– News18 assam\nAssam Chief Minister : সৰ্বানন্দ সোণোৱাল নে হিমন্ত বিশ্ব শৰ্মা? মুখ্যমন্ত্ৰীকেন্দ্ৰিক সমীকৰণ বুজালে সিদ্ধাৰ্থ ভট্টাচাৰ্যই\nSarbananda Sonowal or Himanta Biswa Sarma? মন্ত্ৰীগৰাকীয়ে কয়, পূব গুৱাহাটী সমষ্টিত প্ৰাৰ্থী দিবলৈ ভয় কৰিছে কংগ্ৰেছে৷ বিৰোধী দলৰ সবল প্ৰাৰ্থী হ’লে নিৰ্বাচনত যুঁজি ভাল লাগে৷\nLast Updated : March 16, 2021, 19:38 IST\nঅসমত বিধানসভা নিৰ্বাচন (Assam Assembly Election 2021) চমু চাপিছে। ব্যস্ততা বাঢ়িছে প্ৰতিটো ৰাজনৈতিক দলৰ। দিনে–নিশাই সভা–সমিতিৰ জৰিয়তে ভোটাৰৰ মন জয় কৰাৰ চেষ্টা চলাইছে ৰাজনৈতিক দলৰ নেতাসকলে। দিছপুৰৰ গাদী দখল কৰিবলৈ উঠি–পৰি লাগিছে সকলো দল। চলিছে মুখ্যমন্ত্ৰিত্বৰ চৰ্চাও। ইয়াৰ মাজতে মন্ত্ৰী সিদ্ধাৰ্থ ভট্টাচাৰ্য (Siddhartha Bhattacharya)ই কৰিলে গুৰুত্বপূৰ্ণ মন্তব্য।\nমন্ত্ৰী সিদ্ধাৰ্থ ভট্টাচাৰ্যই ক’লে, পূৰ্বতকৈ বিশাল ভোটৰ ব্যৱধানত জয় হ’ম মই৷ মোৰ জয় নিশ্চিত৷ সমষ্টিবাসীৰ পৰামৰ্শ লৈ আগবাঢ়িছো আৰু ভবিষ্যৎ দিনতো আগবাঢ়িম৷ এইবাৰ নিৰ্বাচনত সমষ্টিটোত মোৰ প্ৰতিদ্বন্দ্বী মই নিজেই৷\nমন্ত্ৰীগৰাকীয়ে লগতে কয়, পূব গুৱাহাটী সমষ্টিত প্ৰাৰ্থী দিবলৈ ভয় কৰিছে কংগ্ৰেছে৷ বিৰোধী দলৰ সবল প্ৰাৰ্থী হ’লে নিৰ্বাচনত যুঁজি ভাল লাগে৷ কিন্তু এইবাৰ পূব গুৱাহাটী সমষ্টিত এতিয়ালৈ প্ৰাৰ্থী নাই৷ মুখ্যমন্ত্ৰীক লৈ হোৱা বিতৰ্কৰ কোনো ক্ষতি নকৰে দলক৷ বৰং সহায় কৰিব৷ এখন নাৱত দুজনে বঠা ধৰিলে ভাল৷ এজন পিছলিলে আনজনে বঠা ধৰিব৷ আমাৰ মুখ্যমন্ত্ৰী হ’বলৈ কেইবাগৰাকীও যোগ্য ব্যক্তি আছে৷ আন দলৰ দৰে নহয় বিজেপি৷ আন দলেহে ভাবিব লগা হৈছে৷ যিটো বিজেপিৰ দলৰ বাবে শুভ লক্ষণ৷ ইপিনে, মন্ত্ৰী সিদ্ধাৰ্থ ভট্টাচাৰ্যৰ ঘোষণা, ১৮ মাৰ্চত দাখিল কৰিব মনোনয়ন৷ চাইকেল চলাই দাখিল কৰিব মনোনয়ন পত্ৰ৷\nFirst published: March 16, 2021, 19:38 IST\nassamAssam Assembly Election 2021Siddhartha bhattacharya


সাবিত্ৰী আৰু মঙ্গলৰ এক মাত্ৰ সন্তান সুৰজৰ অত্যাধিক ম’বাইলৰ ব্যৱহাৰে কিয় তাক হস্পিতালত ভৰ্তি হ’বলৈ বাধ্য কৰালে? - Radio Brahmaputra\nHome/ সাবিত্ৰী আৰু মঙ্গলৰ এক মাত্ৰ সন্তান সুৰজৰ অত্যাধিক ম’বাইলৰ ব্যৱহাৰে কিয় তাক হস্পিতালত ভৰ্তি হ’বলৈ বাধ্য কৰালে?\nJanuary 21, 20220238\nৰেডিঅ’ ব্ৰহ্মপুত্ৰ আৰু কথা ব্ৰহ্মপুত্ৰৰ দ্বাৰা প্ৰযোজিত চাহ জনগোষ্ঠীয় কথিত ভাষা চাদ্ৰী ভাষাৰ অনুষ্ঠান বিঙ্গল বাজিল\nম’বাইলৰ ব্যৱহাৰ আৰু ইয়াৰ অপব্যৱহাৰ\nম’বাইলৰ ব্যৱহাৰে কেনেদৰে চাহ-বাগিচা অঞ্চলৰ কিছু ছাত্ৰ-ছাত্ৰীক প্ৰভাৱিত কৰিছে। ইয়াৰ ভিত্তিতে ৰেডিঅ’ ব্ৰহ্মপুত্ৰৰ সামুদায়িক প্ৰতিবেদক ৰুমী নায়কৰ দ্বাৰা চাহ-বাগিচাৰ চাদ্ৰী ভাষাত প্ৰস্তুত কৰা আমাৰ শেহতীয়া প’ডকাষ্ট বিঙ্গল বাজিল। এই অনুষ্ঠানত অসম চিকিত্সা মহাবিদ্যলয়ৰ মানসিক ৰোগ বিভাগৰ সহযোগী অধ্যাপক ডা: ধ্ৰুৱজ্যোতি ভুঞাৰ ম’বাইল ব্যৱহাৰৰ ওপৰত মতামত শুনাৰ লগতে চাহ-বাগিচা অঞ্চলৰ শিশু আৰু কিশোৰ-কিশোৰীসকলৰ লগতে অভিভাৱকৰ ম’বাইল ব্যৱহাৰৰ ওপৰত মতামত আপোনালৈ আগবঢ়াইছো।\nRadio Brahmaputra | Katha Brahmaputra\nCovering the stories from the grassroots in the format of Audio Feature, Audio Documentary, storytelling in various languages and dialects of Brahmaputra valley of Assam, North-East India in the range of issues health, education, agriculture, environment, culture etc. Published by Katha Brahmaputra | Radio Brahmaputra 90.4 FM Dibrugarh, Assam\nDigital Gyan Ep1: Information and Information Neighborhood | তথ্য কি, ইয়াৰ ব্যাপ্তি বা ইয়াৰ পৰিসীমা কি, ইয়াৰ প্ৰভাৱ কি আৰু ক’ত শেষ হয়গৈ\nby Radio Brahmaputra | Katha Brahmaputra\nতথ্য বা Information হৈছে এটা খবৰ বা বাতৰি। তথ্যৰ দ্বাৰা আমি কোনো এটা বিশেষ পৰিবেশ বা পৰিস্থিতিৰ ওপৰত কিছুমান জ্ঞান বা নতুন খবৰ লাভ কৰিব পাৰো। আপোনাৰ বাবে ভাত, কাপোৰ আৰু বাসস্থান যেনেদৰে এক অতি প্ৰয়োনীয় সামগ্ৰী। ঠিক একেদৰে, তথ্যও আপোনাৰ বাবে এটা অতি প্ৰয়োজনীয় সামগ্ৰী। তথ্য বা খবৰৰ অবিহনে হয়তো কোনো এজন মানুহেই নিজৰ জীৱনটো কোনোধৰণৰ প্ৰতিবন্ধকতা নথকাকৈ আগবঢ়াই লৈ যাব নোৱাৰে। গতিকে, তথ্য আপোনাৰ বাবে অতিকে এটা প্ৰয়োজনীয় বস্তু। ইয়াৰ অবিহনে আপুনি নিজৰ জীৱন সুকলমে চলাই নিয়া অসম্ভৱ।\nকিন্তু, সকলো তথ্য বা খবৰেই যে আপোনাক সুবিধা কৰি দিব তেনে নহয়। খবৰ বা তথ্যৰ দুটা দিশ আছে। শুদ্ধ তথ্য, যি আপোনাক আগুৱাই লৈ যোৱাত সহায় কৰে আৰু ভুল তথ্য, যি আপোনাক জীৱনত বহু পিছলৈ লৈ যাব।\nগতিকে জানো আহক-তথ্য কি, ইয়াৰ ব্যাপ্তি বা ইয়াৰ পৰিসীমা কি, ইয়াৰ প্ৰভাৱ কি আৰু ক’ত শেষ হয়গৈ।\n(C) Radio Brahmaputra\nম’বাইল ফোনে বিগত ১৫ বছৰত মানুহৰ জীৱনকলৈ বৈপ্লৱিক পৰিৱৰ্তন আনিছে। ম’বাইল ফোনৰ জৰিয়তে দূৰ-দূৰণিলৈ থকা লোকৰ সৈতে যোগাযোগ কৰা, বিভিন্ন ধৰণৰ বা-বাতৰি, অডিঅ’-ভিডিঅ’ সমল তাত্ক্ষণিকভাৱে লাভ কৰাৰ লগতে, অন্যান্য সুবিধাসমূহে ম’বাইল ফোনৰ ব্যৱহাৰত এক অনন্য মাত্ৰা প্ৰদান কৰিছে।\nইয়াৰ ব্যৱহাৰে যেনেদৰে মানুহক কাষ চপাই আনিছে। ঠিক একেদৰে ইয়াৰ অপব্যৱহাৰেও মানুহৰ মাজলৈ জটিলতা নমাই আনিছে। ক’ভিড-19 মহামাৰীৰ লগে লগে আৰম্ভ হোৱা ল’কডাউন আৰু বিদ্যালয়সমূহ বন্ধ হৈ পৰাৰ লগে লগে অনলাইন শিক্ষা ব্যৱস্থাই এক নতুন মাত্ৰা লাভ কৰে। সমাজৰ প্ৰতিটো পৰ্যায়ৰ ছাত্ৰ-ছাত্ৰীসকলৰ বাবে ম’বাইল অতি অত্যাবশ্যকীয় বস্তু হিচাপে পৰিগণিত হয়।\nম’বাইলৰ ব্যৱহাৰৰ বিষয়ে সঠিক জ্ঞান নথকাকৈয়ে বহু ছাত্ৰ-ছাত্ৰী ইয়াৰ ওপৰত নিৰ্ভৰ কৰিব লগা হৈ পৰে। বিভিন্নজন ছাত্ৰ-ছাত্ৰীয়ে যদি ইয়াক সদ ব্যৱহাৰ কৰি আহিছে, অন্য কিছুৱে কিন্তু ইয়াৰ সঠিক ব্যৱহাৰ নকৰি, বিভিন্ন গেইম, ভিডিঅ’ আৰু ছ’ছিয়েল মিডীয়াৰ ব্যৱহাৰৰ বাবে ম’বাইলটো ব্যৱহাৰ কৰি আহিছে। ইয়াৰ লগে লগে কণ কণ ছাত্ৰ-ছাত্ৰীৰ পৰা আৰম্ভ কৰি কিশোৰ-কিশোৰী, যুৱক-যুৱতীলৈকে বিভিন্ন ধৰণৰ বদ অভ্যাসৰ বসবৰ্তী হৈছে।


ঢেঁকীৰ বিষয়ে কিছু কথা — Vikaspedia\nধান বনা আৰু শস্য খুন্দা বা পৰিস্কাৰ কৰা কাঠৰ যতন। অসমত অতীজৰে পৰা ঢেঁকীৰ প্ৰচলন হৈ আহিছে। অসমীয়াৰ লগতে অইন বহুতো জাতি জনজাতিৰ লোকেও ঢেঁকী ব্যৱহাৰ কৰা দেখা যায়। অসমৰ বাদেও ইয়াৰ দাঁতি কাষৰীয়া দেশ বাংলাদেশতো ইয়াৰ ব্যাপক প্ৰচলন দেখা যায়। অসমৰ সাহিত্য সংস্কৃতিৰ লগত ঢেঁকী ওতঃপ্ৰোত ভাৱে জড়িত হৈ আছে। ঢেঁকীৰ বিষয়ে অসমীয়া সমাজ জীৱনত প্ৰচলিত ফঁকৰা যোজনা বিধেই হ’ল ‘অচিন কাঠৰ থোৰা নলগাবা’। লক্ষ্মীনাথ বেজবৰুৱাই তেজীমলা সাধুত ঢেঁকীৰ উল্লেখ কৰিছে। অসমত প্ৰচলিত বিহু গীত সমূহতো ঢেঁকীক লৈয়ে অনেক গীত ৰচনা কৰা হৈছে।\nঢেঁকীৰ বিভিন্ন অংশক বিভিন্ন নামেৰে জনা যায়। অঞ্চল আৰু জনগোষ্ঠীয় সমাজভেদে এই অংশবিলাকৰ নাম ভিন্ন হোৱা দেখা যায়। প্ৰায় পাঁচ হাত মান দীঘল আয়তাকাৰ কাঠৰ টুকুৰাৰ আগফালে এটা ফুটা কৰি তাত ভাল কাঠৰ দীঘলীয়া টুকুৰা এডাল লগোৱা হয়, যাক ঢেঁকীথোৰা বোলা হয়। এই থোৰা ডাল সাধাৰণতে মজবুত কাঠৰ হ’ব লাগে। থোৰাটোৰ একেবাৰে মূৰত এটা লোহাৰ আঙুঠি সদৃশ এটি টুকুৰা থাকে যাক গুলচ বুলি কোৱা হয়। থোৰাটো যিটো অংশত পেলাই ৰখা হয় তাক খুবলি বা গাঁৰিশলি বোলা হয়। সাধাৰণতে শিল এচটাত গাত খান্দি খুবলি প্ৰস্তুত কৰা হয়। ঢেঁকীৰ একেবাৰে পাছফালৰ যিখিনি অংশ ভৰিৰে ব্যৱহাৰ কৰা হয় সেইখিনি হ’ল ফিছা। সেইখিনিৰ পৰাই অলপ আঁতৰতে এডাল শলাৰে ঢেঁকীৰ ভাৰসাম্য ৰক্ষা কৰা হয় যাক আশল শলা বা মলুৱা বাৰি বুলি কোৱা হয়। এই শলা ডালে ঢেঁকী ধৰি ৰাখিবলৈ ইংৰাজী ইউ (U) আকৃতিৰ খাপ কটা কাঠৰ খুটাত লগাই ৰখা হয়, যাক কঁতৰা বোলা হয়। ইয়াৰ উপৰি মূল ঢেঁকীৰ অংশ নহ'লেও গুৰি কৰি থকা অংশ খিনি খুবলিত ওলোৱা-সোমোৱা কৰিবলৈ এডাল দীঘল মাৰি অকলশৰীয়া ঢেঁকী দিওঁতা জনে ব্যৱহাৰ কৰে, যাক বৰণি মাৰি বোলে। আনহাতে, সান্দহ, চিৰা আদি খুচৰিবলৈ ব্যৱহাৰ কৰা চেপেটা মাৰি ডালক খচ্ৰা বাৰি বোলা হয়। ফিছাৰ সৈতে বন্ধা চালিৰ জৰী ডালক ঢেঁকী জৰী বোলে । ঢেঁকী দিওঁতে হাতেৰে টনা জৰী ডালক সতিনী জৰী বোলা হয়।\nঢেঁকী ৰখা ঘৰৰ নাম ঢেঁকীশাল। ঢেঁকী আৰু ঢেঁকীশাল, অসমীয়া সমাজ -জীৱনৰ বিশেষকৈ গাঁৱলীয়া সমাজ-জীৱনৰ এক বিশিষ্ট উপাদান। কিন্তু যন্ত্ৰযুগৰ দ্ৰুত প্ৰগতিৰ বাবে ক্ৰমে ধানকল আৰু বিভিন্ন ধৰণৰ পিহন যন্ত্ৰই ঢেঁকীৰ ঠাই অধিকাৰ কৰি লৈছে। সেয়ে ক্ৰমে নগৰৰ কথা বাদেই, গাঁৱতো ঢেঁকীৰ ব্যৱহাৰ হৈ পৰিছে সেৰেঙা।\nশিলিখা, নাহৰ আদি গছৰ টান কাঠ ঢেঁকী সাজিবৰ বাবে উপযোগী।\n1. মূল ঢেঁকীটোৰ দৈৰ্ঘ্য ৭ ফুটৰ পৰা ৯ ফুট।\n2. ঢেঁকীটোৰ ভৰি দিয়া অংশৰ পৰা শলখাদালৰ দৈৰ্ঘ্য প্ৰায় ৩ ফুট।\n3. শলখাডাল কঁটৰাটোৰ বা কস্তুৰাটোৰ মাজেদি সোমাই আহে (শলখাডাল ধৰি ৰখা সামগ্ৰী) । সেই শলখাডালৰ দৈৰ্ঘ্য ১৯/২০ ইঞ্চি। শলখাডালক আখলশলা বুলিও কোৱা হয়।\n4. শলখাডাল ধৰি ৰখা কঁটৰাটো কাঠৰ বা ভলুকা বাঁহৰ হ'লে ভাল।\n5. ঢেঁকীটোৰ মুৰৰ অংশৰ ফালৰপৰা থোৰাটোলৈ দূৰত্ব প্ৰায় ২৬ ইঞ্চি।\n6. থোৰাটোৰ দৈৰ্ঘ্য প্ৰায় ২ ফুট।\n7. থোৰাটোৰ খুবলিত সোমোৱা মুৰটোত এটা লোৰ মেৰ দিয়া হয়। তাক গুল বা খামা বুলি কোৱা হয় । গুলৰ ব্যাস প্ৰায় ৪ বা ৫ ইঞ্চি।\n8. গুলটোৰে য'ত ধান খুণ্ডে তাক খুবলি বুলি কোৱা হয়। ই গাৰিশালিটোত থকা এটা সৰু গাঁত। তাত ঢেঁকীথোৰাৰ মুৰটো প্ৰায় ছয় ইঞ্চি মান সোমায়। খুবলিটো শাল, কঁঠাল বা আজাৰ কাঠেৰে সজা হয়।


অবিশ্বাস্য! অস্কাৰৰ মঞ্চত পিতৃ-মাতৃৰ যৌন জীৱনক লৈ মন্তব্য পুত্ৰৰ... Prag News : Best Assamese News Channel, Latest Assam News Live Today , North East Breaking News\nঅবিশ্বাস্য! অস্কাৰৰ মঞ্চত পিতৃ-মাতৃৰ যৌন জীৱনক লৈ মন্তব্য পুত্ৰৰ...\nলছ এঞ্জেলছ: অস্কাৰৰ মঞ্চখন প্ৰতিগৰাকী চলচিত্ৰ তাৰকা, কলা-কুশলীৰ স্বপ্নৰ মুহূৰ্ত৷ এই সোণালী মুহূৰ্তটি হাতত পাই তাৰকাসকলৰ আৱেগবিহ্বল আজৱ কীৰ্তিৰ সাক্ষী অস্কাৰৰ মঞ্চ৷ ২০২১বৰ্ষৰ ৯৩সংখ্যক অস্কাৰ বঁটা বিতৰণী অনুষ্ঠানত উপস্থিত দৰ্শকবৃন্দই এক অদ্ভুত ঘটনাৰ সাক্ষী হৈ ৰ'ল৷\n'জুডাছ এণ্ড দ্য ব্লেক মেছিয়া' ছবিত ফ্ৰেড হ্যাম্পটনৰ চৰিত্ৰত কৰা সাৱলীল আৰু দুৰ্দান্ত অভিনয়ৰ বাবে সহঃ অভিনেতাৰ পুৰস্কাৰ লাভ কৰিছে ব্ৰিটিছ অভিনেতা ডেনিয়েল কাল্লুয়াই৷\nউল্লেখ্য যে, অভিনেতাগৰাকীয়ে অস্কাৰ গ্ৰহণৰ সময়ত দিয়া বক্তব্যত আচৰিত হৈ পৰে দৰ্শক বৃন্দ৷ তেওঁ মন্তব্য কৰে যে, 'মই মোৰ মাক ধন্যবাদ দিব বিচাৰোঁ৷ মাৰ বাবেই আজি মই এই পৰ্যায়ত উপনীত হৈছো৷ তেওঁলোক যৌনতাত লিপ্ত হৈছিল বাবেই মই আজি এই মঞ্চত৷ বুজিলে নহয় মই কি ক'ব বিচাৰিছো! এই জীৱন পাই মই ভীষণ সুখী৷ আজিৰ দিনটো মই উদযাপন কৰিম৷’


Unithromb in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Unithromb ar byavahar, ppali, parshwakriya, upkaar, kriya-pratikriya aaru satarkatabani\nUnithromb ৰ লাভ আৰু ব্যৱহাৰসমূহ- Unithromb Benefits & Uses in Assamese- Unithromb ar laabh aaru byavaharsamuh\nUnithromb ৰ পালি আৰু সেয়া কেনেদৰে ল'ব- Unithromb Dosage & How to Take in Assamese - Unithromb ar paali aaru xeya kenedore lobo\nUnithromb সংক্ৰান্ত সতৰ্কতাবাণীসমূহ- Unithromb Related Warnings in Assamese- Unithromb xonkranta xatarkatabanisamuh\nUnithromb ৰ বিষয়ে সততে সোধা প্ৰশ্নসমূহ- Frequently asked Questions about Unithromb in Assamese- Unithromb ar bikhoye satate xodha prashnasamuh\nখাদ্য আৰু মদৰ সৈতে Unithromb ক্ৰিয়া-প্ৰতিক্ৰিয়া- Unithromb Interactions with Food and Alcohol in Assamese- khadya aaru modor xoite Unithromb kriya-pratikriya\nUnithromb ৰ লাভ আৰু ব্যৱহাৰসমূহ - Unithromb Benefits & Uses in Assamese - Unithromb ar laabh aaru byavaharsamuh\nUnithromb তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nUnithromb ৰ পালি আৰু সেয়া কেনেদৰে ল'ব - Unithromb Dosage & How to Take in Assamese - Unithromb ar paali aaru xeya kenedore lobo\nUnithromb-ৰ উপাদানসমূহ - Unithromb Active Ingredients in Assamese - Unithromb-ar upadaansamuh\nUnithromb সংক্ৰান্ত সতৰ্কতাবাণীসমূহ - Unithromb Related Warnings in Assamese - Unithromb xonkranta xatarkatabanisamuh\nUnithromb-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nUnithromb-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nবৃক্কত Unithromb কি প্ৰভাৱ দেখা গৈছে?\nযকৃতত Unithromb কি প্ৰভাৱ দেখা গৈছে?\nহৃদযন্ত্ৰৰ ক্ষেত্ৰত Unithromb ৰ কি প্ৰভাৱ দেখা গৈছে?\nUnithromb ৰ বিষয়ে সততে সোধা প্ৰশ্নসমূহ - Frequently asked Questions about Unithromb in Assamese - Unithromb ar bikhoye satate xodha prashnasamuh\nএই Unithromb-এ অভ্য়াস বা নিচাৰ সৃষ্টি কৰে নেকি?\nখাদ্য আৰু মদৰ সৈতে Unithromb ক্ৰিয়া-প্ৰতিক্ৰিয়া - Unithromb Interactions with Food and Alcohol in Assamese - khadya aaru modor xoite Unithromb kriya-pratikriya\nখাদ্য আৰু Unithrombৰ ক্ৰিয়া-প্ৰতিক্ৰিয়া\nমদ আৰু Unithrombৰ মাজৰ প্ৰতিক্ৰিয়া\nUnithromb ৰ অনুকল্প - Substitutes for Unithromb in Assamese\nUnithromb ৰ মূল্য আৰু পেকৰ চাইজ - Unithromb Price and Pack Size in Assamese - Unithromb ar mulya aaru pakor size\nআপুনি বা আপোনাৰ পৰিয়ালৰ কোনোবাই Unithromb লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Unithromb ব্যৱহাৰ কৰিছিল নেকি?\nআপুনি কিমান পৰিমাণে Unithromb সেৱন কৰিছিল?\nআপুনি Unithromb ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Unithromb সেৱন কৰে?


ছিকিমত প্ৰচণ্ড তুষাৰপাত, ৩০০ৰো অধিক ভাৰতীয় সেনাৰ পৰ্যটকক উদ্ধাৰ – News Time Assam by Pratham Khabar\nঘৰ/পৰিৱেশ/ছিকিমত প্ৰচণ্ড তুষাৰপাত, ৩০০ৰো অধিক ভাৰতীয় সেনাৰ পৰ্যটকক উদ্ধাৰ\nউদ্ধাৰ কৰা সকলো পৰ্যটকক লগে লগে চিকিৎসা আৰু গৰম খাদ্য প্ৰদান কৰে সেনাই\nPratham Khabar News Send an email ডিচেম্বৰ 30, 2021\nভাৰতীয় সেনাই বুধবাৰে উত্তৰ ছিকিমৰ লাচুঙত প্ৰচণ্ড তুষাৰপাতত আৱদ্ধ হৈ থকা কমেও ৩০০ পৰ্যটকক উদ্ধাৰ কৰে।\nউদ্ধাৰ কৰা সকলো পৰ্যটকক লগে লগে চিকিৎসা আৰু গৰম খাদ্য প্ৰদান কৰে সেনাই।\nটুইটাৰযোগে ইষ্টাৰ্ণ কমাণ্ড ইণ্ডিয়ান আৰ্মীয়ে লিখে, “উত্তৰ ছিকিমৰ লাচুঙত হোৱা প্ৰচণ্ড তুষাৰপাতত আৱদ্ধ হৈ থকা ৩০০ পৰ্যটকক ভাৰতীয় সেনাই সহায় কৰে। পৰ্যটকসকলক পথ মুকলি, চিকিৎসা সহায় আৰু গৰম আহাৰৰ জৰিয়তে সহায় কৰা হয়।”\n#IndianArmy assisted 300 tourists stranded in heavy snowfall in Lachung, North Sikkim. Tourists were assisted through Road opening, medical aid and hot meals. #AmritMahotsav@adgpi@SpokespersonMoD pic.twitter.com/EjgeJAm4j8\n— EasternCommand_IA (@easterncomd) December 29, 2021\nশনিবাৰে ভাৰতীয় সেনাই নাথু লাৰ চীন সীমান্তৰ ওচৰৰ পূব ছিকিমৰ ওপৰৰ অঞ্চলত প্ৰচণ্ড বৰফৰ ফলত আৱদ্ধ হৈ থকা প্ৰায় ১,০২৭ জন পৰ্যটকক উদ্ধাৰ কৰে।\nনাথু লা, টচমগো হ্ৰদ আৰু ইয়াৰ চাৰিওফালৰ এলেকাত প্ৰচণ্ড তুষাৰপাত হৈছিল, যাৰ ফলত তাপমাত্ৰা নিম্ন-শূন্য স্তৰলৈ হ্ৰাস হয়।\nNews News Time Assam Pratham Khabar Sikkim Snowfall\nনতুন বছৰত ডিজে লকআপৰ আমেজ ল'ব বিচাৰে নেকি? সুৰাপান কৰা চালকসকলৰ বাবে অসম আৰক্ষীৰ বিশেষ আমন্ত্ৰণ\nমহাত্মা গান্ধীৰ বিৰুদ্ধে কৰা বিতৰ্কিত মন্তব্যৰ বাবে গ্ৰেপ্তাৰ হ'ল কালীচৰণ মহাৰাজক


Voyonkor Hei Rati Part6Assamese New Novel Online Free ভয়ংকৰ সেই ৰাতি - JonakAxom- Assamese Quotes, Blogging , Business Ideas, Tips And Tricks\nVoyonkor Hei Rati Part6Assamese New Novel Online Free ভয়ংকৰ সেই ৰাতি\nVoyonkor Hei Rati Part6Assamese New Novel Online Free ভয়ংকৰ সেই ৰাতি,Assamese Book pdf,Assamese online novel, free Assamese Novel download\nঅৰ্চনাদেৱী বহিছিল সমুখৰ ড্ৰাইভিং চিটৰ কাষৰ চিট'টোত, সংগ্ৰাম সিঙৰ কাষত ; কিন্তু তেওঁৰ উদ্বিগ্ন উৎকণ্ঠিত দৃষ্টি নিবদ্ধ আছিল পিছত বহা ৰাহুলৰ পিনে । সমুখৰ চিটৰ পৰা ৰাহুলৰ দিশত সামান্য হাউলি তাৰ হাতখন নিজৰ হাতত লৈ কলে , "ৰাহুল! চোৱা , তোমাৰ দেউতা , মই আৰু গীতা - সকলোৱে তোমাৰ বাবে চিন্তাত পৰিছো । আমি সকলোৱে জানিব খোজো , এনে কি হৈছিল , এনেকুৱা কি দেখিছিলা চকুৰ সমুখত , যে তোমাৰ এনেকুৱা হল ? আৰু বাৰ বাৰ কাৰ কথা কবলৈ বিচাৰিছিলা তুমি ? কোনে আমাক জঙ্গলৰ পৰা ওলাব নিদিয়ে ? কোৱা , আমাক সকলো খুলি কোৱা ..."\nঅজানা আতংক আৰু দূৰ্ভাবনাত তেওঁ একেবাৰে ভিতৰি ভিতৰি অস্থিৰ হৈ পৰিছিল কিন্তু তাৰপিছতো ৰাহুলক সাহস জগোৱাৰ চেষ্টা কৰিছিল । তাৰ মনত শক্তি আনিবলৈ প্ৰয়াস চলাই গৈছিল । ৰাহুলৰ চেহেৰা -সুৰত তেতিয়াও এক অদ্ভুত আতংক ভাহি ফুৰিছে । হাত-ভৰি বৰফৰ দৰে ঠাণ্ডা আৰু বুকুখন দ্ৰুতভাৱে উঠানমা কৰিছে । এতিয়াও সি স্বাভাৱিক অবস্থাত আহিবলৈ পৰা নাই । আকৌ বাকৰুদ্ধ হৈ পৰিছে । দুচকু সন্মুখৰ পিনে নিবন্ধ। কিন্তু সেই চকুই যেন সমুখত একোৱেই দেখা নাই\n। গাড়ীৰ ভিতৰৰ সকলোৱে চেষ্টা কৰিছে তাক নৰ্মেল অৱস্থাত লৈ আনিবলৈ । মাজে মাজে 'ও..ও..' বুলি চিঞৰি উঠিছে , আগতকৈও জোৰকৈ গাড়ী চলাবলৈ দেউতাকক ধমকি দিছে , কিন্তু কিবা সুধিলে একেবাৰে চুপচাপ হৈ যায় সি । যেতিয়া মৌন হৈ থাকে কাৰো পিনে নাচায়, কাৰো সৈতে কথা নকয়। যেন সমুখত কোনো নাই। আকৌ মাজে মাজে সম্বিৎ ওভোটাই পাই জোৰে জোৰে গাড়ী চলাবলৈ ৰীতিমতে দেউতাকক ধমকি দিছে । ৰাহুলক লৈ এক অদ্ভুত বিড়ম্বনাত পৰিছে সিং পৰিবাৰ। এতিয়াও সি স্বাভাবিক হোৱা নাই । মুৰত দুশ্চিন্তা দূৰ্ভাবনা লৈ গাড়ী আকৌ ষ্টাৰ্ট দিলে সংগ্ৰাম সিঙে । নিৰ্জন অন্ধকাৰ ৰাস্তা ভেদি আগবাঢ়ি গৈ থকিল সিহঁতৰ গাড়ী। কিছু দূৰ আগবাঢ়িছে , হঠাৎ ৰাহুল, যিয়ে ইমান সময় মৌন হৈ আছিল, সি হঠাৎ মা-দেউতাক আৰু স্ত্ৰী'ৰ নাম লৈ ভয়াৰ্তভাবে ছটফটাই উঠিল । আকস্মিকভাবে কৰা এনে কাৰ্য্যত সংগ্ৰাম সিঙে গাড়ীৰ স্পীড আকৌ কম কৰিবলৈ বাধ্য হল । সকলোৰে পিনে ৰাহুলে এনেকৈ চাবলৈ লৈছিল যেন সমুখত আপোনজনক দেখিও সি বিশ্বাস কৰিব পৰা নাই । বহুসময় পিছত কিছু স্বাভাবিক হল সি । তাৰপিছত লাহে লাহে কবলৈ ধৰিলে,\n"...যেতিয়া মই...সেই জঙ্গলত...সো...সো..সোমাইছিলো ...মই...তে...তে...তেতিয়া...ভাবিছিলো...বোধহয়...ক্ক...ক্ক..কোনো...আহত অবস্থাত...আশেপাশে... কৰবাত ... পৰি আছে। আ...আৰু...মোৰহাতত টৰ্চ আছিল.....মই জঙ্গলৰ ভিতৰত.টৰ্চৰ...পোহৰেৰে... ...চাবলৈ ...ধৰিলো ...ক্কি...ক্ক...কিন্তু... তাত...ক্কো...ক্ক...কোনো নাছিল। মোৰ ...হঠাৎ.....তেতিয়া...মনত ভাব আহিল ...হয়তো...মই..গাড়ীৰ...সমুখত যাক ...মূহুৰ্তৰ ...বাবে ...দেখিছিলো ...সেয়া হয়তো....কোনো...মানুহেই ..নহয়। হয়তো..সেয়া..কোনো...জন্তু...হব। সি...হয়তো..গাড়ীত...খুন্দা ...খাই...আহত...হৈ...জঙ্গলত...পলাইছে ...। কিন্তু... জন্তু হওক ...বা...মানুহ...আহত অবস্থাত...কাকো...এনেদৰে ...এৰি ...যোৱাটো ..সঠিক...নহব..সেয়ে...মই...জঙ্গলৰ ...ভিতৰত ...টৰ্চৰ ..পোহৰেৰে তাক ...বিছাৰি ...ফুৰিবলৈ ধৰিলো । এইদৰে ...মই...জঙ্গলৰ ...কিমান ...গভীৰত..গুচি ...আহিছিলো...মই...নিজেও...বুজি ...নাপালো । ক..ক্কি..কিন্তু তেতিয়া পৰ্যন্ত মই...না..মানুহ... না জন্তু...কাকো...দেখা ...পোৱা নাছিলো । মাত্ৰ ...জঙ্গল... আৰু জঙ্গল...। মই...মাতি ফুৰিলো ,' কোনোবা আছেনে ?....কোনোবা আছেনে ?'...থাকিলে ...উত্তৰ ...দিয়ক ...'কিন্তু কোনোৱে...উত্তৰ ...নিদিলে...মোৰ কথাত । অন্ধকাৰ ইমানেই ঘন...যে মোৰ টৰ্চৰ পোহৰতো...সেই অন্ধকাৰ বিন্দুমাত্ৰ দূৰ হোৱা নাছিল ...বৰং... এনে লাগিছিল ...যেন সেই অন্ধকাৰ...আৰু... ঘন হৈ মোক...মোক...গলত টিপি মাৰিবলৈ আহিছে। এইদৰে ...আৰু...কিছুসময়...পাৰ হল । মই বাৰম্বাৰ 'কোনোবা আছেনে ...কোনোবা আছেনে ' বুলি মাত দি ফুৰিলো দৈবাৎ কাৰোবাৰ উত্তৰ আহেই কিজানি ...কিন্তু বহুসময় পাৰ হোৱা পিছতো প্ৰত্যুত্তৰ নাহিল । এইদৰে যেতিয়া মই আৰু গভীৰ জঙ্গলত সোমাই গলো , তেতিয়া মোৰ যেন সম্বিৎ ঘুৰি আহিল । মোৰ এনে লাগিল, মই নিশ্চয় কোনো ফান্দত ভৰি দিছো ...মানুহ হওক বা কোনো জন্তু, গাড়ীৰ সৈতে খুন্দা খোৱাৰ পিছত যদি আহত হৈ থাকে , তেন্তে সি এই আহত অবস্থাত কেতিয়াও ইমান দূৰ আহিব নোৱাৰে । এই চিন্তাটো যেতিয়া মোৰ মুৰত আহিল তেতিয়ালৈকে মই বহুত গভীৰলৈ গুচি আহিছিলো । তেতিয়াই মোৰ ভয় লাগিব ধৰিলে । মোৰ মনে কলে , আৰু এক মূহুৰ্তও নহয় , যিমান সম্ভৱ ইয়াৰ পৰা ওলাই যাব লাগিব...এইদৰে ভাবিছিলোহে , সেইসময়তেই খুব কাষত কিহবাৰ যেন এটা মৃদু শব্দ মোৰ কাণত পৰিল ...মই লগে লগে সেইফালে টৰ্চৰ পোহৰ পেলাই দিলো একো ভালদৰে দৃষ্টিগোচৰ নহল ...মই কলো , 'কোন। কোনোবা আছেনেকি তাত ?'\nকোৱাৰ লগে লগে এইবাৰ কাৰোবাৰ যেন ক্ষীণ কান্দোনৰ শব্দ ভাহি আহিল । ছোৱালী মানুহৰ উচুপনি যেন কান্দোন এয়া । মই কথাটো কি চোৱাৰ বাবে সেই কান্দোনৰ শব্দ অনুসৰণ কৰি দ্ৰুতগতিত খোজকাঢ়ি জঙ্গলৰ মাজে মাজে সেই দিশত আগুৱাবলৈ ধৰিলো । কিছুদূৰ যোৱাৰ পিছত মই... মই দেখিলো ...মই দেখিলো..." এইখিনি কোৱাৰ পিছতেই ৰাহুলে থৰ থৰকৈ কপিবলৈ আৰম্ভ কৰিলে ।তাৰ দুচকুত তেতিয়া এক অপৰিসীম আতংকৰ ছাপ। মৃগীৰোগীৰ দৰে কৰি থকিল সি।\n"...তাৰপিছত ? কি হল? কি আছিল তাত ?" উদগ্ৰীৱ হৈ প্ৰশ্ন কৰিলে সংগ্ৰাম সিঙে। অৰ্চনাদেৱীও সুধিলে , "অ..অ...তাৰপিছত কি দেখিলা , কোৱা..কোৱা ৰাহুল ...!"\nবহুসময় ধৰি নিজক সংয়ত কৰি ৰখা ৰাহুলে আকৌ কবলৈ আৰম্ভ কৰিলে , "প্ৰথমে মই একো দেখা পোৱা নাছিলো ...কিন্তু যেতিয়া টৰ্চটো হাত লৈ মই আৰু কাষলৈ আগুৱাই গলো তেতিয়া দেখিলো এজোপা গছৰ তলত বহি কোনোৱে এইদৰে উচুপি উচুপি কান্দি আছে । কাষত গৈ মই বুজিলো , সচাকৈয়ে এজনী স্ত্ৰী সেই গছৰ তলত বহি আছে । মোৰ সেয়া দেখি খুব আশ্চৰ্য লাগিছিল যে এই অমাবস্যাৰ গভীৰ ৰাতি ঘিটমিট অন্ধকাৰত এই গভীৰ জঙ্গলত অকলশৰীয়া এজনী স্ত্ৰী এনেদৰে বহি বহি কিয় কান্দিছে ! যদি আমাৰ গাড়ীৰ সৈতে কোনো এক্সিডেন্ট হৈছে তেন্তে ইমান দূৰলৈ কিদৰে আহিব পাৰিলে ! "\nএইখিনি কোৱাৰ পিছত ৰাহুল ৰৈ গল ।\n"...তাৰপিছত ?" প্ৰশ্ন কৰিলে সংগ্ৰাম সিঙে । তেওঁ তেতিয়া জঙ্গলৰ নিৰ্জন ৰাস্তাত গাড়ীৰ স্পিড একেবাৰে বঢ়াই দিছে , "তুমি কি সেই মহিলাজনীৰ সৈতে কথা পাতিছিলা ? কি কলে তাই ? যদি আহত হৈছিল, তেন্তে মোক গাড়ীখন স্পীডত চলাবলৈ কিয় কৈছা ? কিয় এই কথাটো আমাক আগতে নকলা? আমি সকলোৱে মিলি সেই মহিলাগৰাকীক সহায় কৰিলোহেঁতেন "।\n"...দেউতা !" ৰাহুলৰ এইবাৰ আৰু কাতৰ কন্ঠস্বৰ শুনা গল , "যেতিয়া মই সেই গছজোপাৰ তললৈ আহিছিলো , তাত মই আৰু এটা বস্তু দেখি হতভম্ব হৈ গৈছিলো...মই...মই..মানে...মোৰ মগজুই কাম কৰা নাছিল সেইসময়ত....দেখিলো, এজনী বুঢ়ী সেই গছৰ তলত বহি এনেদৰে কান্দিছে...স্থানীয়, আশেপাশে থকা কোনো গাওঁৰ হব বুঢ়ীজনী ...অন্তত তাইৰ পোছাক দেখি এনেকুৱা লাগিছিল ....আৰু ...আৰু বুঢ়ীজনীৰ কোলাত আছিল সৰু এটা ল'ৰা...মই আৰু কাষলৈ যেতিয়া গলো...তেতিয়া দেখিলো ... কোলাত শুই থকা সেই লৰাটো প্ৰায় অজ্ঞান হৈ আছে ...বেহুঁচ, অচেতন ... যেতিয়া টৰ্চৰ পোহৰ লৰাটোৰ গাত পেলাই চালো ..দেখিলো ...বাচ্ছাটোৰ কপালৰ এফালেৰে ৰঙা তেজ বৈ আছে ...যেন মাৰাত্মকভাবে আহত হৈছে সি ...মই একেবাৰে হতবাক হৈ পৰিছিলো তাক দেখি ....মই ভাবি পোৱা নাছিলো ..কি কৰিম...আৰু সেই বুঢ়ী মহিলাজনীয়ে কান্দি আছিল আৰু মাজে মাজে ল'ৰাটোৰ মুৰত হাত বুলাই দিছিল .... মই প্ৰশ্ন কৰিলো , "আইতা ...ও আইতা....মই তোমাক সহায় কৰিব খোজো...তুমি ইমান ৰাতি এই জঙ্গলত কি কৰিছা ? আমাৰ গাড়ীত কি তোমাৰ কাৰোবাৰ কিবা ক্ষতি হৈছে ?..ওহো...মানে ক্ষমা কৰিবা...মই তোমাক সহায় কৰিব খোজো ..আচ্ছা, এই... এই ল'ৰাজন তোমাৰ নাতি হয় নেকি ?"\nমই কথা কৈছিলো কিন্তু সেই বুঢ়ীজনীয়ে এবাৰলৈও মোৰ পিনে নাচালে । কিন্তু তেতিয়াও কন্দাকটা কৰি থাকিল । এবাৰ মই লাহে লাহে আইতাগৰাকীৰ কান্ধত এখন হাত ৰাখি শান্তনা দিবলৈ বিচাৰিলো । কলো , "আইতা ...মই তোমাক সহায় কৰিব খোজো ..আমাৰ গাড়ীখন জঙ্গলৰ সেইফালে ৰাস্তাত ৰৈ আছে ...তুমি বিচাৰিলে মই তোমাৰ নাতিক হস্পিটেললৈ লৈ যাম...মোৰগাড়ীত...বলা...বেছি দেৰি কৰিলে তোমাৰ নাতিৰ ক্ষতি হব...বলা মোৰ লগত .....হাস্পাতাললৈ লৈ যোৱাৰ দৰকাৰ লৰাটোক ...!'\nজঙ্গলত তেতিয়া এক অস্বাভাবিক নিস্তব্ধতা নামি আহিছিল। মই বুঢ়ীৰ সৈতে কথা পতাৰ চেষ্টা কৰিছিলো , বাৰে বাৰে বুজাবলৈ খুজিছিলো, হাস্পাতাললৈ লৈ যোৱাৰ দৰকাৰ লৰাটোক কিন্তু বুঢ়ীজনীয়ে মোৰ কোনো কথাত কাণসাৰ নিদিলে । তেতিয়া পৰ্যন্ত এবাৰলৈও মোৰ পিনে মুৰ তুলি নাচালে । এইটোৱে বাস্তবিকতে মোক অবাক কৰিছিল। মই থিয় হৈ হৈ যেতিয়া বুঢ়ীৰ এনে হেন আচৰণৰ বিষয়ে ভাবিবলৈ ধৰিলো , সেই সময়তেই হঠাৎ সেই বুঢ়ীজনীৰ কান্দোন ৰৈ গল । মানে একেবাৰে যেন চুপ হৈ গল । মোৰ এইবোৰ দেখি হঠাৎ খুব ভয় লাগিবলৈ ধৰিল । অথচ তেতিয়া পৰ্যন্ত ভয়ৰ কোনো কাৰণ দেখা নাছিলো । কিন্তু তাৰপিছত যি ঘটিল, সেয়া মনত পৰি এতিয়াও মোৰ গাৰ নোম শিয়ৰি উঠিছে ...\nযিজনী বুঢ়ী তেতিয়ালৈ মোৰদিশত এবাৰো চোৱা নাছিল কিন্তু হঠাৎ অস্বাভাবিক কৰ্কশ আৰু অমানুষিক কন্ঠস্বৰত তাই কবলৈ ধৰিলে , "তোমালোকে ভুল কৰিছা ...বহুত বেয়া কৰিছা ...!"\nমই ঠতমত খাই উঠিলো বুঢ়ীৰ কণ্ঠস্বৰ শুনি। অলপ সময় আগৰ কন্ঠস্বৰৰ সৈতে এই কন্ঠস্বৰৰ কোনো মিল নাই । অস্বাভাবিক মোটা ,কৰ্কশ কণ্ঠস্বৰ! এই কণ্ঠস্বৰ কোনো মানুহৰ কেনেকৈ হব পাৰে?\nশুনিলো , সেই বুঢ়ীজনীয়ে সেই ভয়ঙ্কৰ কঠিন কৰ্কশ মাতেৰে কৈছে , "মই তোৰ কি ক্ষতি কৰিছিলো ? কিয় এনে কৰিলি মোৰ সৈতে ?"\nমই প্ৰাথমিকতে বিস্ময়েৰে নিজক চম্ভালি কলো "আইতা...আইতা...ক্ষমা কৰিবা..ভুলটো আমাৰেই আছিল...গাড়ী মই ড্ৰাইভ কৰিছিলো....মই নিজেও বুজিব পৰা নাছিলো কেতিয়া কেনেকৈ এক্সিডেন্ট হল! মই মোৰ ভুলৰ বাবে খুবেই লজ্জিত, অনুতপ্ত... মই তোমাক সহায় কৰিব খোজো...আচলতে...আচলতে।মই এখন বিয়াঘৰৰ পৰা আহিছিলো ...আৰু এই অন্ধকাৰ জঙ্গলৰ ৰাস্তাত এনেদৰে এক্সিডেন্টটো হৈ গল..." এই বুলি মই বাৰে বাৰে সেই বুঢ়ীজনীৰ ওচৰত ক্ষমা বিচাৰিবলৈ ধৰিলো।\n"...তহত ডাঙৰ মানুহবোৰ এনেকুৱাই ", পুণৰ কঠিন স্বৰত কৈ উঠিল সেই বুঢ়ীজনীয়ে , "তহতে এনেদৰে গাড়ী চলাই যা যে আমাৰ দৰে গৰীব মানুহবোৰক চকুতেই নপৰে ...এই দুনিয়াত মোৰ এই একমাত্ৰ নাতিৰ বাদে আৰু কোনো নাই ...এতিয়া সিও মোক এৰি গল ..." কৈ কৈ পুনৰায় কান্দিবলৈ ধৰিলে সেই বুঢ়ীজনীয়ে ।\nমই কলো, "আইতা, তোমাৰ নাতি মৰা নাই ,সি বাচি আছে... বেহুঁচ হে হৈছে ..." কিয়নো মই লক্ষ্য কৰিছিলো, লৰাটোৱে অলপ অলপকৈ শ্বাস লৈ আছে । কিন্তু কপালৰ এফালেৰে বৈ থকা তেজ তেতিয়াও বন্ধ হোৱা নাই । সেয়ে কলো , "আইতা...বেছিকৈ ৰক্তক্ষৰণৰ বাবে সি বেহুচ হৈ গৈছে .... তাক এতিয়া হস্পিটেললৈ নিয়া দৰকাৰ...এই মূহুৰ্ততে...তুমি বলা মোৰ সৈতে ..."।\n"...স্কুলৰ পৰা অহাৰ পিছত সোনটিয়ে মোক কিমান যে কি সহায় কৰিছিল ", মোৰ কথাবোৰ যেন শুনাই পোৱা নাই , এনেদৰে আপোনমনে পুনৰ কবলৈ আৰম্ভ কৰিলে , "মই কাষৰ এখন গাঁওত থাকো...মই গৰীব সেয়ে...জঙ্গলৰ পৰা কাঠ খৰি বুটলি সেইবোৰ বজাৰত বিক্ৰী কৰি যিখিনি টকা পাওঁ , তাৰেই আমাৰ সংসাৰ চলে...এই কামত মোক সোনটিয়ে খুব সহায় কৰিছিল .... মই আহিছিলো জঙ্গলত খৰি বুটলিব । তাৰপৰাই হঠাৎ বৰষুণ হোৱা বাবে মই বহুসময় এজোপা গছৰ তলত ৰৈ আছিলো । যেতিয়া বৰষুণ কমিল তেতিয়ালৈ বহুত ৰাতি হৈ গল...গাঁও উভতিবলৈ বুলি ৰাস্তা পাৰ হৈছিলো হে তেতিয়াই.... এখন গাড়ী...আমাক খুন্দিয়ালে ..." এইখিনি কৈয়েই বুঢ়ীজনীয়ে আকৌ ফেকুৰি ফেকুৰি কান্দিবলৈ ধৰিলে । মোৰ আচৰিত লাগিল, বুঢ়ীজনীয়ে কেতিয়াৰ কথা কৈছে ? কিমান দিন আগৰ কথা ? কেতিয়া হৈছিল এক্সিডেন্ট? হল দেখোন আজিহে..আমাৰ গাড়ীত...তেন্তে এইদৰে পুৰনি কথা কিয় কৈছে ? যেন বহুদিন আগেয়ে ঘটিছে এক্সিডেন্ট'টো! মোৰ যেন সকলো দোধোৰ মোধোৰ লাগিছে । এটা অজানা ভয় আৰু অস্বস্তিয়ে ক্ৰমশঃ মোক আচ্ছন্ন কৰি তুলিছে । সেয়ে কোনোৰকমে ক্ষমা মাগি সিহতক আমাৰ গাড়ীলৈ অনাৰ বাবে মই বুজাবলৈ চেষ্টা কৰিলো। আৰু তেতিয়া হঠাৎ আৰু এটা কথা মনত পৰি মই নিজে হতবাক হৈ পৰিলো, 'আৰে, আজি ৰাতিপুৱাৰ পৰাতো এটুপিও বৰষুণ পৰা নাই ...আজিয়েই নহয়, এই গোটেই সপ্তাহটোত কোনোদিনে বৰষুণ হোৱা নাই ....এতিয়া শীতৰ সময়...বৰষুণৰ চিজন নহয়...তেন্তে এই বুঢ়ীজনীয়ে কোন দিনৰ ঘটনাৰ কথা কৈছে ? তদুপৰি ইয়াত কৰবাত বৰষুণ হলে এই জঙ্গল আৰু ৰাস্তা তিতি থাকিলহেঁতেন কিন্তু সেয়াওতো দেখা নাই । মই হতভম্ব হৈ গৈছিলো কামকাজ দেখি। এইবাৰ নিজেই সুধিলো , "আইতা...আজিতো কতো বৰষুণ হোৱা নাই ...তুমি কি কৈছা এইবোৰ আইতা ?"\nমোৰ কথাত এবাৰ সেই বুঢ়ীজনীয়ে হাঁহিবলৈ ধৰিলে । কৰ্কশ সেই হাহি জঙ্গলৰ গছে বনে খুন্দা খাই ভয়ংকৰ যেন শুনা গল । মোৰ আৰু ভয় লাগিবলৈ ধৰিলে। সেই তেতিয়াৰ পৰা এতিয়া পৰ্যন্ত সেই বুঢ়ীজনীয়ে মোৰ মুখলৈ এবাৰো চোৱা নাই , এবাৰলৈও .......\nলেখক: মিথিলেছ গুপ্তা\nভাবানুবাদ :স্বপ্ননীল আকাশ\nAnonymous Mar 3, 2020, 2:49:00 PM\nবহুত ভাল লাগিল ❤❤❤।\nদিক্ষিতা গগৈ Mar 3, 2020, 2:51:00 PM\nনতুন পাৰ্টটো কেতিয়া পাম


টোকাবহী Archives - এই সময়ত ᴾᴶᴹ\nPosted at 21:18h in টোকাবহী by পংকজ জ্যোতি মহন্ত0Comments\n(১) ডাঃ নোমল চন্দ্ৰ বৰা Neurologyৰ প্ৰতি কিয় আকৃষ্ট হ’ল? হোমেন বৰগোহাঞি:— আপোনাৰ ডাক্তৰ হোৱাৰ মূলতে বাৰু আপোনাৰ মাৰ অসুস্থতা আছিল; কিন্তু আপুনি Neurology-ৰ প্ৰতি কিয় আকৃষ্ট হ’ল? ডাঃ নোমল চন্দ্ৰ বৰা:— এই বিষয়টোৰ প্ৰতি আকৃষ্ট হ’লো...


চন্দ্ৰায়ান-১ৰ মুখ্য বিজ্ঞানী প্ৰফেছৰ জিতেন্দ্র নাথ গোস্বামীৰ সৈতে এটি সাক্ষাৎকাৰ - গণিত চ’ৰা\n18 Mar চন্দ্ৰায়ান-১ৰ মুখ্য বিজ্ঞানী প্ৰফেছৰ জিতেন্দ্র নাথ গোস্বামীৰ সৈতে এটি সাক্ষাৎকাৰ\nPosted at 13:50h in সাক্ষাৎকাৰ by পংকজ জ্যোতি মহন্ত 1 Comment\nসাক্ষাৎগ্ৰহণ : ড° প্রশান্ত কুমাৰ বৰদলৈ\nমুৰব্বী অধ্যাপক, ৰসায়ন বিভাগ,\nযোৰহাট বিজ্ঞান আৰু প্রযুক্তিবিদ্যা প্রতিষ্ঠান (JIST)।\nপ্রশ্ন: ‘চন্দ্রায়ান-১’ অভিযান প্রসংগত কথা-বতৰা আৰু পৰিকল্পনা কেতিয়া কৰা হৈছিল?\nউত্তৰ: সঁচা কথা ক’বলৈ হ’লে আমাৰ মহাকাশ বিভাগে চন্দ্ৰলৈ যে কেতিয়াবা এখন যান পঠিয়াব, সেই বিষয়ে মই সিমান আশাবাদী নাছিলোঁ। কাৰণ, সেয়া আছিল ১৯৮০ৰ শেষভাগৰ কথা। কিন্তু ১৯৯০ চনত মহাকাশ বিভাগৰ পৰা দুই-এটা কথা নীতিগতভাবে উনুকিওৱা হৈছিল যে এই দিশত কিবা এটা পৰিকল্পনা কৰা উচিত হ’ব। পিছে সেই সময়ত আগতে চন্দ্ৰৰ বিষয়ে কাম কৰা মানুহৰ অভাৱ আছিল। মই আৰু দুই এজন মানুহহে আছিলোঁ যি এপল’ মিছনৰ সময়ত চন্দ্ৰৰ পৰা অনা শিল আৰু ধূলিত থকা মহাজাগতিক ৰশ্মিকণাৰ অনুসন্ধান কৰিছিলোঁ। গতিকে চন্দ্ৰৰ বিষয়ে কাম কৰাৰ আগ্রহৰ বাবেই হওক অথবা মহাকাশ বিভাগত কৰিব পৰা সেৱাৰ বাবেই হওক আমি কেইজনমান বিজ্ঞানী আৰু লগতে কেইজনমান প্রযুক্তিবিদ (কাৰণ এই ক্ষেত্ৰত প্রযুক্তিৰ অতি বেছি প্রয়োজন) গোট খাই এই বিষয়ে কথা-বতৰা পতা আৰম্ভ কৰিছিলোঁ। আৰু ১৯৯৭ চনৰ পৰা মহাকাশ বিভাগেও এই বিষয়ত এলানি আলোচনা-চক্র প্রতি বছৰে পাতিছিল, কিন্তু আপোনালোকেও জানে যে মিছনটো ২০০৮ চনতহে সম্ভৱ হৈছিল। কাৰণ, এনেকুৱা প্রস্তুতিৰ বাবে বহু সময়ৰ প্রয়োজন। আমি প্রযুক্তিবিদ্যাৰ ওপৰত নির্ভৰ কৰি সুকলমে চন্দ্ৰৰ ওচৰ চাপিব পাৰিম নে নোৱাৰিম, সেই কথাটো চাব লগা হৈছিল আৰু সেইখিনি কৰোঁতে যথেষ্ট সময় লৈছিল। গতিকে মহাকাশ বিজ্ঞানৰ বেছিভাগ মিছনতেই যথেষ্ট ধৈর্যৰো প্রয়োজন।\nপ্রশ্ন: এই মিছনৰ বৈজ্ঞানিক আৰু প্রযুক্তিগত লক্ষ্য কি আছিল?\nউত্তৰ: এই দিশত প্রযুক্তিগত লক্ষ্য আছিল এয়ে যে চন্দ্ৰলৈ যাত্রা কৰি আৰু তাৰ চাৰিওফালে প্রদক্ষিণ কৰা। এই সফলতাৰ পিছত আমাৰ লক্ষ্য হ’ল বৈজ্ঞানিক, অর্থাৎ চন্দ্রপৃষ্ঠৰ অনুসন্ধান কৰি পোৱা সবিশেষ তথ্য পৃথিবীবাসীক যাতে জনাব পাৰোঁ।\nপ্রশ্ন: চন্দ্ৰত প্রথমবাৰৰ কাৰণে পানী আৱিষ্কাৰ কৰাটো আছিল ‘চন্দ্রায়ান-১’ৰ প্রধান সফলতা। এইটো কেনেকৈ সম্ভৱ হ’ল?\nউত্তৰ: চন্দ্ৰত evolution সম্বন্ধে আমি কি নতুন তথ্যৰ অনুসন্ধান কৰিব পাৰোঁ, সেয়া চন্দ্রায়ান অভিযানৰ মূল লক্ষ্য আছিল। এই ক্ষেত্ৰত আমি কিছুমান সংসূচক (detector) বাহিৰৰ পৰাও বিচাৰিব লগা হৈছিল। এইবিলাক সম্পূর্ণ বৈজ্ঞানিক মিছনৰ কাৰণে প্রয়োজন হোৱা বুলি কোৱাতহে তেওঁলোকে এই সংসূচকসমূহ আমাক দিবলৈ সন্মত হৈছিল। অৱশ্যে আমি এইটোও চাব লগা হৈছিল যে কোনবিধ সঁজুলি আমাৰ কাৰণে সর্বোৎকৃষ্ট হ’ব। সেই সময়ৰ মহাকাশ বিভাগৰ মুৰব্বীজনেও আমাক ক’লে যে যদি এনে সঁজুলিৰ ক্ষেত্ৰত আমাৰ সমস্যা হয়, তেন্তে আমি আন দেশৰ সহায় ল’ব পাৰোঁ। আমি তেতিয়া আমেৰিকা, ইউৰোপ আৰু ৰুছদেশৰ বিজ্ঞানীৰ লগত চন্দ্রায়ানত পঠিয়াব পৰা সম্ভাব্য Instrument সম্বন্ধে আলোচনা কৰিছিলোঁ আৰু ‘চন্দ্রায়ান-১’ অভিযানৰ বাবে দেশ আৰু বিদেশৰ পৰা পঁচিছটামান প্রস্তাৱ আমালৈ আহিছিল। তাৰ ভিতৰত এটা আছিল আমেৰিকাৰ Moon Mineral Mapper ( )। আমেৰিকাৰ বিজ্ঞানীসকলে প্রথমে এটা আৰ্হিৰে পৰিকল্পনা প্রস্তুত কৰে। যেতিয়া পৰিকল্পনাটোৰ অনুমোদন হয়, তেতিয়া তাত থকা ব্যৱসায়িক বা শৈক্ষিক কিছুমান অনুষ্ঠানে এই সঁজুলিসমূহ প্রস্তুত কৰে। কিন্তু আমাৰ দেশত এনে ব্যৱস্থা নাই। ইয়াত যিজনে এনে সঁজুলি বনোৱাৰ প্রস্তাৱ আগবঢ়ায়, তেঁৱেই সেই সামগ্রী প্রস্তুত কৰিবলগীয়া হয়। আমি আমেৰিকাৰ JPL (Jet Propulsion Laboratory)লৈ গৈছিলোঁ আৰু আমাক প্রয়োজন হ’ব পৰা আহিলাসমূহ আমাক দেখুৱাইছিল। চন্দ্রত পানী নাই বুলিয়েই ভবা যায় যদিও চন্দ্ৰৰ মেৰু ক্ষেত্ৰত পানী থকাৰ সম্ভাৱনা সম্বন্ধে দুই-এটা প্রবন্ধ ওলাইছিল। Moon Mineral Mapper ( ) প্রস্তাৱ কৰা আমেৰিকাৰ মোৰ সতীর্থগৰাকীক কৈছিলোঁ যে ত আমি (তৰংগৰ দৈর্ঘ্য) ২.৬ মাইক্ৰ’নৰ ঠাইত ৩ মাইক্র’ন কৰাত কি অসুবিধা? তেতিয়া তেওঁ ক’লে— ‘ময়ো সেইটোকে ভাবি আছিলোঁ।’ এই কথা যেতিয়া JPLৰ লোকক ক’লোঁ তেওঁলোকেও ক’লে যে ৩ মাইক্ৰ’নলৈকে কৰাত কোনো অসুবিধা নাই আৰু য়ে ০.৬ৰ পৰা ৩ মাইক্র’ন ( মি) সামৰিব পাৰিব। এনে কৰাৰ মূল উদ্দেশ্য আছিল যে চন্দ্রপৃষ্ঠত, বিশেষকৈ দুই মেৰুৰ ওচৰত যদি পানীৰ কণা বা আছে, তেতিয়া হ’লে সূৰ্যৰ পৰা নিৰ্গত তিনি মাইক্ৰ’নৰ আশে-পাশে থকা ৰশ্মি পানীৰ কণাই শুহি ল’ব আৰু এনে ঠাইৰ পৰা প্রতিফলিত হোৱা সূৰ্যৰ ৰশ্মিৰ পৰিমাণ চন্দ্ৰৰ আন ঠাইৰ পৰা হোৱা প্রতিফলনতকৈ কম হ’ব। ৰ তথ্যৰ পৰা এই প্রমাণ পোৱাৰ পিছত এই আৱিষ্কাৰ প্রকাশ কৰাৰ আগতে এই কথা নিশ্চিত কৰাৰ চিন্তা কৰিলোঁ। আমি জানিব পাৰিলোঁ যে চন্দ্ৰৰ ওচৰলৈ কিছুদিনৰ পিছত এটা কৃত্রিম উপগ্রহ যাব। আমি আমাৰ result সম্পূৰ্ণকৈ নজনোৱাকৈ ৩ মাইক্ৰ’নৰ ওচৰত চন্দ্ৰৰ তথ্য ল’বলৈ অনুৰোধ জনালোঁ। কিছুদিনৰ পিছত তেওঁলোকে চন্দ্ৰৰ মেৰু অঞ্চলত পানীৰ সন্ধান পাইছে বুলি খবৰ আহিল। তেওঁলোকে সঠিকভাবে পর্যবেক্ষণ কৰা হ’লে চন্দ্ৰৰ এই দৃশ্য ২০০৭ চনতে দেখিলেহেঁতেন! কিন্তু তেওঁলোকে তেনে পর্যবেক্ষণ কৰা নাছিল। কাৰণ, সকলোৱে চন্দ্র bone dry বুলিয়েই ভাবোঁ। আমি সকলোফালৰ পৰা নিশ্চিত হৈ চন্দ্ৰৰ মেৰু অঞ্চলত থকা পানীৰ বিষয়ে গৱেষণা-পত্র প্রকাশ কৰিলোঁ। সেই একেটা সংখ্যাতে আমাৰ result সমর্থন কৰি দুখন গৱেষণা-পত্ৰও ওলাল।\nপ্রশ্ন: চন্দ্রত পানী আৱিষ্কাৰ কৰা কথাটো প্রকাশ কৰিবলৈ আপোনালোকে যথেষ্ট সময় অপেক্ষা কৰিছিল। ইয়াৰ কাৰণ কি আছিল?\nউত্তৰ: আমি এই কাৰণেই অপেক্ষা কৰিছিলোঁ যে চন্দ্ৰত পানী থকা কথাটো কেউটা দিশৰ পৰা চাই দৃঢ়তাৰে প্ৰতিষ্ঠা হ’ব লাগিব। এই তথ্যৰ সত্যতা যাতে পিছত কোনেও নুই কৰিব নোৱাৰে, সেই বিষয়ে আমি গুৰুত্ব দিছিলোঁ। যেতিয়া আটাইবিলাক বিবেচনাৰ পিছত ‘চন্দ্রায়ান-১’য়ে চন্দ্রত পানীৰ সন্ধান পোৱাৰ বিষয়ে নিশ্চিত হ’লোঁ, তেতিয়াহে আমি এই কথা প্রকাশ কৰাৰ বাবে পঠিয়ালোঁ।\nপ্রশ্ন: আপোনালোকে কিমানসংখ্যক আহিলাৰে মংগল অভিযানৰ প্রস্তুতি চলাইছিল?\nউত্তৰ: মংগল অভিযানত বৈজ্ঞানিক পৰীক্ষা-নিৰীক্ষাৰ বাবে ৫টা আহিলা আছিল। আমি প্রথম পদক্ষেপতে মংগল গৈ পোৱাই নহয়, তাৰ চাৰিওফালে আমাৰ মংগল-যানখনে যথেষ্ট সক্ষমতাৰে পৰিভ্ৰমণ কৰিব পাৰিলে। উল্লেখ্য যে মংগলৰ চাৰিওফালে পৰিভ্ৰমণ কৰাত একেবাৰতে কৃতকার্য হোৱা এইটোৱে আছিল পৃথিৱীৰ প্রথম অভিযান।\nফটো উৎস : isro.gov.in\nপ্রশ্ন: ‘চন্দ্রায়ান-১’ চন্দ্র অভিযানৰ প্রস্তুতি আপোনালোকে নিজৰ ফালৰ পৰা সম্পূর্ণ কৰিছিল নে আন দেশৰ সহায়ো লৈছিল?\nউত্তৰ: যেতিয়া আমি বাহিৰৰ পৰা বিজ্ঞানীৰ সহায় লোৱা বা আন কোনো বিদেশী অনুষ্ঠানৰ আহিলা লোৱাৰ কথা ভাবিছিলোঁ, তেতিয়া আমি দুটা চৰ্ত বান্ধি দিছিলোঁ। এটা হৈছে এয়ে যে আমি সকলো কথাই একেলগে আলোচনা কৰিম আৰু আমাৰ ফালৰ পৰা দুই বা তিনিজন বিজ্ঞানী সেই গোটটোত থাকিব। ৰ বাবে সেই সময়ত গঠিত হোৱা গোটটোত মই, হায়দৰাবাদৰ National Remote Sensing Centreৰ এজন বিজ্ঞানী আৰু এজন অভিযন্তা আছিল। এই গোটটোৰ আলোচনাৰ ভিত্তিত আমি সিদ্ধান্ত ল’ম। আন এটা বিশেষ আহিলা আছিল Synthetic Aperture RADAR। এইটো আহিলাৰে গোটোৱা dataৰ অধ্যয়নৰ বাবে আমাৰ Space Application Centreৰ এজন বিজ্ঞানী আৰু মই সভ্য হিচাপে আছিলোঁ। ইংলেণ্ড আৰু ছুইডেনৰ বিজ্ঞানীৰে গঠিত দুটা গোটেও আমাৰ লগত এই কামত অগ্ৰসৰ হৈছিল। সমূহীয়াভাবে সম্পাদিত হোৱা এই সকলো কামত আমি সক্রিয়ভাৱে অংশগ্রহণ কৰিছিলোঁ।\nপ্রশ্ন: এনেধৰণৰ অভিযানৰ ক্ষেত্ৰত আন্তর্জাতিক প্রযুক্তি অংশীদাৰকৰণ বিষয়টো আপুনি কেনেধৰণে বিবেচনা কৰে?\nউত্তৰ: আন্তর্জাতিক প্রযুক্তি অংশীদাৰকৰণ এনে ধৰণৰ অভিযানৰ বাবে অত্যন্ত জৰুৰী। Synthetic Aperture RADAR (SAR) যাৰ সহায়ত মাটিৰ তলৰ ভাগৰো বিশ্লেষণ (Analysis) কৰিব পাৰি, তেনে এক আহিলা NASAই আমাক দিছিল। এতিয়া আহমেদাবাদৰ মহাকাশ বিভাগে নিজেই এই প্রযুক্তি উদ্ভাৱন কৰিলে আৰু ‘চন্দ্রায়ান-২’ত ভাৰতীয় SAR থাকিব। অৱশ্যে কোনো কোনো ক্ষেত্ৰত আমি আন্তর্জাতিক সহযোগিতা আৱশ্যক হ’লে গ্রহণ কৰাটো যুক্তিসংগত হ’ব বুলিয়েই ভাবোঁ।\nপ্রশ্ন: ভাৰতৰ ‘চন্দ্রায়ান-১’ আৰু ‘মংগলয়ান’— এই দুয়োটা আন্তঃগ্রহী অভিযানতে GSLVৰ ঠাইত PSLV মহাকাশযান ব্যৱহাৰ কৰাৰ কাৰণ কি আৰু ইয়াৰ সুবিধাসমূহ কি কি?\nউত্তৰ: এতিয়ালৈকে ব্যৱহাৰ কৰা যানসমূহৰ ভিতৰত PSLV আটাইতকৈ সফল যান বুলি প্রমাণিত হৈছে। এনেধৰণৰ বৃহৎ অভিযানত অকৃতকার্য হোৱাটো গ্রহণযোগ্য নহয়। মংগল অভিযানত আমাৰ মহাকাশ যানখনে পৃথিৱীৰ চাৰিওফালে কেইপাকমান ঘূৰি অধিক শক্তি লাভ কৰিহে চন্দ্র অভিমুখে গতি কৰে। PSLV যানখনেহে এই ক্রিয়াৰে গতি কৰি ‘চন্দ্রায়ান-১’ অভিযান সমাধা কৰিলে। মংগলযানৰ ক্ষেত্ৰতো যানখনে এক বহু দীর্ঘ পথেদি ভ্রমণ কৰিবলগীয়া হৈছিল, য’ত যোগাযোগৰ ক্ষেত্ৰতো অসংখ্য সমস্যা আহি পৰাৰ সম্ভাৱনা আছিল। সেয়ে যানখন সম্পূর্ণ স্বয়ংক্রিয়ভাবে কাম কৰিব পৰা কৰি তোলা হৈছিল। মংগল গ্রহ পোৱাৰ আগতেই যদি যানখনে দেখে যে ই সঠিক পথত অহা নাই, তেতিয়া ই স্বয়ংক্রিয়ভাৱে নিজৰ দিশ ঠিক কৰি ল’ব আৰু বেগৰো পৰিৱর্তন কৰি ল’ব। মংগল গ্ৰহৰ ওচৰ পোৱাৰ আগতে যানখনৰ বেগ কমাব লগা হৈছিল। এইটো কৰিবলৈ যানখন ওলোটামুখী কৰিব লগা হয়। এই সকলোখিনি কাম যানখনে স্বয়ংক্রিয়ভাৱেই কৰিছিল। এই ক্ষেত্ৰত আমাৰ সফল প্রযুক্তিৰ বিষয়ে সকলোৱে প্রশংসা কৰিছিল আৰু TIME আলোচনীখনে ২০১৪ চনত হোৱা উল্লেখনীয় ঘটনাৰ ভিতৰত আমাৰ ‘মংগলয়ান’ৰ সফলতাৰ বিষয়টো বিশেষভাৱে উল্লেখ কৰিছিল।\nপ্রশ্ন: ‘মংগলয়ান’ৰ সফলতাৰ কাৰণে বিজ্ঞানী আৰু অভিযন্তাসকলে কেনেধৰণে আগবাঢ়িছিল?\nউত্তৰ: এই অভিযানৰ প্রস্তুতি সম্পৰ্কীয় আলোচনা বহু দিনৰ আগৰ পৰাই হৈছিল। প্রধান অভিযানটোৰ কাম তিনি বছৰৰ আগৰ পৰাই হৈছিল। এই প্রস্তুতিৰ ক্ষেত্ৰত কি কৰিব লাগিব, কিমান আৰু কেনে প্রকাৰৰ আহিলা লাগিব আদি কথাবিলাক বিজ্ঞানীসকলৰ চিন্তা আৰু ধাৰণাৰ দ্বাৰা আগবঢ়াই নিয়া হয়। তাৰ পিছত যেতিয়া আহিলাসমূহ আৰু ইয়াৰ ওজন আদিৰ কথা আহে, তেতিয়া প্রযুক্তি-বিজ্ঞানৰ কাৰিকৰী দলটোৰ ওপৰত নির্ভৰ কৰা হয়।\nপ্রশ্ন: অভিযানটোত দলগত সহযোগিতা কেনেদৰে হৈছিল, তাৰ এটা উদাহৰণ দিব নেকি?\nউত্তৰ: দলগত সহযোগিতা খুবেই প্রয়োজন। মহাকাশ সম্পৰ্কীয় যিকোনো প্রস্তুতিতে প্রত্যেকটো বিভাগকে বেলেগ বেলেগ কাম ভগাই দিয়া হয়। প্রত্যেকেই নিজৰ নিজৰ দায়িত্বত থকা কামখিনি সময়মতে আৰু শুদ্ধকৈ এনেধৰণেৰে কৰি দিব লাগে যাতে এই সকলো কাম এককৃত কৰোঁতে কোনো অসুবিধা নহয়।\nপ্রশ্ন: মহাকাশ অভিযানত কেতিয়াৰ পৰা ভাৰতৰ মহাকাশচাৰী পঠিয়াব পৰা হ’ব বুলি আপুনি ভাবে?\nউত্তৰ: মই ভাবোঁ— এইটো এটা দীঘলীয়া পৰিক্রমা হ’ব। মহাকাশচাৰীজনক সুৰক্ষিত কৰি ৰখাটো মূল কথা হ’ব। বর্তমানৰ প্রযুক্তিৰে মানুহ এজনক মহাকাশযানত পঠিওৱা টান হ’ব। এতিয়ালৈকে আমেৰিকা, ৰাছিয়া আৰু চীনদেশেহে মহাকাশচাৰী পঠিয়াইছে। আন কোনেও পঠিওৱা নাই। চীন অৱশ্যে মহাকাশ বিজ্ঞানত নহ’লেও মহাকাশ প্রযুক্তিত আমাতকৈ আগবঢ়া।\nপ্রশ্ন: ‘মংগলয়ান’ৰ সফলতাৰ পিছত ISROৰ বাণিজ্যিক বিভাগে বছৰি ৫ হাজাৰ কোটি টকা লাভ কৰিব বুলি বাতৰি প্রকাশ হৈছিল। এই দিশত তেনেধৰণৰ সফলতা আহিব বুলি আপুনি ভাবেনে?\nউত্তৰ: এই বিষয়ত মই সঠিকভাৱে ক’ব নোৱাৰিম।\nপ্রশ্ন: ভাৰতত পুনৰ ব্যৱহার্য উৎক্ষেপণ যন্ত্ৰৰ পৰিকল্পনা কৰা হৈছে। এই বিষয়ত কিছু তথ্য দিব নেকি?\nউত্তৰ: এই সময়ছোৱাত পুনৰ ব্যৱহার্য আহিলাৰ ওপৰত আমি বৰ বেছি গুৰুত্ব দিয়া নাই। কিন্তু নতুন আহিলাৰ দ্বাৰা অধিক উন্নত কার্য সম্পাদন কৰাটোত গুৰুত্ব দিয়া হৈছে। তেনে এটা আহিলাৰ ওপৰত মাধ্যাকর্ষণ মুক্ত স্থানত পৰীক্ষা চলোৱাটোহে আমাৰ লক্ষ্য। বর্তমান এনেধৰণৰ পৰীক্ষাবিলাক অত্যন্ত দ্রুতবেগী আকাশীযান/মিলিটাৰী আকাশীযান আদিৰে কৰা হয়। বহু বেছি উচ্চতাৰ পৰা যানখন তললৈ আহোঁতে মাধ্যাকর্ষণ মুক্ত অৱস্থা এটাৰ কিছু সময়ৰ বাবে সৃষ্টি হয়।\nপ্রশ্ন: ভাৰতবৰ্ষই ২০১৭ চনত ‘চন্দ্রায়ান-২’ উৎক্ষেপণ কৰিব বুলি পৰিকল্পনা কৰিছে। এই অভিযানৰ মূল লক্ষ্য কি হ’ব?\nউত্তৰ: ‘চন্দ্রায়ান-২’ত আমাৰ মূল কথা হৈছে যে চন্দ্রায়ানৰ কক্ষপথত থাকি চন্দ্ৰৰ বিষয়ে অধিক উন্নত তথ্যৰ সন্ধান কৰাৰ লগতে চন্দ্ৰৰ মেৰু অঞ্চলৰ পৃষ্ঠভাগ Lander আৰু Roverৰ সহায়ত সযত্নে সন্ধান (explore) কৰা। ‘চন্দ্রায়ান-১’ অভিযানত আমি তীব্র সৌৰ সক্রিয়তাৰ সময়ছোৱাকে বাছনি কৰি লৈছিলোঁ। সূৰ্যই চন্দ্রপৃষ্ঠত ৰঞ্জনৰশ্মি নিক্ষেপ কৰে। চন্দ্রপৃষ্ঠৰ পাৰিপাশ্বিকতাত ঘটা বিক্রিয়াবোৰ প্ৰেৰক আহিলাসমূহে সংকেতেৰে পঠিয়াই দিয়ে। তেনে তথ্যৰ বিশ্লেষণ আৰু গৱেষণাৰে চন্দ্রপৃষ্ঠৰ গঠন (composition) আদিৰ বিষয়ে জানিব পাৰোঁ। ভাৰত-ইংলেণ্ডৰ যুটীয়া প্রচেষ্টাৰে নির্মিত এক সুন্দৰ আহিলাৰে আমি এই তথ্যৰ বিশ্লেষণ ‘চন্দ্রায়ান-১’ত কৰিব পাৰিছিলোঁ। ‘চন্দ্রায়ান-২’ত আমাৰ পর্যবেক্ষণস্থলীৰ পৰা চন্দ্ৰৰ মেৰুৰ ফালে হ’ব, য’ত Lander আৰু Rover নমোৱাৰ পৰিকল্পনা কৰা হৈছে। আমাৰ প্রযুক্তিবিদসকলে যানখন মেৰুত অৱতৰণ কৰিব পাৰিব বুলি আশ্বাস দিলেও আমি আন এটা সমস্যাৰ সন্মুখীন হ’ম। মেৰু অঞ্চলত সূৰ্যৰ পোহৰ বা দিনৰ পোহৰ সর্বোচ্চ ১০ দিনৰ বাবেহে পোৱা যায় আৰু সেই সীমিত সময়ছোৱাতেই আমি বেছিভাগ কাম শেষ কৰিব পাৰিব লাগিব। আমি সকলো সঁজুলি সুৰক্ষিত কৰি লৈ যাব লাগিব আৰু ক্ষিপ্ৰতাৰে তথ্যসমূহ সংগ্ৰহ কৰিব লাগিব। চন্দ্ৰৰ কক্ষপথত থকা orbiterত থকা সঁজুলিয়ে অৱশ্যে চন্দ্রপৃষ্ঠৰ বিভিন্ন বিষয়ে অধ্যয়ন কৰি উপযোগী তথ্য সংগ্রহ কৰিবলৈ আমাক এবছৰ বা তাতকৈ অধিক সময় দিব।\nপ্রশ্ন: ‘মংগলয়ান’ত ব্যবহৃত pay loadসমূহ থলুৱাভাৱে নির্মিত হৈছে। ‘চন্দ্রায়ান-১’ত ব্যৱহৃত যন্ত্র NASAৰ পৰা অনা হৈছিল। ‘চন্দ্রায়ান-২’ত ব্যৱহাৰ হ’ব লগা pay loadসমূহ থলুৱাভাৱে নির্মিত হ’ব বুলি আপুনি ভাবেনে?\nউত্তৰ: নিশ্চয় হ’ব। ‘চন্দ্রায়ান-১’ত ব্যৱহৃত pay loadসমূহ কিয় আনৰ পৰা আনিব লগা হ’ল, সেই বিষয়ে আগতে উল্লেখ কৰিছোঁ। Infra-Red Detector (অৱলোহিত ৰশ্মিৰ সংসূচক) আমাক আনে নিদিয়ে। এই সংসূচকসমূহ নিশাৰ সময়ত ব্যৱহাৰ হয়। এতিয়া আমি এই সংসূচকসমূহ নিজেই নির্মাণ কৰি ল’ব লাগিব।\nপ্রশ্ন: ভাৰতবৰ্ষৰ ‘মংগলয়ান’ সফল হোৱাৰ বাবে ভাৰতবাসী উৎফুল্লিত হৈছে। এই সফলতাত আমি ভাৰতবাসীয়ে নিশ্চয় গৌৰৱবোধ কৰিব লাগে। কিন্তু এই সফলতা লাভ কৰাৰ সময়ত কিছু বিদেশী প্ৰচাৰ মাধ্যমে ইতিবাচক বাতৰি প্রকাশ কৰাৰ লগতে ভাৰতৰ দৰিদ্রতাৰ বিষয়টো আৰু চীনৰ লগত প্রতিদ্বন্দিতাৰ বিষয়টো উল্লেখ কৰিছে। এই বিষয়ত আপোনাৰ মতামত কি?\nউত্তৰ: মই প্রথমটো বিষয়ত একো ক’ব নিবিচাৰোঁ। এইটো ৰাইজৰ কথা। দ্বিতীয়টো বিষয়ত কওঁ যে এই কথাটো New York Timesত উলিয়ালে। অৱশ্যে সেই বিষয়ে খেদ প্রকাশ কৰি উঠায়ো ল’লে। আজিকালি মানুহে যেতিয়াই যিহকে ভাল পায় তাকে কোৱাৰ স্বাধীনতা আছে। অৱশ্যে চীনৰ লগত প্রযুক্তি বিষয়ত প্রতিযোগিতা কৰা বর্তমান আমাৰ বাবে সহজ নহ’ব। আমি আমাৰ গতিত আগবাঢ়িছোঁ আৰু তেওঁলোকে তেওঁলোকৰ মতে গতি কৰিছে। তেওঁলোকেও এইটো জানে যে অন্ততঃ চন্দ্র অভিযানৰ ক্ষেত্ৰত বিজ্ঞানৰ নতুন কথা আৰু তাৰ ব্যাখ্যা সম্পর্কে আমি যথেষ্ট আন্তঃৰাষ্ট্ৰীয় সমাদৰ পাইছোঁ। প্রতিযোগিতাৰ প্রশ্ন এই ক্ষেত্ৰত নাহে।\nপ্রশ্ন: ভাৰতবৰ্ষই ‘মংগলয়ান-২’ অভিযান ২০১৮ চনত সম্পন্ন কৰিব বুলি বাতৰি প্রকাশ হৈছে। এই বিষয়ে আমাক কিছু আভাস দিব নেকি?\nউত্তৰ: মংগল অভিযানৰ ক্ষেত্ৰত আমি বিজ্ঞানৰ ফালৰ পৰা সাজু হৈছোঁ। ২০১৮ চনৰ আগভাগত যদি এই অভিযান সম্পন্ন কৰিব নোৱাৰোঁ, তেন্তে আমি দুবছৰমান ৰ’ব লাগিব। গতিকে আমি ভাবিছোঁ যে ISRO ৰ ফালৰ পৰা ২০১৮ চনত এটা মংগল অভিযান হ’ব লাগে।\nপ্রশ্ন: ‘চন্দ্রায়ান-২’ শেষ হোৱাৰ পিছতহে মংগল অভিযান হ’ব নেকি?\nউত্তৰ: তেনে কথা নহয়। ‘চন্দ্রায়ান-২’ যিকোনো সময়তে হ’ব পাৰে। কিন্তু মংগল অভিযান ২০১৬, ২০১৮ আৰু ২০২০ত হে হ’ব পাৰে। গতিকে ২০১৮ চনলৈ আমি আশা ৰাখিছোঁ। আমি অতি সুস্থিৰ বৈজ্ঞানিক চিন্তা-চর্চাৰে কামবোৰ কৰিব লাগিব।\nপ্রশ্ন: আমাৰ উত্তৰ-পূবৰ বিশ্ববিদ্যালয়সমূহত মহাকাশ বিজ্ঞান/প্ৰযুক্তি অধ্যয়ন কৰিব পৰাকৈ এতিয়ালৈকে কোনো পাঠ্যক্ৰম নাই। অৱশ্যে ডিব্ৰুগড় বিশ্ববিদ্যালয়ৰ Centre for Atmospheric Studies আৰু ISROৰ Space Science Promotion Scheme (SSPS) কাৰ্যসূচীৰ অধীনত মহাকাশ বিজ্ঞানৰ অধ্যয়নৰ বাবে জলপানি দিয়াৰ ব্যৱস্থা আছে। উত্তৰ-পূবত মহাকাশ বিজ্ঞানৰ অধ্যয়নৰ বাবে আমি কেনেধৰণে আগবাঢ়িব লাগিব বুলি আপুনি ভাবে?\nউত্তৰ: এইটো ক’বলৈ অলপ টান। কাৰণ, শিক্ষা-দীক্ষাৰ ক্ষেত্ৰত অসমৰ বৰ্তমান পৰিস্থিতিত একেষাৰে উত্তৰ দিব নোৱাৰি। অৱশ্যে এইটো মানিবই লাগিব যে আজিকালি স্কুল-কলেজত পঢ়া ল’ৰা-ছোৱালীয়ে একেবাৰে সৰু অৱস্থাৰে পৰা ভবিষ্যতৰ কথা চিন্তা কৰে। তেওঁলোকে নিজৰ লক্ষ্য সৰুতেই স্থিৰ কৰি লয়। সেই কাৰণে আমি মহাকাশ বিজ্ঞানৰ প্রতি ছাত্র-ছাত্ৰীৰ আকর্ষণ কেনেকৈ বঢ়াব পাৰি সেই বিষয়ে পৰিকল্পনা কৰিব লাগিব। এতিয়াই যদি কোনোবা এজন ছাত্রই মহাকাশ বিজ্ঞান অথবা মহাকাশ প্রযুক্তিৰ পাঠ্যক্রম অধ্যয়ন কৰিবলৈ ইচ্ছা কৰে, তেন্তে প্রশ্ন হ’ব যে এই পাঠ্যক্রম শেষ কৰি তেওঁ কি কৰিব। শ্বিলঙত North-East Space Application Centre (NESAC) বুলি ISROৰ এটা অনুষ্ঠান হৈছে। তেওঁলোকে Satellite Remote Sensingৰ সকলো স্তৰতে তথ্য বিশ্লেষণৰ প্রশিক্ষণ দিছে। চৰকাৰী খণ্ডতো তেওঁলোকে প্রশিক্ষণ দিয়া প্রার্থীক মনোনীত কৰাৰ ব্যৱস্থা কৰিছে। এনেকুৱা ব্যৱস্থাৰ ভাল প্রসাৰ হোৱা প্রয়োজন। NESACৰ দুই-এখন বৈঠক দিল্লীত হয়। আমাৰ মন্ত্রী-আমোলা, মুখ্য সচিব আদিও বৈঠকত উপস্থিত থাকে। কিন্তু এতিয়াও বিশেষ বলিষ্ঠ পদক্ষেপ ল’ব পৰা নাই আৰু ছাত্র-ছাত্রীৰ সহায়ক হোৱাকৈ এক সুদূৰপ্ৰসাৰী ব্যৱস্থাও লোৱা পৰিলক্ষিত হোৱা নাই। মই ভাবোঁ যে আমাৰ University, College আৰু Engineering Instituteত Space Science আৰু Space Technologicsৰ বিষয়ত B.Sc./B.Tech levelত এটা বা দুটা পাঠ্যক্রম আৰম্ভ কৰা ভাল। য’ত ইচ্ছুক বিদ্যার্থীয়ে এই বিষয়ে কলেজত থাকোঁতেই কিছু আভাস পাব পাৰে। এই বিষয়ত guidance ISROৰ Indian Institute of Science & Technologyৰ পৰা ল’ব পাৰে।\nপ্রশ্ন: যোৰহাট চৰকাৰী বালক বিদ্যালয়ৰ পৰা ‘চন্দ্রায়ান-১’ৰ প্রধান বিজ্ঞানী পর্যায়ত উপনীত হোৱা আৰু আহমেদাবাদস্থিত Physical Research Laboratory (PRL)ৰ সঞ্চালক পদত অধিষ্ঠিত হোৱাৰ যি সফলতা আপুনি লাভ কৰিছে, সেই বিষয়ে আমাক কিছু আভাস দিব নেকি?\nউত্তৰ: মই কওঁ যে একো নজনা অৱস্থাৰ পৰা অর্থাৎ প্রাথমিক স্কুলৰ পৰা বিশ্ববিদ্যালয় পর্যন্ত মই এনে কিছু নমস্য শিক্ষাগুৰুক লগ পাইছিলো যিসকলে মোৰ বিদ্যায়তনিক দিশত অভিভাৱকসকলৰ দৰেই যত্ন লৈছিল। মই যেতিয়া বৰভেটা প্রাথমিক আৰু মাধ্যমিক স্কুলত পঢ়িছিলোঁ, তেতিয়া মোৰ শিক্ষাগুৰু অমূল্য ছাৰ, মাখন ছাৰ আদিয়ে আমাক কেতিয়াবা খং কৰিছিল যদিও যথেষ্ট যত্নও লৈছিল। মই শ্রেণী জঁপিয়াই তৃতীয় শ্রেণীৰ পৰা চিধাই পঞ্চম শ্রেণী পাইছিলোঁ। যেতিয়া মই যোৰহাট চৰকাৰী বালক বিদ্যালয়লৈ আহিছিলোঁ প্রথমতে কিছু দিগদাৰি লাগিছিল; আন ল’ৰাবোৰ মোতকৈ কিছু ডাঙৰ আছিল। কিছুদিনৰ পিছত ষষ্ঠ শ্রেণীৰ বৃত্তি পৰীক্ষাৰ ফলাফল ওলাল। শ্রেণীত বৃত্তি পোৱা ল’ৰা কেৱল ময়েই আছিলোঁ। তেতিয়াৰ পৰা (বহুতৰ লগত বন্ধুত্ব আজিও আছে) সকলোৰে লগত কথা-বতৰাবোৰো সহজ হ’ল। শিক্ষকসকলেও সঁচা অৰ্থত আমাৰ যথেষ্ট যত্ন লৈছিল। কেতিয়াবা ওচৰলৈ মাতি নি, কেতিয়াবা বেঞ্চৰ ওপৰত থিয় কৰাই আমাক শুধৰণি শিক্ষা দিছিল। সেই কথাবোৰ, সেই দিনবিলাক বেলেগ ধৰণৰ আছিল। মোৰ খুৰা ৺ত্ৰৈলোক্য গোস্বামী যোৰহাট জে বি কলেজৰ প্ৰফেছাৰ (পিছলৈ তিনিচুকীয়া কলেজৰ অধ্যক্ষ) আছিল। খুৰাই মোক বিজ্ঞানৰ কথাবিলাক অলপ বেলেগ ধৰণেৰে শিকাইছিল। সেইটো মোৰ বাবে ডাঙৰ সৌভাগ্য আছিল। নৱম আৰু দশম শ্রেণীত বিজ্ঞানৰ কথাবোৰ সেইকাৰণেই ভাল লাগিছিল। তাৰ জোৰতে বোধকৰোঁ Science Talent Scholarshipটো পাইছিলোঁ। কটন কলেজতো কোনে কি কৰে সেইটো ছাৰসকলে সদায় মন কৰিছিল। গৱেষণাৰ প্রথম আভাস মই তাতেই পাইছিলোঁ। তাৰ পিছত দেখিছিলোঁ গুৱাহাটী বিশ্ববিদ্যালয়ত। এবাৰ এজন শিক্ষকৰ এষাৰ কথাই মোৰ উপলব্ধিৰ কাৰণে যথেষ্ট আছিল আৰু বুজিছিলোঁ যে মই মোৰ পঢ়াত কিছু অৱহেলা কৰিছোঁ। আজিকালি কোনো শিক্ষকে একো নকয় আৰু শিক্ষাদান প্রক্রিয়াটো কিছু যান্ত্রিক হৈ যোৱা যেন মোৰ লাগে। তথাপি এইটো কথা ক’বই লাগিব যে আজি অসমৰ ছাত্র-ছাত্রী আমাৰ সময়তকৈ বহুত Confident আৰু বহুতেই অসমৰ পৰা বাহিৰলৈ গৈ যথেষ্ট ভাল ফলাফল দেখুৱাইছে। মই গুৱাহাটী বিশ্ববিদ্যালয়ৰ পৰা ওলাই আহি মুম্বাই আৰু পিছত আহমেদাবাদত কৰা বিজ্ঞান সম্বন্ধীয় কামৰ সার্থকতাৰ বাবে মই মোৰ Ph.D আৰু তাৰ পিছৰো শিক্ষাগুৰু অধ্যাপক দেৱেন্দ্র লাল আৰু ভাৰত আৰু বিদেশৰ বহু গুৰুস্বৰূপ লোক আৰু সহকর্মী বন্ধুৰ পৰা পোৱা সহযোগিতাৰ বাবে মই তেখেতসকলৰ ওচৰত কৃতজ্ঞ। PRLত সঞ্চালক হৈ থকা সময়খিনিতো মই সকলো সহকর্মীৰ সহযোগ পোৱা বাবেও তেওঁলোক মোৰ ধন্যবাদৰ পাত্ৰ।\nপ্রশ্ন: আমাৰ ছাত্র-ছাত্ৰীসকললৈ আপুনি কি বার্তা দিব বিচাৰিব?\nউত্তৰ: মই নিজৰ অভিজ্ঞতাৰ পৰা ভাবোঁ যে নিজৰ মনত যি বিষয়তে পঢ়া বা কাম কৰাৰ ইচ্ছা থাকে সেইটোৱেই কৰা উচিত। কিন্তু এনে এটা বাছনি কৰাৰ আগতে চিন্তা কৰিব লাগে যে ইয়াৰ বাবে নিজৰ সম্যক জ্ঞান আৰু অনুভূতি আছেনে নাই। এই কথা মুকলিকৈ নিজৰ বন্ধুৰ লগত আলোচনা কৰাৰ লগতে এজন Mentorৰো প্রয়োজন, যিজনক নিজৰ Strength আৰু দুর্বলতাৰ সম্বন্ধে কৈ পৰামর্শ বিচাৰিব পৰা যায়।\n(ড° অৰূপ বৰগোহাঞি, ড° প্ৰণৱজ্যোতি চেতিয়া, অধ্যাপক প্রশান্ত কুমাৰ বৰুৱা,\nৰমেন গগৈ আৰু ড° অদিতি বেজবৰুৱালৈ কৃতজ্ঞতা জনালোঁ। — ড° প্রশান্ত কুমাৰ বৰদলৈ।)\n[সাক্ষাৎকাৰটি ১ মাৰ্চ, ২০১৬ তাৰিখৰ “আমাৰ অসম” কাকতত প্ৰকাশিত। ইয়াক “গণিত চ’ৰা”ত প্ৰকাশ কৰিবলৈ অনুমতি প্ৰদান কৰাৰ লগতে সকলোখিনি সহযোগিতা আগবঢ়োৱা বাবে সাক্ষাৎগ্ৰহণ কৰোঁতা ড° প্রশান্ত কুমাৰ বৰদলৈদেৱলৈ অশেষ ধন্যবাদ জ্ঞাপন কৰিলোঁ। — পৰিচালন সম্পাদক, গণিত চ’ৰা।]\n[শীৰ্ষ ফটোত: প্ৰফেছৰ জিতেন্দ্র নাথ গোস্বামীৰ সৈতে ড° প্রশান্ত কুমাৰ বৰদলৈ।]\nAsom Ratna, Chandrayaan-1, India's first Moon Mission, Jitendra Nath Goswami, Principal Scientist Chandrayaan-1, Prof. J. N. Goswami, অসম ৰত্ন, চন্দ্রায়ান-১, জিতেন্দ্র নাথ গোস্বামী, মংগলয়ান, মহাকাশ প্রযুক্তি, মহাকাশ বিজ্ঞান\nSaurav Kamal Medhi\nBhal lagil porhi bohut… Enekua beleg likhoni bur u prokakh kribosun


নৱন ত দ ৱ স ন ই ৰ জ Nabaneeta Dev Sen জ ন ৱ ৰ নব ম বৰ এগৰ ক ভ ৰত য শ ক ষ ব দ আৰ ল খক আছ ল কল আৰ ত লন ম লক স হ ত য অধ যয ন\nম নদণ ড উন নত হয আৰ জনম ৰ ম ঠ ঘৰ ৱ উৎপ দন অধ ক হয ভ ৰতৰ অৰ থন ত ব দ অমৰ ত য স ন আৰ প ক স ত নৰ অৰ থন ত ব দ ম হব ব উল হক এই স চক উল য ইছ ল য ট প ছল\nস ন স চক দ ৰ দ ৰ যৰ পৰ ম ণ জ খ বল ব যৱহ ত এট স চক এই স চক ন ব ল ব ট ব জয অৰ থন ত ব দ অমৰ ত য স ন চনত আগবঢ ইছ ল ত ও এই কথ ও প ৰম ণ কৰ ছ ল\nব জয ক ৰম ছ ৰ ৰ ন ল ড ৰছ, ৰব ন দ ৰন থ ঠ ক ৰ, চন দ ৰশ খৰ ভ কটৰমন, অমৰ ত য স ন আৰ অভ জ ত ব ন ৰ জ কল কত ব শ বব দ য লয ৰ লগত জড ত কল কত ব শ বব দ য লয ৰ\nচন দ ৰ বস ম দ ৰ ট ৰ ছ সত যজ ৎ ৰ য সত য ন দ ৰন থ বস চ ভ ৰমন, অমৰ ত য স ন আদ ব শ ববৰ ণ য ব যক ত ত বৰ কৰ মভ ম এই কল কত মহ নগৰ ব ৰ ট ছসকল অহ ৰ\nইক ন ম ক ছৰ পৰ অৰ থন ত ৰ স ন তক ত তৰ শ ক ষ অৰ জন কৰ ত ত ত খ ত অমৰ ত য স ন জগদ শ ভ গৱত এইচ ছ ক মনম গন স পদ ম দ শ ই, আই জ প ট ল আদ খ য তন ম\nBangladesh, FromaNation toaState. Westview Press. ISBN0- 8133 - 3632 - 5. স ন অমৰ ত য Poverty and Famines. অক সফ ৰ ড ইউন ভ ৰস ট প ৰ স. ISBN0- 19 - 828463 - 2\nৰ ম ম ব ৰ ৰ য ফ ৰ ম ব ই ফ ৰ ম সত যজ ৎ ৰ য ফ ল ম এণ ড ষ ট ড ক ল কছন অমৰ ত য স ন সত যজ ৎ ৰ য এণ ড দ য আৰ ট অফ ইউন ভ ৰ ছ ল জ ম: আওয ৰ ক লচ ৰ, দ য ৰ\nচন দ ৰশ খৰ ভ ঙ কটৰমণ পদ ৰ থ ব জ ঞ ন, ম দ ৰ ট ৰ ছ শ ন ত অমৰ ত য স ন অৰ থন ত ক ল স সত য ৰ থ শ ন ত ভ ৰতত জন মগ ৰহণ কৰ হৰগ ব ন দ


বিপিএফে সোতৰ বছৰে কৰিব নোৱাৰা কাম চাৰি বছৰত কৰি দেখুৱাব প্ৰমোদ বড়োৱে!\nদিল্লী, কেৰেলাৰ চৰকাৰী বিদ্যালয়ৰ আৰ্হিত বড়োলেণ্ডত হব শিক্ষাদান\nby ৰিনয় বসুমতাৰী, কোকৰাঝাৰ\nFebruary 12, 2022 11:25 am\nবিপিএফৰ সভাপতি হাগ্ৰামা মহিলাৰী সমন্বিতে হাগ্ৰামা এণ্ড কোম্পানীয়ে ইউপিপিএল দলক লক্ষ্য কৰি বিগত কিছুদিন ধৰি দিয়া অভিযোগ সম্পৰ্কীয় মন্তব্যৰ জবাব দিছে ইউপিপিএল দলৰ সভাপতি তথা বিটিআৰৰ মুখ্য কাৰ্যৱাহী প্ৰমোদ বড়োৱে।\n১০ ফেব্ৰুৱাৰীৰ বিটিচি চুক্তি দিৱসৰ পৰা আৰম্ভ কৰি দেশৰ ভূতপূৰ্ব প্ৰধানমন্ত্ৰী ভাৰত ৰত্ন অটল বিহাৰী বাজপায়ী, মিছাইল মেন ড°এপিজে আব্দুল কালাম আৰু বৰ্তমানৰ প্ৰধানমন্ত্ৰী নৰেন্দ্ৰ মোডী সন্দৰ্ভত দিয়া অপমানসূচক মন্তব্যৰ লগতে উপ-নিৰ্বাচন আৰু বিটিআৰৰ শিক্ষা নীতিৰ ওপৰতো গুৰুত্বপূৰ্ণ মন্তব্য প্ৰদান কৰিছে বড়োৱে৷\nবিটিআৰৰ মুখ্য কাৰ্যৱাহী বড়োৱে শুকুৰবাৰে নিশা বালাগাঁৱস্থিত চিআইটিৰ শিক্ষা সম্পৰ্কীয় এখন মত বিনিময়ৰ কাৰ্যসূচীত অংশ গ্ৰহণ কৰি সংবাদ মাধ্যমৰ আগত প্ৰয়াত প্ৰধানমন্ত্ৰী অটল বিহাৰী বাজপায়ী, মিছাইল মেন এ পি জে আব্দুল কালাম আৰু বৰ্তমানৰ প্ৰধানমন্ত্ৰী নৰেন্দ্ৰ মোডীৰ বিৰুদ্ধে বিপিএফৰ এগৰাকী নেতাই প্ৰদান কৰা মন্তব্যক গৰিহণা দিয়ে৷\nলগতে পঢ়ক: একেটা ক্লাৱতে পিতৃ-পুত্ৰ! মানচেষ্টাৰ ইউনাইটেডৰ হৈ ৭ নম্বৰ জাৰ্ছিৰে নামিব জুনিয়ৰ ক্ৰিশ্চিয়ানো ৰোনাল্ডো\nবড়োৰ ভাষ্য তেওঁলোকৰ মন্তব্যৰ পৰাই স্পষ্ট হৈছে তেওঁলোকৰ দল তথা নেতা সকলৰ মানসিকতা।\nবিটিচি চুক্তি দিৱসৰ ওপৰত বিটিআৰৰ মুখ্য কাৰ্যৱাহী বড়োৱে কয় যে আমি সকলো চুক্তিক সন্মান কৰোঁ৷ বিএচি, বিটিচি, বিটিআৰ আটাইবোৰ চুক্তি আৰু শ্বহীদক শ্ৰদ্বা, সন্মান জনাওঁ৷ যদি ইউপিপিএল আৰু বিটিআৰ চুক্তিক সমালোচনা কৰিয়েই কিবা হব বুলি সপোন দেখিছে তেন্তে সেয়া ভুল হব৷\nতেওঁ লগতে কয় আমি স্পষ্টকৈ জনাই দিছোঁ যে সোতৰ বছৰীয়া শাসনকালছোৱাত কৰিব নোৱাৰা কাম আগন্তুক চাৰি বছৰত বিটিআৰ পৰিষদীয় চৰকাৰে কৰি দেখুৱাব৷ আমাক সমালোচনা কৰাতকৈ কিয় পৰিষদক ধাৰত পুতি থৈ গ’ল হাগ্ৰামা মহিলাৰীয়ে তাৰ স্পষ্টীকৰণ দিয়ক।\nবিটিআৰৰ মুখ্য কাৰ্যৱাহী বড়োৱে আৰু কয় যে বিটিআৰত দিল্লী আৰু কেৰেলাৰ চৰকাৰী বিদ্যালয়সমূহৰ দৰে ছাত্ৰ-ছাত্ৰীক শিক্ষা প্ৰদান কৰি নিয়োগ নিশ্চিত পাঠ্যক্ৰম প্ৰচলনৰ বাবে ইতিমধ্যে পদক্ষেপ গ্ৰহণ কৰা হৈছে। ২০২২ৰ ভিতৰত বিটিআৰ অঞ্চলৰ বিদ্যালয়সমূহৰ প্ৰয়োজনীয় আন্তঃগাঁথনি,আধুনিক তথ্য-প্ৰযুক্তিৰ সকলোবোৰ ব্যৱস্থা সম্পূৰ্ণ কৰি তোলা হব বুলি তেওঁ সদৰী কৰে।\nলগতে পঢ়ক:বিধ্বংসী কৃষ্ণা-ছিৰাজ; ৱেষ্ট ইণ্ডিজক হোৱাইটৱাছ কৰি ৰোহিতৰ নেতৃত্বৰ যাত্ৰা আৰম্ভ\nবিটিআৰ অঞ্চলৰ সম্ভাৱ্য উপ-নিৰ্বাচন সম্পৰ্কে সাংবাদিকে জানিব বিচৰাত বড়োৱে নিৰ্বাচন আয়োগৰ সতে বিষয়টোৰ ওপৰত আলোচনা অব্যাহত আছে বুলি জানিব দি কয় যে বিটিআৰতো অতি শীঘ্ৰে উপ-নিৰ্বাচন অনুষ্ঠিত হব৷ তাকে লৈ কোনোবাই ন্যায়ালয়ৰ দ্বাৰস্থ হয় নে কি কৰে তাত কব লগা একো নাই ৷\nআচলতে যিসকলে এনে কৰি আছে তেওঁলোকৰ কোনো কাম নথকাৰ বাবেই সময়ে সময়ে ৰাইজৰ মাজত টুলুঙা মন্তব্য প্ৰদান কৰি আহিছে বুলিও কটাক্ষ কৰে বিটিআৰৰ মুখ্য কাৰ্যৱাহী প্ৰমোদ বড়োৱে ৷


xukhdukh.com July 23, 2013 goodnews,\nনিম্নতম মূল্যত কৃষি মুক্তিৰ শাক-পাচলি যোগান, মহানগৰীত\n১. ডুমডুমা চাহ বাগিচাৰ পৰা উদ্ধাৰ হোৱা নাহৰফুটুকী বাঘ এটাক কাজিৰঙা বন্যপ্ৰাণী উদ্ধাৰ আৰু পুনৰ সংস্থাপন কেন্দ্ৰৰ পৰা প্ৰেৰণ কৰা হৈছে নাগালেণ্ডৰ জু’লজিকেল পাৰ্কলৈঃ তাত ৰাণী নামৰ অকলশৰীয়া নাহৰফুটুকী জনীৰ সতে গৃহস্থী কৰিব পাঁচ বছৰীয়া ধুমে৷\n২. ছিপাঝাৰৰ বৰচলা মেধি চাপৰিত এক ব্যতিক্ৰমী প্ৰীতি ফুটবল খেলঃ পিতা-বনাম-পুত্ৰ সকলৰ দলৰ তয়াময়া ৰণ, পিতৃ সকলৰ যাদুকৰী খেলত ধৰাশায়ী হ’ল পুত্ৰ সকলৰ দল৷\n৩. যোৰহাটৰ নৱ-নিযুক্ত উপায়ুক্তই মাজুলী পৰিদৰ্শনেৰে বিভিন্ন সমস্যাৰ বিষয়ে বুজ লৈ বিভিন্ন কল্যানমূলক আঁচনিৰ সঠিক ৰূপায়নত গুৰুত্ব আৰোপ কৰেঃ লগতে ৰতনপুৰ গায়ন পঞ্চায়তৰ ১৫০গৰাকী শাৰীৰিক ভাৱে বাধাগ্ৰস্তলৈ বিতৰণ কৰে চৰকাৰী সাহাৰ্যও ৷\n৪. প্ৰথম বড়োলেণ্ড কিক-বস্কিং বাছনি শিবিৰ সম্পন্ন হয় কোকৰাঝাৰতঃ চাৰি জিলাৰ পৰা অংশ গ্ৰহণ কৰিছে ১০০গৰাকী খেলুৱৈৱে ৷\n৫. পৰ্যালোচনাৰ নিৰ্দেশ দিলে গোৱাৰ ৰাজ্য চৰকাৰেঃ বিসংগতিৰ আঁতৰ হোৱা বুলি প্ৰতীয়মান নোহোৱা পৰ্যন্ত সাময়িক ভাৱে বন্ধ কৰিলে বিদ্যালয়ৰ মধ্যাহ্ন ভোজন আঁচনি ৷\n৬. দেশৰ বিমান খণ্ডলৈ শীঘ্ৰেই ৭৭৬১কোটি টকাৰ বিদেশী বিনিয়োগঃ অহা বৰ্ষত বিমান যাত্ৰীৰ সংখ্যাও ১০-১২% বৃদ্ধি হব বুলি উৰণ সম্পৰ্কীয় ব্যৱস্থাপনা পৰামৰ্শদাতা সংস্থা কাপাই প্ৰকাশ কৰিছে ৷\n৭. মৰাণ মহাবিদ্যালয়ে ২০১৪ চনত ভৰি দিব পঞ্চাশ বছৰতঃ সোণালী জয়ন্তী বৰ্ষত উদযাপনৰ ব্যাপক প্ৰস্তুতিৰ বাবে গঠন হ’ল উদযাপন সমিতি ৷\n৮. অসম চৰকাৰে বিচাৰিলে অসমৰ বান আৰু গৰা-খহনীয়া সমস্যাৰ সমাধান সম্ভৱ বুলি মত প্ৰকাশ কৰিলে প্ৰধানমন্ত্ৰীৰ অৰ্থনৈতিক উপদেষ্টা ডঃ চি ৰংগৰাজনে৷\n৯. নিৰাশ্ৰয়া বৃদ্ধ-বৃদ্ধাক সহায়ৰ লক্ষ্যৰে আগবাঢ়িছে উত্তৰ পূৱ উদ্যোগী নাৰী সন্থাঃ যাযাবৰী জীৱন কটোৱা বৃদ্ধা মোহিনী সেনাপতিক আশ্ৰয় প্ৰদান কৰি লাভ কৰিলে সচেতন ৰাইজৰ প্ৰশংসা ৷\n১০. কালুগাঁৱত ছাত্ৰ সন্থাৰ নেতাৰ প্ৰশসংনীয় উদ্যমঃ সন্থাৰ কাম-কাজৰ মাজতো ভোট জলকীয়া খেতিৰে স্বাৱলম্বনৰ পথ দেখুৱালে বিৰাজ ভূঞা আৰু বিপ্লৱ দত্তই ৷\n১১. গোৰ্খা উন্নয়ন পৰিষদে ল’লে উদ্যোগঃ দুখীয়া যুৱক যুৱতীলৈ বিনামূলীয়া গাড়ী চালকৰ প্ৰশিক্ষণেৰে আৰ্জন পথ দেখুওৱাৰ বাবে গ্ৰহণ কৰিলে প্ৰচেষ্টা ৷\n১২. পিলিক চৌধুৰী সোঁৱৰণি অনুৰ্ধ ১৪ আন্তঃজিলা স্কুল ফুটবলৰ বিজয়ী হ’ল মহানগৰীৰ বেতকুছি হাইস্কুলঃ পৰাজিত কৰিলে তিনচুকীয়াৰ বৰগাঁও হাইস্কুলক৷\n১৩. বিশ্বকাপ আৰ্চাৰীত ভাৰতীয় দলৰ মহিলাৰ স্বৰ্ণঃ দলগত ৰিকাৰ্ভৰ স্বৰ্ণ জয় কৰাত নিৰ্ণায়ক হয় দীপিকা কুমাৰীৰ অতুলনীয় প্ৰদৰ্শন৷\n১৪. অসম ক্ৰিকেট একাডেমীৰ অন্তৰ্গত ক্ৰিকেট একাডেমী হব প্ৰতিখন জিলাতে, বৰ্ষাপাৰা ক্ৰিকেট ষ্টেডিয়ামৰ নিৰ্মাণ সম্পৰ্কীয় দ্বায়িত্ব ল’লে গৌতম ৰয়েঃ বিকাশ বৰুৱালৈ এচিএৰ গৱৰ্নিং বডিৰ আস্থা প্ৰকাশ কৰিলে শিৱসাগৰত হোৱা বৈঠকত৷\n১৫. শিৱসাগৰ ক্ৰীড়া সন্থালৈ দুই লাখ টকাৰ আৰ্থিক অনুদান আগবঢ়ালে অসম ক্ৰিকেট সন্থাই ৷\n১৬. গোলাঘাটত ২৫-২৮ জুলাইত অনুষ্ঠিত হব সদৌ অসম মেজৰ ৰেংকিং টেবুল টেনিছঃভাগ লব ১৪জিলাৰ ৩০০ প্ৰতিযোগীয়ে৷\n১৭. গোৱালপাৰাৰ শিশু গৃহৰ নিৰ্যাতনৰ ঘটনাঃ ৰাজ্যিক শিশু সুৰক্ষা সমিতিয়ে আৰম্ভ কৰিলে তদন্ত ৷\n১. পাৰ্টিৰ সুৰতহে কব পাৰিব কথাঃ দলৰ উৰ্ধত মন্তব্য নিদিবলৈ মুখপাত্ৰ সকলক সঁকিয়াই দিলে ৰাহুল গান্ধীয়ে৷\n২. সদৌ অসম আত্ম-সমৰ্পনকাৰী আলফা সমিতিয়ে বিভিন্ন দাবী সম্বলিত স্মাৰক পত্ৰ দিলে ৰাজ্যপালকঃ পৰেশ পন্থীৰ সতে আলোচনাইহে প্ৰকৃততে শান্তি আনিব বুলি কৰিলে মন্তব্য ৷\n৩. ধেমাজি জিলা পৰিবহন বিষয়াৰ কাৰ্যালয়ত তীব্ৰ উত্তেজনাঃ আটাছুৰ কৰ্মীয়ে গুৰুলা-গুৰুলকৈ পিটিলে ঘোচখোৰ কৰ্মচাৰীক৷\n৪. নিৰ্মাণত উঠিছে ত্ৰুটিৰ অভিযোগঃ তথাপি পৱন সিং ঘাটোৱাৰ আৰু হিমন্ত বিশ্ব শৰ্মাই উদ্বোধন কৰিলে তিনিচুকীয়াৰ গোপীনাথ বৰদলৈ অসামৰিক চিকিৎসালয়ৰ সেই অতিৰিক্ত গৃহটোৰ ৷\n৫. আলোচনাত নবহে এন ডি এফ বিৰ প্ৰগতিশীল গোটঃ ৰঞ্জন দৈমাৰী গোটৰ সৈতে আলোচানৰ চৰ্তৰ কথাও নাজানে বুলি প্ৰকাশ কৰিলে গোবিন্দ পন্থীয়ে ৷\n৬. অনুসূচিত জাতিৰ প্ৰমাণ পত্ৰৰ জালিয়াতিৰ অভিযোগ উঠিল বিধায়ক চন্দন চৰকাৰৰ বিপক্ষেঃ ন্যায়লৰ দ্বাৰস্থ হ’ল অনুসূচিত জাতি কল্যাণ সমিতি ৷\n৭. নৱেল বঁটা বিজয়ী অমৰ্ত্য সেনৰ বিতৰ্কিত মন্তব্যঃ নৰেন্দ্ৰ মোদীক তেখেতে নিবিচাৰে দেশৰ প্ৰধানমন্ত্ৰী ৰূপে ৷\nBy xukhdukh.com on July 23, 2013